
CAPITOLUL 1 


„Cantități, multe cantități. Un număr 
nesfârșit de cantități. Lumile acestea se 
interpenetrează, se suprapun fără să se 
atingă; ele pot coexista în același spațiu. 
Eugen lonescu - Pietonul aerului 


n 


" e ce dracu o ia încolo? Pe-acolo pare mai liber. | 1 


Am putea merge în multe locuri, de pildă să | facem 
un ocol și să ne ducem în depozitul ăla. De-am mai 
fost. Ce rahat, era în drum, paznicii nici n-au 
observat. Pustiul e o minune. Trebuia să luăm si ăla, 
cum îi zice? Toiagul, în puii mei. Sclipea ciudat, 
poate putea să manifeste, dar Puștiul e idiot, și Jean 
e idiot. Urmează la dreapta, ce dracu vrea? lar 
muncim? Păi, vere, nimeni nu se bagă unde n-are ce 
căuta! II mănâncă-n fund, ia vezi!" 


— Ce-i aici? 

Jean se întoarse. 

— Depozit. Mâncare. Vin. 
— Ce? Vin? Ai înnebunit? 


— Asa zice el. 
— Si tu? Ce vezi? » 


TÂRGU JIU '59 Mircea Liviu Goga 


— Nimic. 

„Tare. Nimic. Adică un depozit. Poate salam. Sau 
conserve. Wow, ce bine ar fi să fie conserve! Dacă 
nu-i nimic, îl ia mama dracu. Ii trag doi pumni în 
gură, să mai asculte și de alţii, ce, eu nu-s pe-aci? 
Doar le-am spus de-o mie de ori, asta-i [igănia, 
Meteorul, nu te bagi, e ca naiba. Ce să mai zic? Am 
dreptate? Păi da, am totdeauna, ce puii mei!" 

— Unde dracu ne bagă? 

— In pisici, de unde să știu? Locul ăsta nu-i pe 
bune, are aripioare. 

— Cum adică? 

— Îngeri. Prea mulţi îngeri, știi? Acolo, între 
chestii. Poate sunt și foldere, sau altceva. 

— Chestiile alea? 

— îhâm. Poate sunt foldere. Dar nu știu. El 
trebuie să știe. Bate din aripi. îl vezi? 

— îl văd pe dracu! Ai luat-o razna iar! 

— Nu, uite, acolo. E un băieţel în mașină. 

— Ce mașină? 

— Mașina aia. E verde si nu știu cum îl cheamă. 1 

» 1 

— Las-o moartă. Vezi ceva, unde ne duce ăsta? 

— Nu știu. Nu vreau să caut. 

„Tu ţii minte când ţi-am spus că se strică 
vremea? O să plouă. O să plouă în cinci minute. Și 
pe urmă o să se lase ceata. Mă, să știi că nu e nimic 
de crezut aici. Toate sunt la fel, ce contează? 
Bariera aia era stricată, bine că n-a fost de-a 
anapoda. Dar rezolva cumva Puștiul..." 

— Ce face? 

— A dat de ceva. 

Puștiul se oprise concentrat. Apoi întoarse capul, 
mă- surându-i cu intensitate. 

— Peretele ăsta. E anapoda și putem trece. 

— Şi dincolo? Jeane, unde ne duce nebunul? 

— Mâncare. Ştie el. » 

— Bine, hai. Dacă mierlim, naiba, mierlim și gata! 

— Zice că nu. Dracu știe! * 

— Bine. Zi-i să... 

„Nu trebuie, nu e nimic de zis, lasă-l1 să facă, știe 
el. Dacă nu mănânc ceva într-o oră, mor. Bine, hai, 
nu mor, dar tot mai bine era la celălalt depozit. Pe- 
aici n-am mai fost niciodată, cine știe ce ne 
așteaptă?" 

Observă că Puștiul îl privea iar peste umăr cu 
intensitate. 

— Ce-i? răbufni. 

— Nu te mișca! Nici nu clipi! 

îngheţă. 

— Nici tu! făcu cel numit de ceilalți „Puștiul" și 
arătă către Jean. E aici, aproape! Atenţie, mă ridic! 
Nu mișcaţi! Stătuse aplecat către baza zidului 
cenușiu, dar acum înălță fruntea și începu să 
mormăie cuvinte stranii, lucruri fără înţeles pentru 
ceilalți doi. 

— Acum o vedeţi? 

— Să mă ia naiba! „O afurisită de linie, acum o 
văd, sclipește subtil, dacă n-o descânta puștiul, ne 
tăia în două la prima mișcare, de unde naiba o fi 
venit? N-are o grosime mai mare de câţiva microni, 
cum a știut Pustiul de ea?" 

en 


— Sebastian, ridică braţul stâng... atât, e destul, o 
pot anula. Pare o simplă instrucţiune... 

Brusc, linia dispăru. 

— Gata, am șters-o. Vrei să spui ceva? 

— Mulţumesc - îngână Sebastian, înțelegând 
aluzia. Ridică ochii și zări prin pâcla de deasupra 
puncte mărunte, strălucitoare. O să plouă rău, ne 
grăbim și noi? 

— Taci. îmi trebuie o tastatură. 

Pe Jean asta părea să-1 fascineze întotdeauna. 

— O tastatură? O faci acum? 

Puștiul nu răspunse. Scormoni în textura ciudată 
a unui material gălbui aflat chiar lângă el. Când 
ridică mâna, către degetele lui se deschiseseră, 
aidoma unor ochi de melc, câteva zeci de 
excrescenţe subțiri, care păreau să-i caute 
atingerea. 

— Voi fiți atenţi - îi preveni cel căruia i se spunea 
Puștiul. Nu vă fâţâiţi. Intru direct cu void main, fără 
iostream, nu e nimic de afișat și, oricum, n-am 
display... 

„Ce dracu spune ăsta mereu, e dus complet, 
așchia aia din creier, naiba știe? Trebuia să luăm 
toiagul, îmi amintea de un joc în care capeţi puteri. 
Sau poate era o armă, dar Puștiul n-a vrut, iar 
tâmpitul de Jean i-a ţinut isonul. A zis că nu tot ce 
pare toiag e toiag. Și asta ce-o mai fi?" 

„Asta" era un mic carton plastifiat ce zăcea lângă 
talpa lui dreaptă. Se aplecă și îl ridică între degetele 
tremurătoare. Palmieri, un țărm, oceanul. Sub toate 
scria „Dark City". 

— Nu trebuia să-l atingi - gemu Jean. Are plasă. 

Câteva fire ca de păianjen atârnau pe marginea 
cartonului. Sebastian încercă să-l arunce, dar nu 


Se E N n pir TE | 


TÂRGUJIU'59 Mircea Liviu Goga 


mormăia în continuare și atingea delicat mugurii 
tastaturii improvizate, dar se întoarse brusc și 
strânse aerul în pumnul celeilalte mâini. Din micul 
carton se scurse o funingine fină și o pleiadă de 
imagini zbură printre ei ca un stol de păsări 
colorate, risipindu-se în aerul umed. 

— Un film de pe net, lasă-1 dracu! Şi potolește-te, 
am zis să nu vă mișcaţi! O să plouă în cel mult un 
minut! 

— Mai e mult? făcu nerăbdător Sebastian. 

— E chiar acum! 

Pe zidul din fața lor, cimentul păru să se 
topească. Apăru o diafragmă care se deschise cu un 
zvâcnet ciudat, ca un ochi ce încearcă să se 
adapteze la o lumină prea puternică. 

-Hai! 

Jean își potrivi pe umeri micul rucsac și înaintă. 
Puștiul intră primul. 

- Hai, la dracu, n-o să tin deschis o mie de ani! 

Ultimul trecu Sebastian, chiar în clipa în care o 
picătură imensă de ploaie se sparse cu zgomot pe 
asfaltul crăpat. Puștiul făcu un gest, iar în urma lor, 
diafragma se topi în structura zidului. 

— Şşşşt! în șoaptă. Pot fi paznici, sau senzori. Sau 
altceva. i | 
e ceva NOroC Ea PASEN. Ca Marene $ aP 
unde 
duce tunelul ästa." 

— Unde duce tunelul ästa? 


— In brațele Femeii de Tablă, chicoti Jean. Ai 
încurcat-o. — Du-te dracu! 

își șterse fruntea îmbrobonată de sudoare. „E 
frica - se gândi. Frica de toate. Pe-aici te poate 
omori orice! Dar trebuie să mănânc... să mănânc..." 

Tresări. 

— Acolo! 

— Un pokemon, nu te apropia, unii sunt agresivi - 
îi atinse Jean braţul. 

— Staţi cuminţi - îi preveni Puștiul. Locul e gol. 
Prea gol. 

— Nu-i chiar așa - îngână Jean. Sunt doi îngeri în 
colț. 

— Cum arată? 


— Bătrâni. Un mos si o babă. Au haine de țărani. 
J> > 
— Sunt morți? 
— Nu știu. Dar, da, altfel n-ar sta așa pe chestiile 
alea... 
— Ce chestii? suspină Sebastian. 
— Sunt două scaune mari, galbene. Nu le vedeţi? 


— Văd ceva - admise Pustiul. Două foldere mari. 
Osăl 
le ocolim, noi mergem pe-aici - arătă. 

în fată, coridorul se adâncea intersectat de 
diferite struc- turi mai mult sau mai puţin 
transparente. Una, ca un cuţit de ghilotină, părea 
însă destul de consistentă. 

— Lucruri anapoda - oftă Sebastian. 

— Secvenţe informaţionale. Nu le atingem, n- 
avem necazuri. Trebuie să așezăm între noi și ele 
spaţiu și timp. Merg eu primul, voi mă urmaţi. Şi să 
nu staţi chiar în spatele meu, nu vă suport când îmi 
suflaţi în ceafă! 

— E un diavol acolo - arătă Jean. îl vedeţi? 

— Nu contează - dădu a lehamite din mână 


n a IE Ie Ii A 

— De unde puii mei știi? mârâi Sebastian. Și dacă 
ne omoară? Trebuia să luăm toiagul ăla! 

— Nu-l puteam decoda suficient de repede, era 
prea străin, tâmpitule! înţelege că nu pot orice! 
Dacă puteam, curăţăm deja lumea asta de porcării! 

— Ssst! Auziţi ceva? îi atenţionă Jean. 

Se opriră să asculte. Un vuiet surd părea că se 
apropie de dincolo de pereţii înfloraţi cu pete 
ciudate ce pluteau indecis unele peste altele. 
Sunetul crescu în intensitate, apoi petele de pe o 
porţiune de perete zburară rotindu-se pe toate 
feţele, ca niște așchii colorate neobișnuit, iar prin 
dreptul ochilor uimiţi ai băieţilor trecu în goană un 
mic avion, de doar câţiva coţi. In urma lui, un bărbat 
minuscul, îmbrăcat în albastru, zbura parcă 
încercând să-l ajungă. Scena dură o fracțiune de 
secundă, apoi petele colorate reconstituiră mozaicul 
inițial al peretelui. Poate exact cum fusese, poate 
altfel. 

„Nașpa. Şi dacă venea spre noi? Creștea până se 
făcea mare și ne strivea. Și pereţii ăștia! Păi, naiba, 
normal că nu sunt chiar pereţi, petele alea sau 
bucăţi, ce-or fi, au o groază de dimensiuni..." 

— Jeane, e ceva? 

— Tunelul nostru e făcut din mici îngerași - 
chicoti Jean. Au o parte de trup pe-aici, iar alte părţi 
în alte părți! 

— Ce vrei să spui? - păru interesat Puștiul. In 
care părți? 

— Nu știu. Lumi. Alte lumi. A noastră are 
lungime, lăţime, înălțime. Astea mai au alte câteva. 
Sunt anapoda, însă pot construi lucruri noi... 

— O să verific la întoarcere, dacă ne mai 
întoarcem pe aici. Hai să mergem. Nu vă e foame? îi 
zori Puștiul. 

înaintau cu prudenţă, unul în spatele altuia, când 
Jean îi pâsâi. 

— Ce-i? Ce dracu ai? 

— Acolo, pe geam. 

— Unde dracu vezi un geam, ţăcănitule? mormăi 
Se- bastian, dar se opri fascinat când dintre feliile 
de lucruri inconsistente și plate se arătă sclipirea de 
oţel a apei. 

— Acces la mare! Hei, un acces la ocean! 

— Acces interzis - le-o reteză Puștiul. După 
culoare, imaginea e de pe la 50 de metri adâncime. 
Puteţi merge mai departe cu mine sau vă puteţi 
îneca. Să vă ia dracu. 

„...Și știam să înot odată. Ei, prostii. Normal că n- 
am chef să mor, ce rahat! Dar idiotul ăsta îmi strică 
mereu cheful. Putea să nu fie așa măgar. Putea s-o 
spună altfel. Ah, ce-i asta?" 

O țesătură părând împletită din fire de iarbă 
trecu razant la doar doi sau trei centimetri de 
fruntea lui. 

— Ti-am spus să te grăbești - îl fixă Puștiul 
acuzator. 

— Nu părea consistentă... 

— Să te ia dracu! explodă Jean. Tu n-auzi ce zice 
omul ăsta? Nu era consistentă? De unde știi că nu 
era? Putea fi mai consistentă decât mucii ăia de-i 
folosești pe post de creier! 

Sebastian plecă ochii. 

— Da, mă grăbesc... mă grăbesc... și mai taci 
naiba, ce-ţi pasă ţie? Muream și gata, ce-ţi pasă? se 
revoltă brusc. 

Priviră de jur-împrejur. 

— Unde am ajuns? Și mâncarea? 

— Faceţi câţiva pași. E aici. 

— Aici? Unde aici? 

— E puţin ascunsă - admise Puștiul. Dar o să dăm 
la o parte perdeaua. E doar un fișier header. 

— Un... ce? se minună Jean. A, parcă văd ceva. N- 
avem niciun înger. Doar câteva foldere și... și... o, 
asta-i bine! 

Brusc, pereţii tunelului se umplură de rafturi pe 
care se  înghesuiau o mulțime de produse 
alimentare. 

— Wow! făcu Sebastian. Salam, conserve... 

— Nu stăm mult - îi preveni Puștiul. încărcăm 
rucsacurile și ne cărăm. Dincolo sunt băuturi. Mie- 
mi place vinul. Vouă? 

Nu-i răspunse nimeni. Băieţii erau ocupați să 
apuce cât mai multe, eventual deodată. 

— Uitaţi-vă ce luaţi, să nu fie vechi. Le cărăm 
degeaba. Dar nimic nu părea suficient de vechi 
pentru a nu putea fi ingurgitat. 

— Aștia au bani destui, lua-i-ar dracu - mormăi 


Sebastian. Sau le-au furat si ei de la altii. 
» 


— Și una și alta - propuse Jean. Ăștia, din Meteor, 
se ocupă cu de toate. Ia uite! 

Se aplecă și atinse un rotocol ce părea de metal și 
care stătea într-o poziţie ciudată, parcă suspendat la 
câţiva centimetri de sol. Sebastian privi o vreme, 
apoi concluzionă: 

— Prostii. Un Dogecoin. Are o valoare prea mică, 
nu merită efortul. Dacă era Bitcoin sau Ethereum, 
pun pariu că Puștiul îl avea deja în buzunar! 

— Ai nimerit-o - zâmbi acesta. Ati terminat? Hai 
si la băuturi. 

Sebastian clătină din cap confuz, nezărind nicio 
altă încăpere. 

— Desferec-o, s-o vedem! 

— Nu se poate. Trebuie să ocolim. 

Iși săltă pe umăr rucsacul, fără să încerce să și-l 
așeze cum se cuvine pe spate și înaintă către o zonă 
ceţoasă, peste care se etala o arcadă subţire. 

— Smecheri, băieţii! comentă. Nu le pun pe toate 
la un loc. între ele e un coridor cu capcane. 

— E periculos? șovăi Jean. 

— N-ar trebui, sunt relativ virtuale... doar că pot 
acoperi altele, naiba știe? Mergem încet. 

Trecură de arcadă. „Nașpa, nu trebuie să 
mergem acolo... N-am chef să mor pentru un pahar 
de vin. Dacă era iarbă, ecstasy, mai era ceva. Cu 
ăștia, din Meteor, nu te joci. Nu te pui cu ei, te 
omoară ca pe un şobolan. Nici afaceri nu poţi face, 
au grijă să ieși totdeauna în pierdere." 

Vru să dea la o parte o ghirlandă de ghemotoace 
creţe, de culoare vânătă, dar Pustiul șuieră: 

— la mâna, nu fi tâmpit! 

Scoase bâjbâind din rucsac o șurubelniţă lungă și 
atinse ghirlanda. Imediat viziunea acesteia se mută, 
lăsând la vedere o funie subţire, plină de ghimpi. 

— Sunt otrăviţi. Am mai văzut asa ceva la niște 

băieţi , J ; J 
în „1 Mai". Chestii virtuale care par inofensive, dar 
în spatele lor au pus capcane. 

— Nişte îngeri, anunță Jean transportat, cu ochi 
visători. E un autobuz si doi bărbați se uită la noi. 
Ne fac cu mâna. j 

„Unde dracu-i vede? Asta e dus de-a binelea." 


— Unde? întrebă Pustiul. » 

— în faţă. Lângă burta aia verde. 

— Ce e burta aia? Tot înger? 

— Nu. Umblă să-nghită, nu contează ce. 

— Capcană. Vezi ceva dincolo de ea? 

— O gaură. Și niște mâini. les din ea, intră în ea... 
e și un pat acolo. 

— Ocolim prin dreapta - hotărî Puștiul. Jean, te 
urăsc când faci așa - îndreptă spre acesta degetul 
inelar. 

Jean se scobea în nas cu dezinvoltură. 

— Așa? făcu, plin de candoare. 

— De fapt, ce puii mei căutăm? Chiar nu putem 
fără? pufni Sebastian. 

— Mergem? se plictisi să-i asculte Jean. O luăm 
după individ? 

— Care individ? întrebară într-un glas ceilalţi doi. 

— Ala. Ne arată calea. 

— Ce e? Cine e? se miră Pustiul. 

— Un moș. Are o barbă lungă și bălăngăitoare... 

— Bălăngăitoare e mă-ta! se enervă Sebastian. 
Expli- că-ne, ce dracu vrei să spui? 

— Un moș. E ciudat, ne cheamă într-acolo. E o 
felie de pajiște, o vedeţi? 

— Mda - punctă Puștiul. Acum o văd. Dar nu văd 


nici- un Mos. 
» 


— O fi Bătrânul? accentuă, cu ochi sclipind 
deodată, Sebastian. 
Pustiul dădu din umeri: 

— E doar o legendă. 


— Si Lumina? accentuă iar Sebastian. » 

— Unde ne cheamă? se întoarse Puștiul spre 
Jean. 

— Acolo! Zice că nu e niciun pericol! 

— Și vrei să-l cred? Eu o luam pe dincolo... 

— Un put... un puț adânc. Acolo, pe unde vrei tu 
să ne duci. Tu crezi că e un podet de lemn. 

— Bine, hai să vedem. Ia-o înainte. Mergem pe 
pajiște? 

— Da, după autobuz. Până la prima staţie. 

— Care-o fi aia? mormăi Sebastian, obosit. 

— Păi, am și ajuns. Scrie acolo. 

Cei trei cântăriră neîncrezători stâlpul uriaș de 
care atârna o placă scorojită. 


— Ce scrie? se miră Pustiul. > 

— Vladivostok. E în rusește. Ia znaiu pa ruski. 

Ceilalţi doi se priviră și pufniră în râs. 

— Pe dracu. De-aci începe pajiștea. încotro o 
luăm? 

— Daleko - mormăi Jean, visător. Sceaslivo 
darogu... ia ni panimaiu pacemu vi bâlo... 

— Dă-i o palmă - se rățoi Sebastian către Puști. 
Trebuie să-si revină, avem nevoie de el! 

Pleosc! Palma căzu grea pe ceafa lui Jean. 

— Mergem? 

Jean își scărpină ceafa și se răsuci alene către 
Sebastian. 

— Mi idiom... 

— Spune pe unde o luăm, eu nu văd tot ce vezi tu. 

— Tam. Adică, acolo. E o tufă de tuia. 

Puștiul tresări. 

— Tuia înseamnă capcană. 


16 


TÂRGU JIU '59 Mircea Liviu Goga 


— Acum, nu. E o trecere. E reală, nu e anapoda. 

Păși înainte, iar ceilalţi îl urmară supuși. 

— Vedeţi? 

Dădu la o parte ramurile și descoperi o intrare 
întunecată. 

— Pe-aici a luat-o. 

— Cine? 

— Moșul. Nu e nimic anapoda. Asta e real. 

— Lasă-mă pe mine - se repezi Puștiul. 

— Nu! E o ordine desfășurată. Eu intru primul. 

— Lasă-l dracu, moare și gata! se enervă 
Sebastian. 

— Confeti! arătă Puștiul către cer. Au plase. Nu 
stau să le descânt, pierdem vremea! 

— Ce sunt? 

— Nu știu. Ceva de pe Instagram. Hai! îl împinse 
de la spate pe Jean. Hai, tu întâi, nu așa ai spus? 

Intrară pe rând, împingând în stânga și-n dreapta 
ramurile de tuia. în spatele lor, poiana se coloră de 
confetti. 

— Era o gură de rai - se tângui Sebastian. Puteam 
să căpătăm puteri... 

— Lasă prostiile. Trebuie să mâncăm, să bem. 
Alea sunt puterile, idiotule! 

— Semeni cu Pacman... 

Tunelul întunecat în care intraseră se lărgi, 
transfor- mându-se într-o încăpere iluminată de-a 
lungul pereţilor de câteva monitoare. 

— Butoaie și bidoane - chicoti Puștiul. Reale. Uite 
și spirtoase! 

— Stai! gemu Jean. Un înger. Cred că e muncitor. 
Unul din cei care au construit locul. Zice că gâtul. 
Atenţie la gât... 

Cei doi îngheţară. Puștiul privi atent și păru să 
vadă ceva. 

— Adrese... și instrucţiuni... 

în jurul gâturilor li se înfășuraseră un fel de aţe 
subţiri, aproape insesizabile. 

— Nu mișcaţi. Le şterg imediat. Se pare că au și 
ei programatorii lor... 

Fără să se aplece, își descălţă piciorul drept și 
agăță între degetele acestuia un obiect 
dreptunghiular. Se forță, stând într-un picior, să-l 
ridice, până reuși să-l apuce cu stânga. Obiectul, 
greu de definit, căpătă excrescenţe subțiri, iar 
băiatul se grăbi să le apese. în câteva clipe își sim- 
ţiră gâturile eliberate. 

„La naiba - cugetă Sebastian. Era cât pe-aci s-o 
punem de mămăligă. Să fiu al dracu, facem o echipă 
nemaipomenită." 

Privi mândru către ceilalţi: 

— Suntem cea mai strong gașcă de pe pământ! 

Jean îi făcu semn să tacă și arătă cu un deget 
proaspăt scos din nas: 

— Acolo! E cineva! 

— Au paznic? șopti, speriat, Sebastian. Am 
încurcat-o... 

Puștiul miji ochii. 

— Pare altceva... 

înaintară prudenti de-a lungul butoaielor. 

— Nu sunt nici senzori. Doar dacă... 

Niciunul dintre ei nu completă fraza lăsată în 
suspensie de Puști. Doar holbară ochii, încercând să 
înţeleagă ce vedeau. De tavanul întunecat coborau 
zeci de lanţuri de-a 

lungul cărora se alergau stropi de apă. Unul dintre 
lanţuri, mai lung sau poate doar tras în jos ceva mai 
mult decât celelalte, se termina cu două brățări 
metalice care înconjurau încheieturile mâinilor unei 
făpturi. 

— E înger? șopti, surescitat, Sebastian. 

— Nu - îi răspunse tot șoptit Jean. 

— Pare real - completă Puștiul. Hai să vedem. 

Jean scoase dintr-un buzunar al rucsacului o 
lanternă. La lumina ei zăriră, agăţat de lanț, trupul 
subţire al unei adolescente. Purta blugi tăiaţi sus, în 
jurul coapselor și un tricou care fusese odinioară 
alb, iar acum era murdar și plin de sânge. Sângele 
cursese mai ales dintr-o rană la frunte, dar puteai 
ghici și alte răni ascunse sub țesătură. Puștiul o 
apucă de claia de păr blond și îi trase capul pe 
spate. La lumina lanternei zăriră hematoamele de 
pe obrazul drept și din jurul ochilor închiși. Fusese 
bătută serios, organizat - și cu simţ de răspundere. 

— Cred că e moartă - șopti Jean. Lăsaţi-o dracu. 

— Au prins-o la furat - rânji Puștiul. Așa o să 
păţim și noi dacă n-o ștergem repede. 

în clipa aceea fata gemu, se mișcă puţin și 
deschise ochii. Privirea ei se intersectă cu cea a lui 
Sebastian, care se dădu înapoi, electrizat. 

— E vie, în puii mei!!! Ce facem? 

— Vrei s-o salvăm? îl testă Jean. Ești în stare s-o 
cari în spate? 

— Păi... 

— Trebuie s-o luăm cu noi - rosti, împins deodată 
de o viziune, Jean. 

— De ce? 

— Nu știu. Asa trebuie. 

— V-aţi tâmpit amândoi - mârâi Puștiul. Sunteţi 
cretini de-a binelea. Cine știe de câte zile stă aici 
atârnată? E pe ducă, au bătut-o de i-a sărit deja 
smalțul și n-avem ce schimba... 

— Dă-o jos - strânse pumnii, încrâncenat, Jean. 

Puștiul îl măsură tăcut din cap până în picioare. 

— N-avem cum - înțelese Sebastian. Lanţul e real, 
nu-l putem tăia, n-avem cu ce. 

— Nu trebuie să tăiem lanţul - insistă Jean. Mă 
ajuţi? se întoarse către Sebastian. Ridică-mă să 
ajung la legături. 

Sebastian se codi o clipă, apoi acceptă. 

— Bine - împreună el palmele, închipuind o 
treaptă. Urcă. Puștiule, luminează, în puii mei, nu 
sta ca un idiot! 

— Facem o prostie - mormăi acesta, ridicând 
lanterna. Cea mai nașpa chestie pe care o puteam 
face... 

Jean se ridică pe treapta improvizată. întinse 
mâinile și pipăi încheieturile fetei. 

— I-au intrat în came - îi anunţă. Sunt prinse cu 
sârme, dar cred că le pot desface... 

— Dacă murim - continua să mormăie Pustiul - să 

nui 
ziceţi că nu v-am spus... 

— Uite, gata, mai e una... 

Peste trei secunde, trupul fetei se prăbuși 
grămadă pe podea. Sebastian își desprinse mâinile 
și începu să le frece între ele, când Jean sări jos. 

— Bravo! îi felicită Pustiul, zeflemitor. Asa da, 
acţiune caritabilă! La ce vă trebuie puștoaica asta, 


n narrnti mi ninn CĂ rra reia ră iti) 


20 


TÂRGUJIU'59 Mircea Liviu Goga 


faeh dohnat IM9leligeamă. Se aplecară peste 


— Are dreptate - îngăimă Jean. Nu se va ţine pe 
picioare. 

— Vrei s-o lăsăm aici? Dacă se întorc ăia, o 
omoară. 

— N-o omoară. O atârnă la loc si-o mai bat o dată. 
Vor s-o chinuie. 

— De ce? 

Puștiul îi dădu la o parte și privi. 

— Mda. Dacă voiau s-o omoare, o lichidau din 
prima. Vor șă afle ceva. 

— O car eu - propuse Sebastian. 

— Si să-ti ducem noi rucsacul? S-o crezi tu! 

— îl duc tot eu. Hai, ajutaţi-mă, îl pun în faţă. 

— N-o să ajungem departe. 

— Nici nu trebuie. O luăm prin anapoda. 
încurcăm urmele, punem capcane. Ce puii mei, știm 
cum se face! Mergem un pic și ne oprim, găsim un 
loc sigur. 

— Hai pe insulă - propuse Jean. Aveai prieteni 
acolo, este? Știi drumul. 

— E prea aproape de Lumină. 

— Dinspre partea aia, abia se observă. 

— Şi pe urmă? 

— Hai - interveni Puștiul. Pe urmă, mai vedem. 

— O iau în spate. Mă ajutaţi? 

Jean și Puștiul ridicară, oftând, trupul fetei. 
Sebastian se aplecă puţin, îi înconjură cu braţele 
coapsele și o săltă icnind. Instinctiv, puștoaica îi 
cuprinse gâtul și își lăsă capul pe umărul lui drept. 

— Deschide trecerea! 

— la-ţi și bidonul, dacă vrei să bei ceva mai 
încolo! Bine, sticla de votcă ţi-o duc eu... - bombăni 
Jean. 

Puștiul se apropie de un perete întunecat ce 
părea să se înalțe până la cer. înfipse în el mâna 
dreaptă și murmură o vreme ceva. Se ivi o bortă 
umplută de o lumină ciudată, verzuie. 

—  leșiți. Rămân puţin să pun capcanele. 
Așteptaţi-mă lângă stânca de jad. 

Când cei doi dispărură, Puștiul intră și el cu 
spatele în deschizătură, continuând să vorbească 
singur și să descrie linii ciudate cu mâna dreaptă. în 
urma degetelor lui apăreau fire subțiri, argintii, ce 
se intersectau îngrămă- dindu-se să formeze o plasă 
ca de păianjen. 

O plasă ucigașă. 

îi ajunse din urmă târziu, după ce mai aranjase 
câteva trape și, între două dintre ele, înșurubase 
Urletul. Găsise porcăria aia cu mulţi ani în urmă și 
reușise să-i descopere programul complet înainte de 
a-l lăsa surd pentru totdeauna. Acum o avea, cum s- 
ar zice, la degetul mic, iar auzul îi rămăsese intact. 
Desigur, nu erau singurele lui arme, dar pe cele mai 
teribile - gropile de potenţial, păpușile muppets sau 
supraîncărcarea operatorilor - nu le activa decât cu 
ocazii speciale. Iar de data asta nu era cazul. Țiganii 
din Meteor nu i-ar fi urmărit dacă descopereau că 
drumul e plin de surprize neplăcute; erau niște țipi 
destul de comozi care, cei drept, puteau face foarte 
urât dacă le zgândăreai orgoliul, însă micul lor jaf 
nu putea reprezenta o provocare de mare amploare. 

Gândind astfel. Pustiul omisese ceva. Avea să-si 
dea °» » 
seama mult mai târziu, iar consecințele omisiunii 
urmau să-l coste destul de scump. 

în sfârșit - își va spune atunci. Toţi greșim, nimeni 
nu-i perfect. Important e să scapi cu viaţă... 

— Ei, gata? 

Nerăbdătorul era Jean. Se sprijinea de stânca de 
jad fără să ia în seamă liota de chinezi care săpau de 
zor în jurul lui. Puștiul zâmbi. 

— îngeri? 

— Aripioare - confirmă băiatul. Dincolo e un 
șantier întreg. 

— Știu, am mai fost pe-aici. Dar lucrurile se mai 
schimbă. Ăștia ce fac, se giugiulesc? 

— încearcă s-o pună pe picioare. E paradită rău. 

Puștiul făcu doi pași și se proţăpi în faţa celor doi. 

— Cum e? 


E vă vanătă Yoa Ni GI i tal a Eont L] 


Pea o vreme. 

— Ziceai că ai prieteni pe insulă. 

— Nu putem merge imediat, e vreme rea. Le-am 
dat telefon. 

— Telefon? De unde? 

Sebastian îi indică, obosit, cabina telefonică abia 
mijită dintre două plăci albăstrui ce vălureau ciudat. 

— De când e cabina asta? N-o știam. 

— De pe net. A apărut de curând, cred. Dar are 
conexiunile potrivite. 

Puștiul privi spre dreapta. Doi cowboy se alergau 
pe o bucată de stepă, trăgând între ei cu pistoalele. 
în mod ciudat, nu se auzea niciun zgomot. Oftă. 

— Dă-mi coordonatele adăpostului prietenilor tăi. 
Facem o nouă deschidere. 

— Nu le știu. De unde puii mei să le știu? Pe 
insulă, în amonte! 

Pustiul oftă iar. 

— Bine, caut. 

Privi în sus. Din cerul arămiu ce arăta ca 
suprafața unei stafide începuseră să cadă cărţi de 
joc. Le urmări o vreme, apoi se hotări: 

— Dacă e as de pică, reușim... 

Apucă între degete cartea care tocmai îi flutura 
pe lângă o ureche. O răsuci. 

— Abia-mi vine să cred! murmură. la-ţi în spinare 
gagica, n-are rost să zăbovim. Soarta ne zâmbește. 

Sebastian se ridică și întinse mâna spre fată. 
Aceasta se ridică puţin, apoi căzu la loc. Ochii 
imenși, de un verde electric, îl priviră neajutorați. 

— Tot e bine că nu se smiorcăie - comentă Jean. 

— Mai putem sta un pic? Dacă nu mănânc ceva, 
mor. 

— Ai mai spus asta - făcu, amuzat, Puştiul. 
Mănâncă, n-am chef să te văd murind, putem să mai 
stăm un minut. 

Sebastian scoase din rucsac un salam de vară. 
Simţi privirea pofticioasă a fetei și, după o clipă de 
ezitare, îl rupse în două. 

— Ia și tu... 

— Bună scenă - se hlizi Puștiul. Lacrimogenă, pe 
bune. Am văzut ceva asemănător într-o telenovelă... 

— Hai sictir - se enervă Sebastian. 

Fata mușcă lacomă din salam. în timp ce 
mesteca, îi aruncă Puștiului o privire ucigașă. 
Acesta, uimit, se trase înapoi. 

— E o tigroaică! Chiar m-a speriat, la naiba! Bă, 
gagiule, ce rahat ai luat cu tine? Cine dracu-i asta? 

Sebastian privi către fată. 

— Ceva din mine spune că am făcut ce trebuia, la 
naiba! 

Ultimul, cuvânt fusese clar. aruncat către Pusti. 
Acestă dădu din umeri si ridică mainile a renunţăre: 

— Tigroaica e a ta. Să nu mă mai amesteci. 

— Mergem când sunteţi gata? încercă, timid, 
Jean. 

— Suntem gata. Ajutaţi-mă. 

— La dunga aia verde vă opriţi... 

Se ridicară toţi - fata, ajutată de Jean și 
Sebastian. Ultimul se aplecă și o luă în spate. 

— Dunga aia - repetă Puștiul. Niciun pas mai în 
faţă până nu vă spun eu. 

— Ce e dunga aia? întrebă Jean, luând-o înaintea 
tuturor. 

— O linie de stabilitate. OK, acum staţi pe loc, 
trebuie să creez un proiect. 

- Ce? 

— Un pod, o trecere spre insulă, un proiect, ceva. 
Lăsaţi-mă să mă gândesc... 

închise ochii și începu să mormăie. Sebastian 
auzea doar frânturi: 

„Fișierul vector pod... ifndef iostream pod... 
include iostream pod... define iostream pod... endif... 
class vec- 

tor... ce naiba spune ăsta? Ce bine că e cu noi! N-aș 
putea să-nvăţ niciodată păsăreasca de-o știe el! Am 
fi murit demult, dracu știe? E băiat bun, dar și mare 
ticălos. Nu-i pasă decât de el... bine, și de noi..." 

Zarea păru să fumege. Chiar în faţa lor se schiţă 
un portal oval, întunecat. 

— Treceţi repede! le aruncă Puștiul. 

Jean se repezi primul. Sebastian se năpusti și el 
înainte, cu toate că greutatea fetei și a rucsacului i 
se părea tot mai dificil de susținut. Ajunse dincolo, 
iar viscolul cumplit îl trânti într-un troian imens. 
Peste el căzu Puștiul. încercă să se ridice. Fata se 
strânsese pe spatele lui ca o pisică uriașă. 

— Rahat, aici e iarnă! urlă Jean, care stătea 
proțap în faţa lor, în timp ce vântul adăuga pe 
pieptul lui, în fiecare clipă, un nou strat de doi-trei 
centimetri de zăpadă. O să înghețăm! 

Se scutură și le întinse mâinile. 

— Sus! în puii mei, sus! Cred că sunt treizeci de 
grade sub zero! 

Sebastian își simţi urechile și nările îngheţând cu 
viteză; se gândi la tricoul lui subţire și la pantalonii 
scurţi ai puștoaicei. 

— Unde ne băgăm? întrebă, prinzând mâna 
întinsă și săltându-se în genunchi. 

— Aflăm acum... 

Puștiul îi cântări prin lumina rea, roșiatică, ce se 
scurgea din perdeaua norilor care se fugăreau pe 
cer nebunește. Mișcă mâinile si murmură iar ceva. 
O fâșie albastră se decupă în spaţiu, în dreapta lor. 

— Pe-acolo. E frig, dar nu e viscol. Ne duce direct 
la prietenii tăi - rânji el către Sebastian. Ia-o în 
cârcă. Sau, ia-o cum vrei... 

Sebastian nu ripostă, așa cum ar fi procedat în 
alte ocazii. Se ridică gemând din zăpadă, cu fată cu 
tot, și porni împleticindu-se către locul indicat. Jean, 
care ducea doar rucsacul, îl ajunse și îl întrecu. 

— Acolo! le strigă din urmă Puștiul. E o intrare 
undeva... 

Un igloo imens le apăru înainte și cineva 
dinăuntru dădu deoparte ușa cioplită dintr-un sloi 
de gheaţă. Se năpustiră către vocile prietenoase și 
către căldura focului iute care ardea în inima 
adăpostului. 

Căzură grămadă, gâfâind. 

— Tu ești? Doamne, cât ne bucurăm! rosti cineva. 
Nu credeam că mai ajungi aici pe o vreme ca asta! 

Doi sau trei inși îi ajutară să se ridice. Fata 
alunecă de pe spatele lui Sebastian și se rezemă de 
unul dintre stâlpii ce susțineau bolta adăpostului. 

— Sunt prietenii tăi? Bine-aţi venit! Luaţi, gustațţi, 
asta încălzește! 

în mâini apărură, nu se știe de unde, câteva 
pahare. Puștiul, primul, mirosi și bău. 

— Coniac! Mișto! Chiar aveam nevoie... 

Băură toți, chiar și fata. Se scuturară. 

— Uau! Tare! Mișto! > 

— Nu e deloc mișto - adăugă după o clipă Jean. 
Trebuie să ies iar. 

— De ce? se miră Puștiul. 

— Pentru că - rosti cu o voce scăzută, dar care 
putu fi auzită de toţi - mă taie o pișare de-ţi lasă 
gura apă... 

Câţiva începură să râdă. Unii, totuși, se abținură. 

— Acum ţi-ai găsit? scrâșni Sebastian. 

— Vasile - spuse tărăgănat cineva - du băiatul la 
WC, arată-i. Nu trebuie să ieși - se întoarse către 
Jean. Te duce Vasile. Eu sunt Andrei, îmi pare bine 
că te cunosc. 

— Si mie. Unde-i buda? 

— Pe-acolo. Mai are cineva nevoie? 

Cei rămași se priviră. 

— Se pare că nu - zâmbi Sebastian. 

— De unde veniţi? 

— Din Meteor. Ne-am făcut provizii. 

— Ei cine sunt? 

— El e Puștiul. Ea e... cum ai zis că te cheamă? 

O privi întrebător, dar răspunsul sosi târziu, 
șovăielnic: 

— N-am zis... 

— Bine, n-ai zis - conveni nerăbdător Sebastian. 
Deci, cum te cheamă? 

— Nu știu. > 

— N-ai nume? 

Se întoarse către Andrei, explicând: 

— Am găsit-o de curând. O prinseseră ăia, au 
bătut-o... nu știu cine e. Cred că nici ea nu mai știe 
cine e. Am luat-o cu noi pentru că... 

Făcu un gest evaziv, încercând parcă să se scuze. 

— înţeleg - îi așeză o mână pe umăr Andrei. Aţi 
sal- vat-o. E un gest minunat. Doar gesturi de acest 
gen ne mai pot mântui. 

Sebastian lăsă capul în jos. 


— Păi... asa am simtit. Doar că au bătut-o rău. 
Aveţi ceva > > J 
medicamente? 

— Sigur. O s-o ajutăm. Pare că abia se ţine pe 
picioare. 

O privi atent. 

— Ce zici, putem să-ţi dăm un nume? Și cum fata 
nu schiță niciun gest, continuă: am găsit, 
Magdalena! Ba nu, Cristina! Adică... ia stai. Să te 
văd. Ești frumoasă. Ca o prinţesă elfă. Ah, știu! Te 
cheamă... Arwen! E dintr-un film de odinioară. Cum 
ţi se pare? E un nume minunat, îl vrei? 

— îhâm! zâmbi ea, chinuit. Avea buza de jos 
umflată și rănită, iar zâmbetul crăpă puţin coaja 
rănii. Se șterse cu dosul mâinii drepte și adăugă: 

— Pot să beau puţină apă? 

— Sigur. Uite - îi întinse un pet. E apă proaspătă, 
de lIzvama. Trebuie să te vadă un doctor. Din 
fericire, chiar avem un doctor, mai precis o 
doctoriță. Geo, - se adresă altui flăcău, care privea 
pofticios către proaspăta botezată și rânjea nătâng - 
du-te și cheam-o pe Victoria. Și hai să trecem toţi 
dincolo, e mai larg și mai cald... 

Trecură toți în camera vecină, iar Sebastian privi 
uimit pereții monocromi cu unghiurile stranii pe 
care le făceau între ei. Când se mișca, i se părea că 
pereţii se înmulţeau, iar unii dintre ei păreau să se 
întindă până la orizont către necunoscut. Camera 
avea o fereastră în care bătea soarele și dincolo de 
geam zări o grădină cu pomi în floare. în funcţie de 
unghiul din care privea, fereastra părea una 
singură, sau două, sau trei. 

„Ce loc nașpa! Pe ăsta doar Jean l-ar înţelege. 
Poate sunt și îngeri... și ăștia ce vor, să stăm jos?" 

In cameră se aflau două mese lungi și câteva 
scaune. Intr-una dintre mese văzu înfipt un colţ 
înnegrit de dischetă. 

— Ce-i aia? 

— Nu știm. Așa am găsit-o. O chestie arhaică, 
oricum. 

In general, nu ne băgăm unde nu ne fierbe oala. 

— Ceva de pe Youtube - auziră vocea lui Jean. Și, 
știți, sunt alături de ea mereu doi îngeri... 

— El vede îngeri - explică pentru toată lumea 
Sebastian. Adică lucruri vechi, amprente 
energetice... 

Jean apăruse în pragul ușii care părea și ea când 
una, când trei sau chiar mai multe, în funcţie de 
cum o priveai. 

— Pare o înregistrare de familie. 

— Mda - făcu Puștiul. 

Și, cu un mormăit dubios, o făcu să dispară. 

— E soare? arătă Jean spre fereastră. Credeam că 
e iarnă... 

— Doar în partea aia - explică Andrei. Pe partea 
asta e primăvară, dacă veneațţi pe-aici n-aţi fi apucat 
să tremuraţi. Doar că e mult mai greu de trecut, din 
alte motive... 

Sebastian mai zări o ușă, în afară de cea pe care 
intraseră. 

— Acolo? 

— O arhivă. Mii, milioane de foldere. Nu prea 
știm ce conţin. 

— înseamnă - conchise Puștiul - că sunt legate de 
un server serios. O să mă uit puţin, dacă-mi da ţi 
VOIE... 

unei cucoane grăsuţe care tocmai intrase însoţită de 
Geo - ai un pacient. Consult-o pe fata asta, a păţit-o 
urât, tra- teaz-o tu. O cheamă Arwen. Vasile, ia-o pe 
Cristina și spune-i... 

— Doarme. 

—  Trezește-o, avem musafiri. Să facă niște 
aperitive, ceva. 

Se întoarse spre Sebastian. 

— Luaţi loc, mai bem un coniac. Pe unde-ai mai 
umblat? 

— Când ici, când colo... 

Se așeză pe unul din scaune și primi în mână 
paharul. Ceilalţi îi urmară exemplul. 

— Nu i-ai găsit? 

— Pe părinţi? Nooo... Am aflat însă unde am 
locuit pe vremuri. E greu de ajuns. Oricum, peisajul 
s-a schimbat. Ai mei au plecat... nu știu unde. Poate 
că sunt morţi demult. Le-a fost cam naşpa să se 
adapteze... 

— Mda, așa e - admise Andrei. Chiar că-mi pare 
rău pentru tine. 

— Si voi? Probleme? 

— Ca peste tot. Au fost câteva atacuri, dar nu de 
amploare. Uite, avem noroc cu folderele alea. Am 
găsit și ceva arme. Sigur, cele mai multe sunt din 
anapoda, însă unele dintre ele sunt destul de 
consistente pentru a putea fi oarecum folosite. Ne- 
ar trebui un programator bun, Geo face și el ce 
poate. Săptămâna trecută, cum să-ţi spun? Ne-am 
trezit cu tavanul ciuruit. N-ai idee cât am pătimit să- 
l facem la loc. 

— Nu e real? arătă Sebastian cu degetul în sus. 

— Nu prea. De fapt, ne aflăm într-o fostă parcare, 
în sus, pe vremuri, se vedea cerul. Aproape tot 
adăpostul e de pe net. Adică anapoda, știi? Dar dacă 
ieși în livadă, ai undeva, în stânga, o mică biserică 
de lemn. Nu apare mereu, doar din șapte-n șapte 
zile. Mâine ar trebui să apară. Când o vedem, ne 
ducem la ea și intrăm, că se ţine liturghia. Doar noi; 
în general nu mai vin și alţii. Sau, depinde. Se mai 
întâmplă să avem și musafiri. Liturghia e ţinută de... 
nu știu. Poate sunt îngeri, cum spune prietenul ăsta 


al tău. La sfârsit auzim muzică si voci care cântă... 
D>)» 


nu se vede nimic, dar se aude muzica asta, ca o 
binecuvântare. Iar noi ne rugăm atunci, știi? Ne 
rugăm să fim mântuiti... 


Goli paharul și privi meditativ prin sticla 
semitranspa- rentă. 

— Nu știm cine ţine liturghia. Se aude, dar nu se 
vede nimeni. E ca și când însuși lisus ar veni aici 
pentru noi și ne-ar spune acele cuvinte frumoase... 

Făcu un gest către peretele din stânga. Sebastian 
se uită uimit într-acolo și zări agăţată o cruce de 
lemn peste care iniţial trecuse cu privirea, fără s-o 
ia în seamă. Pe cruce, un mic lisus ridică încet capul 
și-i zâmbi trist. Rănile îi sângerau continuu, dar 
picăturile prelinse una după alta păreau că sunt 
absorbite discret de lemnul crucii sau se pierdeau 
într-o dimensiune insondabilă. 

— Nu-l știu - șovăi. E demult? îl aveţi demult? 

Ultima » I, 
dată parcă nu era... 

— L-am găsit într-un folder din arhivă. Ştii cât ne- 
am bucurat? Nu aveam decât două-trei reprezentări 


atatinna 

Oftă. Oftă și Sebastian. Puștiul privea nervos 
către ușa prin care intraseră, iar Jean se scobea în 
nas, fără să-i pese de părerea celor din jur. Câteva 
momente tăcură toţi. Apoi acea ușă se dădu lao 
parte și intrară pe ea mai întâi trei platouri pline cu 
mâncare, iar după ele o fată brunetă și plinuţă, care 
le susținea atentă și îngrijorată să nu le scape. 

— Cristina, pune-le aici - o direcţionă Vasile cu un 
gest. Si mulțumim mult. 

—  Doamne-ajută - rosti aceasta cu evlavie, 
așezând farfuriile pe masă. Mai aveţi nevoie de 
ceva? 

— Mai vreţi ceva, băieţi? întrebă Andrei. Ceva de 
la bucătărie. Pâine? 

Sebastian vru să clatine din cap în semn de refuz, 
dar Jean i-o luă înainte: 

— Pâine? Wow! De când n-am mai mâncat! 

— Aduc imediat! îl asigură fata și ieși în grabă. 

Andrei se ridică. Puștiul vru să se repeadă la 
primul platou, dar Sebastian îl opri. 

— Stai! Andrei vrea să spună ceva! 

Acesta îi mulțumi din priviri și începu: 

— „Tatăl nostru care ești în ceruri..." 

„Băieți buni - gândi Sebastian. Dar dacă au 
damblaua asta, ce să-i faci? Nu le place să vorbești 
urât și trebuie să-i lași în apele lor când li se pune 
pata. Până la urmă, ce naiba, suntem la ei acasă, 
puţin respect, în puii mei, nu?..." 

— „Si sfinteste, Doamne, masa aceasta... hai, 
mâncati! - invită cu un gest larg Andrei pe cei de 
față, după ce-și făcu semnul crucii. 

Se închinară toți, mai puţin Jean și Puștiul. Până 
și Sebastian se forţă să imite gestul. Cristina apăru 
cu un co- șuleț de nuiele împletite plin cu felii de 
pâine și-l așeză în mijlocul mesei. 

— Poftă bună! 

Mâncară o vreme în tăcere. O carte poștală se 
materia- liză la un moment dat din tavan, dar Puștiul 
o prinse cu un reflex rapid și o aruncă nepăsător 
peste umăr, destruc- turând-o. Andrei îl urmări 
nemulțumit. 

— Uneori - spuse - așa primim veștile. 

— Ce vești? întrebă cu gura plină Jean. 

— Veşti din toată lumea. De la cei care mai 
încearcă încă să ajungă la noi. 

— Cine? se miră Sebastian. 

— Cei din jurul nostru. Armata. Crezi că lumea se 
reduce la acest oraș? 

— Ai vești despre lume? 

— Nu multe. E-mail-uri, când și când. Ca niște 
cărți poștale care apar din tavan. 

Puștiul simţi reproșul din glasul celuilalt, dar 
dădu din umeri. 

— Ce mai contează? Dacă nu vine nimeni să ne 
salveze, ce importanţă au veștile? 

— Ei încă mai încearcă. Dar se pare că nu pot 
intra în oraș, așa cum nici noi nu putem ieși din el. E 
rău și acolo, e război. Sau poate că deja nu maie 
nimic. E posibil ca veștile să ajungă la noi foarte 
târziu, prea târziu. Poate au murit toti, cine știe? 

Ușa se deschise și intră doctoriţa. Toate capetele 
se întoarseră către ea întrebător. 

— Am culcat-o. E plină de echimoze, ca să nu mai 
vorbim de epuizarea psiho-fizică, dar o să-și revină - 
explică sec, cu voce profesională. 

— Au bătut-o... - începu Sebastian, dar doctoriţa îl 
opri cu un gest. 

— Mi-a povestit. Dacă nu mai aveţi treabă cu 
mine, merg să mă culc. 

— La noi e seară - explică Geo pentru noii sosiți. 
E chiar târziu. Am păstrat mereu ceasurile potrivite, 
să ne putem face un program. Mai vreţi coniac? 

— Eu nu - clătină din cap Puștiul. M-am pilit deja. 
Se poate dormi pe undeva pe-aici? 

Jean se ridicase și el. 

— Nici eu n-aș prea mai sta... 

— Geo - zise Andrei - du-i pe băieţi să se culce. Tu 
mai stai? se întoarse către Sebastian. 

— Putin, dacă nu deranjez. Pot să mai beau și 
ceva coniac. 

— Ok, chiar voiam să mai vorbim. De când ai fost 
ultima oară s-au întâmplat multe... 

Sebastian privi către ușa pe care dispăreau, pe 
rând, ceilalţi. 


— Mda - murmură. Nici eu nu mai sunt chiar cum 
am fost... pentru asta trebuie să vă mulțumesc și 
vouă... 

„Oare mint convingător? Nu s-a întâmplat nimic 
important! Doar alergătură, nimic altceva. Dar nu 
vreau să-i supăr pe băieţii ăștia, sunt cut&cool. Iar 
eu am rămas tot ăla, cretinul cretinilor. Ce s-a 
schimbat? Ce-ar fi putut să se schimbe? Am mai 
crescut un centimetru sau doi, asta-i tot". 

— Am mai crescut un centimetru sau doi - 
formulă cu voce tare ultimul gând. 

Andrei râse. 

— Cine sunt băieţii? Spune-mi despre ei. 

— A, păi... mai întâi Jean. E ciudat, vede îngeri, ti- 
am zis... 

— Când s-a născut, înainte sau după? 

— A, tot după. E cam de vârsta mea. 

- Si? J 

— Si-atât. L-am scos dintr-un căc... necaz, scuză- 
mă. 


L-am pus pe picioare, mi-e dator. Celălalt... 
— Cine-i celălalt? 
— E Pustiul. Nu știu cum îl cheamă cu adevărat. 


Nicil >» 
el nu știe. S-a născut exact în secunda în care s-a 
întâm- » 


plat... (Sebastian arătă cu o mână, vag, de jur- 
împrejur) asta. Cred că i-a pătruns la naștere în 
creier o țandără. Ceva venit din anapoda. 

— De pe net? se minună Andrei și ridică la buze 
paharul. 

— Da. E cel mai bun programator din câţi știu. S- 
a născut vorbind... hm, limba aia cu care poţi să 
schimbi lucruri. Dar altfel, e un ticălos nenorocit. 

— înseamnă că e mai mare ca tine cu vreo doi 
ani. De ce-i ziceţi Pustiul, dacă e mai mare ca voi? 

— Nu știu. E tâmpit. E un copil. Are niște reacții 
de te doare mintea. Și e dur, nu-i pasă de nimeni. 

— Atunci, de ce e cu voi? 

— Ai dreptate - recunoscu Sebastian. Poate-i pasă 
și nu arată. Sau doar se simţea singur. 

— Unde l-aţi găsit? 

— He, he, la un bancomat anapoda, spărgea 
coduri și downloada bitcoini. îl urmărea o gașcă- 
ntreagă, ăia voiau să-l jefuiască la sfârșit, înţelegi... 
ei, și l-am prevenit. Apoi a mers cu noi, poate-a fost 
felul lui de-a mulțumi, nu știu. Am mai avut și pe 
altcineva, îl chema Adrian, era mult mai mic decât 
mine, dar... 

— Ce s-a întâmplat? 

— Nu știm sigur - mormăi cu privirea în pământ 
Sebastian. A pus mâna pe ceva, cred. Era ca o nișă 
și un mic havuz, știi? I-a venit chef să pună mâna 
și... a fost rău. îngerii l-au prevenit pe Jean, dar 
atunci n-am înţeles. Jean zicea că erau doi îngeri 
foarte strălucitori care stăteau lângă locul ăla și 
încercau să-i îndepărteze pe toţi cei ce încercau să 
se apropie. Adrian a băgat mâna, a ţipat și s-a 
evaporat. Uite, pur și simplu, parcă s-a șters din faţa 
noastră. Poate a fost teleportat undeva, dar... cred 
că dacă a ţipat așa, nu era un loc bun. Jean a plâns, 
poţi să crezi? Andrei mormăi afirmativ. 

— Da, înţeleg. Viaţa e făcută din nenorociri. Pe 
vremuri un înțelept despre care n-am reușit să aflu 
decât că-l chema Churchill zicea că istoria e un șir 
de nenorociri... 

— Ai căutat pe wiki?... 

— N-am găsit. Poate s-a șters, nu contează... dar 
viaţa? Nu e și ea tot un fel de istorie? 

— Adică... 

— Nenorociri. Cât suntem copii trecem peste ele 
ușor. Mai târziu, încep să ne macine și să ne omoare 
încet-încet. Am pierdut și noi un prieten în ultimul 
an. Lumea zice 

că de vină a fost Femeia de Tablă, dar nu e nicio 
dovadă. Putea fi la fel de bine și Darth Vader sau 
cine știe ce altceva? 

— Darth Vader? A trecut pe aici? 

— Nu. Ei, vorbeam și eu. Netul era plin de 
personaje negative. Sigur, cele mai multe nu au 
forță reală, dar uneori... înţelegi? Asta este... 

— Vreau să mă culc - oftă Sebastian. M-am ametit 

si I 

+ 
eu. Mulţumesc, știi? N-am mai avut demult o seară 
liniștită. 

— Mă bucur pentru tine. Mâine e liturghie. Aș 
vrea să veniţi și voi, se poate? 

— Eu vin. Nu știu dacă si ceilalţi, o să-i întreb. 

— Poate caută și ei mântuirea - îl privi cu 
seriozitate Andrei. 

— Ii întreb. Cred că vin, de ce să nu vină? 

Se ridică greoi din scaun și făcu doi pași, 
încercând să se menţină cât mai drept. Andrei râse: 

— Te-ajut să ajungi în cameră. Te conduc, nu știi 
unde, n-o să nimerești... 

— Corect - râse Sebastian. Te pomenești că dau 
de Femeia de Tablă... 

Deschise ușa, încercând, din cele trei pe care le 
vedea, s-o aleagă pe cea corectă. 

— Unde duc celelalte? 

— A, nicăieri. Aici s-a suprapus un fel de spațiu 
multidimensional peste ăla care era. Ferestrele, da, 
pot da altundeva, dar ușa asta dă mereu în coridorul 
nostru. 

— Pe-aici am venit? 

— Nu. Chiar nu-ți aduci aminte? Aţi trecut, de 
fapt, direct prin zid. 

— A fost o usă... 

— Așa se reprezintă mental. Nu contează. Sunt 
lucruri pe care le vezi, dar, neavând legătură cu 
ceea ce știi, sunt interpretate de creier în așa fel 
încât se creează corespondențe. Igloo-ul ăla e 
departe, ne-a trebuit o oră să ajungem acolo să vă 
primim. Dar înapoi treci printr-o chestie care ţi se 
pare ușă și ajungi imediat. Ia-o la dreapta, în capătul 
coridorului... 

Sebastian se opri în faţa unei uși masive de 
stejar. 

— E reală? 

— Da - îl lămuri Andrei. E ușa casei de la parterul 
unei locuinţe reale. Totuși, doar una din camere e 
mai liniștită, celelalte au încă probleme. Poţi intra, 
nu-i niciun pericol. Intrară aproape în același timp, 
trântind ușa de perete. Un praf subţire se desprinse 
de pe zidul lovit și-i înconjură ca o aură. 

— In stânga - preciză Andrei. Stai să fac puţină 

lumină... Apăsă un comutator și un bec se aprinse 

deasupra lor. — Aveţi curent electric? se minună 

Sebastian. 

— Nu chiar. Reţeaua electrică e din anapoda. 
Insă știi că multe lucruri de-acolo au devenit destul 
de reale ca să poată fi folosite. Holul ăsta era plin de 
linii și de instrucţiuni, le-a rezolvat Geo. Mă rog, au 
mai fost și altele, nu-ţi mai spun... 

— Unde dorm? 

— Aici. 

Andrei deschise o altă usă si-l invită să intre. , » 

— Aici e întuneric, normal, nu? O să dormiti toti 
la un loc, n-avem multe spații sigure. Patul din 
dreapta... 


— E chiar pat? 


— încearcă, Te las, „n oap e bună. „Sunt patru 
paturi, imineața. se gmna fără să ne 
amestecăm._ Nu Știm » fa de unde vine, poate chiar 
de la Lumină... 


Fără să-l mai ia în seamă, Sebastian se trânti în 
pat. 

— Cel puţin, descalţă-te - îl sfătui Andrei. Cristina 
spală rufele și n-are rost să te pui rău cu ea... 

— Nu mă descalț. Dacă mă descalț, mor toți... și 
mor și eu, aia-i problema. 

— lartă-mă. Trebuia să vă propun o baie. Avem 
apă caldă... 

— Data viitoare... mulțumesc... 

Andrei nu mai spuse nimic și ieși pe ușă. 
Sebastian rămase o vreme nemișcat, ascultând. Era 
liniște, dar se auzea un zgomot ritmic și subţire, ca 
și când, undeva, departe, ar fi picat apă dintr-un 
robinet ce nu fusese bine închis. Până la urmă ceva 
foșni în patul de-alături. 

— Care ești? mârâi băiatul. 

- Eu... 

Sebastian tresări. 

— Cum te simţi? Cum ești? 

— Nu-ţi pasă. Tu? 

— Eu sunt... beat criţă - recunoscu Sebastian. 

— Eşti ametit? chicoti fata. Ce vezi când închizi 

ochii? 1 * 

Băiatul ezită. 

— Văd... văd grădini. Şi un oraș care nu seamănă 
cu ăsta. Străzi. Unele largi, altele înguste. Mașini... 
stii ce sunt masinile? 

— Știu. Am văzut câteva, dar nu funcționau... 

— Si oameni. Tot felul de oameni. Nu-i cunosc, 
dar mi se pare că-i recunosc, cumva. Și mai văd 
câmpii, în jurul orașului. Dealuri, munți... știi ce 
sunt munţii? 


— Ce sunt munţii? 
> 


— Nişte locuri înalte pe care te poţi cățăra. Te 
urci pe ei și când ajungi la capăt, privești în jur și 
visezi. Ti se pare că toate sunt ale tale. Erau ierni în 
care vârfurile lor se acopereau cu zăpadă, iar vara, 
cum să-ți spun... dar tu? Tu ce vezi când închizi 
ochii? 

- Eu? 

Fata se foi în așternut, iar Sebastian îi surprinse 
tremu- rul vocii. 

— Eu îl văd pe Bătrân... 

„Pur și simplu, numai datorită 
acestei predeterminări, suntem 
constrânși să credem că lumea 
vieții noastre cotidiene este 
singura lume posibilă." 
Curios Castaneda - 
Arta visatului 


1 rebuia să se întâmple. 


Mai întâi au fost unii care au inventat internetul. 

Apoi, alții au inventat primele jocuri pe 
calculator. 

A apărut pacrnan - și a avut un succes nebun. 

Au urmat altele, din ce în ce mai complicate. 
Dootn. Diablo. Dune. Luptă. Strategie. Tupeu. Jocuri 
tot mai sofisticate, încercând să creeze în virtual 
locuri cât mai palpabile, cât mai reale. 

S-au născut, în cele din urmă, ochelarii speciali 
conectaţi la calculator, iar omul a început să se 
desprindă de realitate potri- vindu-i la ochi și făcând 
ca întregul spațiu virtual să-i dea ocol. 

In sfârșit, au apărut pokemonii, proiecții în plină 


raalitata ala sunai himi imarinara. namanii i-ar hat 

Apoi... 

Apoi evenimentul s-a produs. Poate rezultatul 
unei obscure sincronicități, poate datorită 
intersecţiei a două semnale lansate din satelit și 
care au interferat cum n-o mai făcuseră niciodată 
până atunci. 

Iar intemetul, într-un loc oarecare aflat pe 
suprafaţa Pământului, s-a cuplat cu lumea reală și 
s-a vărsat în ea. 

„„„Și a fost seară și apoi dimineaţă... 

Și nimeni nu mai poate schimba nimic. 


Camera fusese inundată de o lumină palidă, dar 
caldă și suficient de plăcută. Sebastian se întinse în 
așternut până simţi că-i trosnesc oasele. Căscă și 
privi în tavan, dar constată surprins că tavanul 
lipsea. In locul lui se întindea o imensitate sidefie pe 
care nu reușea să-și fixeze privirea. Se răsuci spre 
dreapta și se trezi că o privește pe fată, care, prin 
somn, îi întorsese spatele. 

„Cum dracu i-au zis? Ah, Arwen... Ce-ar fi să mă 
îndrăgostesc de ea? Ce puii mei, mi-au zis unii că 
dragostea te face cretin..." 

Se mișcă, își trosni oasele degetelor subţiri și se 
ridică. Dintr-un pat mai îndepărtat se ridicase și 
Puștiul. 

— Gata? râse acesta. Am dormit nemaipomenit. 
Ce-i cu cerul ăsta? 

— Nu știu. Unde au buda? 

— Hai s-o căutăm. 

Pereţii camerei păreau făcuţi din gard viu, iar ușa 
prin care crezură că intraseră seara aducea cu o 
pergolă de trandafiri agățători. 


43 


TÂRGU JIU '59 Mircea Liviu Goga 


— Eşti sigur că pe-aici am venit? mârâi Puștiul. 

— Mda. Dar nu știu cum se deschide... 

Se apropiară de ea și o suprafaţă de sticlă mată 
se dădu la o parte. Dincolo recunoscură coridorul. 

— Are un senzor - oftă Puștiul. Mă speriasem. 

— Tu? se minună Sebastian. 

— Ușa asta e reală, n-are program. Ce-aș fi putut 
să-i fac? Poate să-i trântesc un picior, s-o fac 
țăndări... 

— Hei, unde vă duceţi? 

Era Jean. 

— La budă. Vii? 

Se trezise și fata. 

— Hai să ieşim... 

Iși luară în braţe rucsacurile și ieșiră pe coridor. 

— Bună dimineaţa. 


Apăruse doctoriţa. 
— Andrei e acolo, v-așteaptă. Și către fată: cum 
te mai simţi? 


Nou-botezata Arwen clătină ușor din cap, într-un 


gest elocvent de mulțumire. 
» 


— Toaleta e tot acolo? întrebă cu naivitate 
prefăcută Jean. 

— Da - confirmă doctoriţa. In zonă lucrurile sunt 
des- tul de stabile, Geo lucrează la asta. Dar, mă 


rog, e posibil orice. Trebuie să fiți atenti. 
» 


— Mie-mi spui? rânji Puștiul. 
— Parcă mai era o ușă - rosti Sebastian 
întrebător. Una de lemn, reală... 

— E pe partea cealaltă a apartamentului. De fapt, 
aseară n-aţi venit pe-aici. Ușa asta de sticlă e a unui 
fost magazin, dar toate dau în același coridor. 

— Acolo! arătă Jean. Intru primul... 

Când se reuniră iar, doctorița îi îndrumă spre 
camera în care mâncaseră cu o seară înainte. 

— Haideţi la micul dejun. 

în încăpere se adunaseră vreo două duzini de 
băieţi, bărbaţi, fete și femei. Păreau destul de veseli. 
în mijlocul meselor tronau câteva platouri cu 
mâncare, iar unul dintre băieţi povestea ceva. 

— A, uite-i! exclamă cineva, iar cei patru îl 
recunoscură pe Andrei. Staţi jos, v-am păstrat locuri 
acolo! Serviţi și voi câte ceva. 

Așezându-se, constatară că nimeni nu se holba la 
ei ostentativ, cum s-ar fi așteptat. Cel care povestea, 
continuă: 

— Așa. Ne-am dus pe Griviței, știți, strada aia 
făcută feliuțe. Smoliţii ne așteptau, erau patru. 
Aduseseră la grămadă tot felul de prostii, multe 
dintre ele nu foloseau la nimic, dar arătau toate 
destul de bine, chiar dacă nu erau tocmai noi. 
Aduseseră și undițele alea de ni le promisesem și 
niște legume din Drăgoeni. Ei, și când a fost să ne 
tocmim, unul din smoliţi - Ion cred că-l chema, nu 
mai știu - zice: măi băieţi, dar voi aveţi ceva 
tablouri, opere de artă? Ha! De unde până unde? Păi 
- zice - știu un amator de-așa ceva, plătește în euro 
totul, dar nu se lasă dus de nas, vrea lucruri 
adevărate, de calitate. Acum, știți și voi, avem 
foldere cu asa ceva, dar la modul concret, fizic, nu 
prea. Bine, ar mai fi de scormonit prin locuinţele pă- 

răsite. întreb: la ce-i trebuie? De ce nu caută prin 
muzee? întrebam și eu de șmecher, știam că 
muzeele sunt la prea mică distanţă de Lumină și e 
greu să te apropii, este? Dar tipul zice: voi, ăștia, 
bisericoșii, am auzit despre voi că vă puteţi apropia 
de Lumină mai mult decât oricine altcineva. Aha, 
am priceput eu, vrea să ne încerce sau să ne-mpingă 
să scoatem noi castanele din foc... 

— Castane! sări o fată. Vindeau? 

— Nu, și nici n-am mai întrebat. 

— Păcat... 

— Dar am luat nuci, un sac întreg. Staţi să 
termin. Ei, și când am priceput ce vor m-am enervat 
și am vrut să-i trimit la plimbare, dar tipul mi-a zis: 
gândește-te, e vorba de bani mulţi, puteţi cumpăra o 
groază de lucruri... 

— Cât? întrebă cineva. 

— Mmm? 

— Ce sumă a avansat? 

— Mii de euro. Mult. Bani reali. Mi s-a părut 
suspect și i-am zis chiar așa: n-o fi prea mult? Și 
atunci s-a dat aproape și mi-a zis: strict confidential. 
M-a  pufnit râsul, ce părere aveţi? Strict 
confidential... 

— Şi ce ţi-a spus? se arătă nerăbdător Geo. 

— Cică printre asemenea lucruri, opere de artă, 
știți, ar fi unul cu care se poate intra în Lumină și 
pleca din oraș. 

— Mda - clătină din cap Andrei. Am auzit, dare o 
legendă. Un artefact, un fel de cheie... 

— Da, ei ziceau că omul ăla de cumpără nu prea 
știe nici el despre ce-i vorba, de-aia dă bani pe toate 
prostiile. Cică vorbește mereu despre o domnișoară 
care l-ar duce 

la Bătrân, dar n-am înţeles cum, chestia e prea 
întortocheată - și ce legătură au tablourile cu 
domnișoara și cu Bătrânul? 

— Altă legendă. Nu avem nicio dovadă că 
Bătrânul există - se arătă neîncrezătoare doctorița. 

— S-ar putea să existe, ce să zic? continuă 
povestitorul. Poate e, de fapt, bunul Dumnezeu. 

— Dumnezeu nu e o legendă, spuse apăsat 
Andrei. Şi nici lisus. Dar poate că smoliţii ăia 
necredincioși au interpretat totul aiurea. Și ce-a mai 
fost? 

— Nimic, ce să mai fie? Ne-am întors cu marfa, n- 
am mai întrebat nimic. Ba, ia stai, i-am mai întrebat 
când ne mai vedem și ne-au zis că peste vreo două 
zile trec iar pe acolo. Ne anunţă ei. 

— Interesant - murmură Pustiul. 


J. 
— Aș, povești ciudate - dădu din umeri Andrei. 


— Nu-i chiar asa. Există chei în anumite realități 
vir- I I 
tuale care deschid portaluri neaşteptate. 
— El chiar se pricepe - făcu un semn discret Jean 
și începu să se scobească în nas cu dezinvoltură. 
— Ai fi în stare să te apuci să cauţi obiectul acela 
misterios? Nu cred că te putem ajuta. 


— Ar trebui ca mai întâi să știm ce căutăm. Nici 
eu nu * 
cred că ne puteţi ajuta. 

— Ai zis „ne"? se împotrivi Sebastian. 

— Păi - rosti impasibil Puștiul - suntem împreună, 
nu? Ne fâtâim de colo-colo fără niciun sens de vreo 
doi ani. Mă gândesc că merităm un motiv. Un ţel. 
Deși zgândări- tul lucrurilor e un obicei cam 
periculos și prostesc. 

— Până la urmă, totul e periculos. Orice greșeală 
poate fi ultima - își dădu cu părerea Geo. 

Pustiul zâmbi misterios. 

— Sau doar prima. Adevărata primă greșeală. Ai 
greșit vreodată? 

— De câteva ori, chestii mărunte... 

— Am un prieten - rânji Puștiul cu subînţeles. A 
greșit recent și s-a ales cu o gagică cu ochi de câine 
huski... 

— Hei, ești tâmpit? sări Sebastian. Câinii huski n- 
au ochii verzi! 

— Dar îi au la fel de negri de jur-împrejur... 

— Ascultă, tu... 

— Vezi? se îndreptă Puștiul către Andrei, 
ignorând furia lui Sebastian. Asta e gașca noastră. 
Tocmai spuneam că suntem împreună, dar poate că 
greșesc... 

— Băieți, nu vă certaţi - se adresă rugător una 
dintre fete. Avem și așa destule pe cap. 

— Eu știam - schimbă, întunecat la faţă, subiectul 
Sebastian - că înainte de liturghie nu se mănâncă 
nimic... 

— Nu-i tocmai liturghie - admise Andrei. N-avem 
anafură și vin popesc, știi... dar am binecuvântat 
masa asta, crezi că nu ajunge? 

— Ba da, de ce să nu ajungă? 

— Hei! sări în picioare Geo. A apărut! 

Priviră spre fereastră. Dincolo de ea, în livada 
primăvă- ratică, se ivise profilul unei bisericuțe de 
lemn. 

— Mergem! îi îndemnă Andrei. Se ridică de la 
masă și se apropie de fereastră. Făcu câteva gesturi 
pe lângă rama acesteia și toţi o văzură mărindu-se 
și prelungindu-se până la podea. 

— Geo ne-a învăţat - explică Andrei pentru 
oaspeţi. Hai, veniţi întâi voi, vremea e minunată! 

în șir indian trecură prin fereastra devenită ușă și 
pe care Andrei o deschisese la perete. Pajiștea din 
faţa bisericii era plină de bobiţțe de rouă care 
împrăștiau lumina soarelui într-un joc în care se 
amestecau culorile curcubeului. Biserica de lemn nu 
era foarte mare, dar încăpeau în ea toti cei de fată, 
fără efort. 


un cor tig A Pia aR Ecer? A ifie gA rând 


cartiere 
au venit unii tocmai din Bârsești... 

Jean se scobi o clipă în nas, apoi, sub privirea 
oțelită brusc a Puștiului, renunţă și arătă către o 
zonă a pronaosului. 

— Ce-o fi păţit acolo? 

Pustiul înaintă si studie terenul. 

— Nu știu. Hai să intrăm. 

Dinspre interiorul naosului, constatară că lipsea 
aproape toată temelia bisericuţei, de jur-împrejur; în 
locul ei se căscau găuri largi prin care se vedea 
afară, iar în rarele puncte în care pereţii nu pluteau 
pur și simplu deasupra pământului atârnând în 
zdrenţe ca niște cârpe uzate, acolo, în locurile unde 
ar fi trebuit ca piatra să se amestece cu cimentul și 
să formeze o bază solidă, se în- tretăiau plase 
formate din linii subţiri, de parcă toată greutatea 
pereţilor s-ar fi sprijinit pe fire de păianjen. Puștiul 
se aplecă și conchise: 

— îmi pare rău de ei, dar biserica asta nu va mai 
ţine mult. Temelia o să dispară curând, iar restul va 
mai pluti o vreme în aer până când se va alege 
praful... 

— Ce-a păţit? șopti Sebastian, care-i ajunsese din 
urmă. 

— Un virus. 

- Ce?! 

— Un virus. Biserica asta e un program, sper că 
ești conștient. lar programul e virusat. Asta-i tot - 
deschise larg braţele. 

— Nu se poate face nimic? 

— Lucrează Geo. Știm problema, căutăm o soluţie 
- le făcu din urmă semn să se liniștească Andrei. 

— Soluţia e un antivirus bun - dădu din umeri 
Puștiul. Eu n-am așa ceva. Din câte știu se poate 
cumpăra de la șmecheri sau chiar downloada în 
vreo variantă free, cu condiția să aveţi un terminal, 
o tastatură. Mă rog, varianta free nu ţine mult, dacă 
vreţi ceva mai bun, costă o groază si nu știu dacă 
aveţi atâtia bani si nici dacă merită efortul. 
Eventual, discutaţi cu un hacker, dar e tot pe bani. 
Puteţi găsi pe undeva, prin vreun folder, altă 
biserică... 

— Asta e specială. Chiar n-ai putea să ne ajuţi? 

— Lucrează Geo, n-ai spus așa? 

— Of, ce să zic? Face și el ce poate. Ajută-ne, 
dacă poţi mai mult. 

— Pot să încerc. 

— E mai mult decât nimic. Poate ţine până 
cumpărăm antivirusul. 

Se priviră în ochi, cântărindu-se reciproc. Puștiul 
strâmbă primul din nas și-și abătu privirea. 

— Bine, ne-aţi ajutat la nevoie, vă ajut și eu. 
Lucrurile cinstite sunt cinstite. Dar trebuie să lucrez 
afară și să... 

Se opri, auzind un cor nevăzut care începuse să 

— începe. Ţi-am spus: e o biserică specială. Noi 
intrăm. Dacă vrei cu adevărat să ne ajuţi în 
problema asta, fă-o cât mai curând. 

Puștiul le făcu semn celorlalţi doi. 

— Haideţi afară, să lăsăm oamenii la slujbă... 

Arwen îi întâmpină în pronaos. Avea ochi imenși, 
sublimaţi, ce-i drept, de vânătăi, dar scânteietori și 
plini de viată. Tratamentele doctoriței dăduseră 
rezultate. 

— Au o problemă, nu-i așa? 

Puștiul se opri lângă ea și o măsură lung. 

— Văd că știi, de ce mai întrebi? Ah, stai, de unde 
puii mei știi? 

— Se vede cu ochiul liber - arătă fata cu un gest 
către temelia bisericii. 

— Şi de unde naiba știi că asta e problema? 

Arwen căscă gura parcă încercând să răspundă, 
apoi o închise la loc și-l străpunse cu o privire 
nemiloasă. 

— Mda, bine - îi întoarse spatele Puștiul. Hai să 
ocolim biserica, poate găsim ceva. 

începură să meargă atenţi prin iarba udă; la un 
moment dat, Puștiul le făcu semn: 

— Staţi. Aici e buba. 

Le arătă o intersectare de linii argintii ce 
părăseau biserica și porneau când împletindu-se, 
când răsfirându-se către o zonă de gard viu. 

— Tuia. Pericol - mormăi Jean. Și dacă le rupem 
cu ceva? arătă spre linii. 

— Se leagă la loc. Poţi să încerci. 

— N-are rost - înţelese și Sebastian. Deci, cum 
trebuie procedat? 

— Să vedem unde duc... 

Urmară firele până dincolo de gardul viu care se 
dovedi a nu conţine nicio capcană evidentă. 
Desigur, existau și lucruri invizibile al căror efect se 
simţea abia după o oarecare vreme, dar Jean îi 
asigură că nu vede niciun înger și nici vreun alt 
lucru surprinzător. Firele duceau spre un stejar 
uriaș, al cărui trunchi conţinea o scorbură largă. 

— Intră în scorbură, le vedeţi? arătă Puștiul. Asta 
nu e un stejar, e altceva, în puii puilor. Hai acolo, 
dar atenţie, lemnul ăla pus de-a curmeziș pare o 
linie de stabilitate. 

Ajunși în dreptul lemnului care le tăia drumul, 
Puștiul se trânti la pământ și puse pe el o ureche. Se 
ridică după câteva clipe și clătină din cap. 

— Băieți, e un program curios. Deschide ceva și 
trebuie să aflăm ce, înainte de-a merge mai departe. 
Altfel, o putem încurca și n-am chef. 

Işi șterse transpiraţia de pe frunte, apoi se așeză 
turcește și începu să plimbe mâna peste gazonul 
netuns. Firele de iarbă se ordonară formând 
tastatura. 

„E dat în mă-sa! gândi admirativ Sebastian. Face 
orice din orice, sau aproape. Tandăra aia din 
creier... ia să vedem, ce ne mai arată?" 

Scorbura stejarului se lumină. Apoi începu să se 
lărgească până deveni un adevărat ecran. Un stol de 
lucruri ce păreau resturi dintr-o veselă veche se 
năpustiră spre ei, dar puştiul le abătu cu un gest. Pe 
ecran apăru un peisaj ciudat, stâncos și roșietic. 

— Ah! se lămuri Puștiul. E Google Marş... 

— Ce-i aia? căscă gura Jean și uită să se 
scobească în nas. 

— Un program de vizitare virtuală a planetei 
Marte. Firele duc acolo. La naiba, interesant... 

— Ce e planeta Marte? se miră Sebastian. 

— „Ce e planeta Marte?" îl maimuţări Jean. Eşti 
prost? E o planetă din sistemul solar! Chiar nu știi 


ce e Marte? 


Na la dracu! se înroși de furie băiatul. Uite că 
nu știu! î 


Arwen îl apucă de braţ. 

— Sssst! Vino, nu-i încurca. Iţi povestesc eu... 

Si către ceilalţi: 

— Nu ești prost dacă nu ești informat. 

— Idila puilor mei! dădu din mână Puștiul. 
Explică-i și pupă-l, să fie mai sugestiv. Jeane, fii 
atent, eu cred că lucrurile se leagă. Vezi acolo vreun 
înger? 

- Unde? 

— Acolo, pe Marte. Vezi ceva? 

Jean își încordă privirea. 

— Mmmm... e departe... 

— Facem un tur. 

Imaginea începu să se deplaseze, oferindu-le 
celor doi senzaţia că se află într-o navă spaţială care 
survolează planeta. 

- Ei? 

— Sunt îngeri. Dar sunt vechi, foarte vechi - rosti 
el, parcă visând cu ochii deschiși. De pe vremea 
când trăiam acolo... 

- Tu? 

— Noi. Pe pământ pluteau nori. Erau nori răi, 
fără viaţă. Dar acolo era apă, era soare, era lumină. 
Cineva ne aducea lucruri... 

— Ce fel de lucruri? 

— Nu știu. Lucruri de care aveam nevoie. Erau 
alţii, dar tot noi, de fapt. Alte dimensiuni, nu știu. 
Un alt pământ... dar aveam nevoie de lucruri care 
să ne ajute. 

— Cum le procuram? 

— Ti-am spus, ni le aduceau. Veneau purtaţi pe 
cu- renții spațiului. Ştii, în spațiu e ca pe mare: 
valuri, curenti... 

— Chestii cuantice - mârâi Pustiul. Adică sunt si 

nu t 1 
sunt. 

— Sunt totdeauna, dacă vrei să fie. Nu contează 
distanța. Şi nici timpul. Nu ştiu să explic. Biserica 
asta... se transformă în lucruri acolo. Dar vezi, a fost 
demult. Lucrurile au un fel de modele în sufletul lui 


Dumnezeu si i 


ele apar în multe epoci și sunt la fel. Formele, adică, 
sunt aceleași. Oameni... oameni de lut, de piatră, de 
porumb... 

— De porumb? se minună Puștiul. 

— Porumbul nu e de pe la noi, a fost adus din 
stele. Nu din stelele de azi, ci din unele de demult... 

— Bine. Deci biserica se descompune aici și 
ajunge acolo... 

— Da. Nu. E mult mai complicat. Când i-au făcut 
programul, au luat diferite secvenţe, dar le-au luat 
cu îngerii lor cu tot. Nu trebuia, au greșit. Acum 
îngerii duc secvențele la locurile lor. 

— Nu pricep, dar nu contează. Ce-i de făcut, vezi 


ceva? 
„ — Ducem firele in altā parte. Schimbâm adresele. 
îngerii le vor căuta multă vreme. Dar tot le vor gasi 


a efâreit » 

— Nu știu. Puțin mult... 

Puștiul îl privi dintr-o parte, însă înţelese că Jean 
se afla într-o transă prea adâncă pentru a fi capabil 
să glumească. Oftă. 

— Bine. Schimb adresele. 

Umblă multă vreme la tastatura improvizată și 
constată, în cele din urmă, că firele argintii ce 
legaseră biserica de scorbură dispăruseră. 

— Pot să apară la loc și mâine - comentă obosit. 
Asta e. 

— Nu chiar mâine... 

Jean se scutură începând să-și revină. O mică 
rachetă Saturn 5 zbură pe lângă urechea lui și se 
dizolvă undeva, deasupra capetelor tuturor. 

— Ne întoarcem? 

— Mda. 

Puștiul șterse cu un gest tastatura de iarbă. Se 
ridică. 

— Gata, fraierilor. 

Făcură cale întoarsă și se opriră abia în 
pronaosul bisericuţei. Temelia arăta la fel de 
ciuruită. Sebastian privi mirat, apoi se întoarse spre 
Puști: 

— Ai zis că... 

— Am oprit procesul distructiv. Reparaţiile să le 
facă Geo, nu e mare brânză. Ai aflat ce e Marte? 

Sebastian zâmbi strâmb. 

— Mda. Nu știam, nu mi-a spus nimeni, niciodată, 
ce puii mei? Nu trebuie să râzi. 

— Sunt destule programe, băieţel... 

— Eu nu sunt ca tine. Si trebuie să știi dinainte ce 
cauţi, nu? 

— Despre celelalte planete ce știi? 

— Nimic! se enervă Sebastian. O să caut, bine? 

— les enoriașii - îi preveni Jean. Potoliţi-vă! 

Cei din biserică ieșeau pe rând în aerul limpede 
al dimineţii eterne sosită de pe net. Andrei îi 
interpelă: 

— Se poate rezolva ceva cu... 

— S-a rezolvat, pentru o vreme - lămuri, cu o 
mutră sastisită, Puștiul. Poţi să-l pui pe Geo să 
refacă temelia, cred că se va descurca. Noi trebuie 
să plecăm. 

— Nu rămâneţi la prânz la masă? 

— Nu. Mergem. 

— Păi... - căscă gura Jean. 

— Mergem - i-o reteză Puștiul. Ne-am luat tot, nu 
ne mai întoarcem. Ah, aveţi cumva o foarfecă? 

— Foarfecă? se minună Andrei. Ce faci cu ea? 

— Mă tund. 

— Avem. Dacă vorbești serios. 

— Vorbesc serios. 

— Cristina, prietenul nostru vrea o foarfecă. Adu 
una de calitate, de care te poţi lipsi. Altceva? Chiar 
aș vrea să mai rămâneţi. Vreţi o biblie? Avem una 
găsită în arhiva aia... 

— Nu, nu acum. De fapt, știți ceva? se răsuci 
Puștiul. Cred că o să ne-ntoarcem curând, vreau să- 
mi bag nasul pe-acolo. Aţi zis că se poate. 

— Sigur... 

— Dar deocamdată plecăm, mergem într-un loc 
care... hm, nu contează. 

Din cerul albastru cobori, plutind ușor, o carte 
poștală. Băiatul n-o mai distruse; o prinse cu 
dexteritate și o întinse către Andrei: 

— Poate e pentru tine... 

Cristina revenise cu foarfecă. Jean întinse mâna și 
o preluă înaintea Puștiului. 

— Te tund eu, să știi că mă pricep. 

— Mda. Bine. 

Le întoarse spatele, făcu doi-trei pași, apoi se 
întoarse. 

— Veniţi? 

Se grăbiră să-l urmeze. Sebastian făcu un gest de 
salut către ceilalţi, o luă pe Arwen de mână și porni 
după Jean. Puștiul merse până la linia formată din 
câţiva cireși înfloriți și bâjbâi un pic, ca un orb care 
încercă să recunoască un obstacol. Apoi înaintă 
puţin oblic și-i chemă pe toţi lângă el. 

— E un zid real, imaginea anapoda îl acoperă. Dar 
asta pare o intrare. Putem deschide o altă poartă. 

— Unde mergem? se miră Jean. 

— Pe continent. 

- Ha? 

— Suntem pe insulă, nu? Mergem pe continent! 

Făcu un pas și dispăru din faţa celor trei. 

— Curaj - îl auziră. E cam întuneric, dar ne 
descurcăm. 

Jean râse cu gura până la urechi. 

— Continent! Mișto chestie! 

înaintă, dispărând și el. Sebastian, continuând să 
țină fata de mână, pomi pe urma celor doi și se trezi 
într-un coridor cu pereţi plini de mucegai. Din loc în 
loc, mucegaiul închipuia imagini animate pe zidurile 
cenușii. Zăriră un loc viran și niște copii certându- 
se. Altundeva, o duzină de pătrate verzi-albăstrii se 
încălecau încercând 

parcă să se înglobeze unele în celelalte, iar în altă 
parte imaginile deveneau tridimensionale, 
prezentând când o corabie de pirați pe un ocean 
minuscul, când portretele unor oameni despre care 
Sebastian înţelese imediat că muriseră cu mulţi ani 
în urmă. La un moment dat, un fulger imens 
străbătu, ramificându-se, coridorul și chipul unui 
bărbat cu mustăcioară trecu vâjâind ușor pe lângă 
ei, antrenând câteva litere. 

— Tesla - citi Jean. E doar un înger. 

Sebastian își simţi părul răsfirându-se deasupra 
capului și observă că și părul celorlalţi se aricise, 
ridicat de o putere nevăzută. 

— Electricitate statică - pufni lămuritor Puștiul. 
Să ne grăbim, nu se știe ce mai urmează. 

Urmă, pe peretele din dreapta, o mică explozie 
atomică; spre norocul lor, păru foarte depărtată. își 
feriră totuși Sg instinctiv. 


Pustu BRANE fg ; ne dar reală -,îi R veni 


vazut că au înv 
osească si » $ 


botnicii ăia - se referi el la fostele gazde. Cred că, 
pur și simplu, lumina uneşte lumile. Poate e 
singurul lucru adevărat... 

— Lumina aia? făcu un gest vag Jean. 

— De Lumina aia nu știu încă nimic. De-aia am 
plecat, să căutăm. Peste două zile mergem pe 
Griviței, să ne-ntâl- nim și noi cu smoliții. Până 
atunci, ne învârtim puțin pe la Debarcader. De 
altfel, pe Griviței era odată un fel de şcoală, i se 
zicea liceu și se învățau acolo chestii despre artă, 
dar presupun că nu e nimic de găsit acolo. 

— De unde știi? se miră Sebastian. 

— Precis că smoliţii l-au cercetat milimetru cu 
milimetru. Doar i-ai auzit: caută artefacte. 

— Şi dacă nu e... întreg?... 

Jean căscase gura către Puști și se pregătea să 
ducă spre nas degetul arătător al mâinii stângi. 

— Aha. Crezi că netul a ascuns anumite lucruri. 
Adică e mai important ce-i în anapoda - mârâi 
Puștiul. O să lucrăm la asta. Până una, alta, hai să 
ieșim de-aici. Avem o linie de stabilitate chiar în 
faţă, așteptați o clipă... 

începu să mormăie comenzi ciudate, într-un 
limbaj de neînțeles pentru ceilalţi. în zid se căscă o 
ogivă albă. Trecură pe rând prin ea și se treziră într- 
un peisaj plin de lucruri greu de recunoscut. 

— Strada Hidrocentralei - îi anunţă Puștiul. Nu 
băgaţi în seamă  folderele, sunt în general 
inofensive, dar fiți atenţi la instrucțiuni. în principiu, 
nu puneţi mâna pe nimic, e mai bine. 

— Ce-i acolo? arătă Jean. 

Un picior de stâncă se înălța pierzându-se în 
cerul albi- cios și înglobând în baza lui o clădire 
mică. 

— O spălătorie auto, cred. 

— Acolo sunt îngeri. E un om cu doi băieți mititei 
și e și o femeie. Are o mașină roșie și nu știe cum s-o 
scoată din piatră... 

— A trecut mult de-atunci. Vino, era și o 
pensiune, cred că-i zicea Beny. Ajungem acolo 
imediat. 

Sebastian se încordă, zărind o siluetă trecând 
strada prin faţa lor. Dădu să se repeadă înainte, dar 
fata îl reţinu. 

— E o iluzie... 

— Era tata... sau, nu știu, așa mi s-a părut... 

Jean îl privi trist. 

— Era doar un înger. 

Sebastian oftă, parcă îmbătrânit brusc. 

— Da. Un înger... 

—  Veniţi încoa' - îi chemă Puștiul. Acolo e 
pensiunea. 

O monstruoasă pânză de păianjen se ţesea între 
două obeliscuri egiptene enorme. La mijloc, un 
orificiu părea a reprezenta locul dincolo de care 
păianjenul uriaș veghea gata să se repeadă asupra 
oricărei posibile prăzi aflată suficient de aproape 
pentru a fi prinsă dintr-o mișcare. 

— Eşti nebun? Vrei să mergem acolo? 

— Nu vă luaţi după aparenţe. Astea-s din 
anapoda, nu e nimic periculos. Nu e adevărata 
faţadă. 

Porni înainte fără să ia în seamă mutra încordată 
a lui Jean. In cele din urmă, acesta îi strigă: 

— Nu merg acolo. S-a întors! 

Puștiul se opri la un pas înaintea intrării. Șovăia. 

— Ce vezi? 

— Moartea. Dă-te înapoi! S-a întors! De când n-ai 
mai fost pe-aici?!!! 

— Vrei să zici... 

Dar zări ceva în interiorul pânzei și o luă la fugă 
înapoi, în urma lui tâsni un șuvoi de fire albicioase, 
din fericire fără să-l nimerească. 

— La dracu! Să rămână damblagiu o mie de ani 
ăla care lasă lucrurile asa! 

Din două pase șterse firele, apoi începu să 
bodogănească în limba lui ciudată: „void 
seteaza dimen(double, double)/ double arata Lung 
1 cm/ double arata Lat 1 cm.. 

Păianjenul ţâșni din pânză și încercă să se 
apropie de ei, dar pe măsură ce înainta, 
dimensiunile lui scădeau. Când îi ajunse, devenise 
cât o boabă de mazăre, iar Puștiul îl călcă cu sete, 
lipindu-1 pentru totdeauna de caldarâm. 

— "Tu-ţi morţii mă-ti! E dintr-un film cretin - 
explică. Chiar nu mă așteptam, ce porcărie! 

Alb la faţă, se așeză pe rucsac fără să-i pese dacă 
strivește ceva în interior. Jean îl bătu pe umăr. 

— Măcar tu fii atent, nu te-ricrede! Lasă, 
contează că am scăpat, ce puii mei... 

— De ce trebuia să mergem acolo? întrebă 
Sebastian. 

— E... era un loc sigur. Puteam să ne facem 
planurile liniștiți. Până pe bulevard e cale lungă. 
Dar lasă, mai bine mergem în parc. Acolo era odată 
un restaurant, îl ocupaseră niște prieteni. Facem la 
dreapta, nu-i prea departe. Si e un loc destul de 
liniștit fată de altele, î» » 


Se ridică, își luă din nou rucsacul în spinare și 
pomi înainte fără să-i mai privească. 

„Pe dracu, liniștit. Pe-aici sunt puţine locuri 
liniștite dacă n-are nimeni grijă de ele. Acum idiotul 
s-a supărat, a făcut o greșeală; dacă-i strig asta-n 
faţă, e-n stare să sară la mine. Chiar, ce-ar fi să ne 
batem odată, asa, să vedem care pe care? E micut, 
dar e destul de rapid, poate fi un adversar ca lumea. 
Când o să vreau să mut cuiva fălcile, o să-l provoc..." 

— De ce ne întoarcem? 

— Ca s-o luăm la stânga - vorbi Puștiul fără să 
privească înapoi. Jean, te urăsc! 

Jean se scobea iar în nas. 

— Aştept clipa când îţi vei rupe ceva înăuntru și 
va bufni sângele - îi strecură și Sebastian. 

— Are găurile tăbăcite, nu spera! aruncă peste 
umăr Pustiul. 

— Aș bea un pic - făcu Jean, nevinovat. Pot să-ţi 
destup sticla de vodcă? 

Nu primi răspuns, așa că își răsuci rucsacul să-i 
ajungă pe burtă, scoase sticla, îi deșurubă capacul 
și trase o dușcă. 

— Vrei si tu? 

— Dă-o încoace - oftă Sebastian împăcându-se cu 
situaţia. 

Din cer începuse să cadă o funingine fină, albă. 
Spre dreapta se arătă brusc un fel de șantier 
arheologic, dar Puștiul merse înainte fără să-l ia în 
seamă. 

„Asta nu era pe-aici ultima dată. Și nici umbra 
munților. Ciudati munţi. Da, ciudat. Chiar n-a mai 
văzut nicio- dată munţii?..." 

— Chiar n-ai mai văzut munţi? se întoarse spre 
fată Sebastian. Nu pot să cred asta. 

— Ba da, am văzut - zâmbi ea ușor. 

— Atunci, de ce m-ai întrebat aseară cum sunt 
munţii? 

— Voiam să-mi spui cum îi vezi tu. 

— Cum să-i văd? Ca toată lumea. 

— Nu toată lumea vede lucrurile la fel. 

— Pe ăștia - arătă Sebastian - cum îi vezi? 

— E Mohenjo Daro. 

- Ce? 

— Un oraș dispărut demult, în Pamir. Se zice căa 
fost distrus de o explozie atomică. 

— L-ai mai văzut? 

— Nu, dar știu de el. Au fost două orașe: Mohenjo 
Daro și Harappa. Au fost distruse cu mii de ani în 
urmă. 

— Au... îngeri? 

Fata dădu din umeri. 

— Eu nu văd îngeri. Intreabă-l pe Jean, e 
specialitatea lui. 

— Jean, vezi îngeri? 

— Nu-mi place ce văd. Nu mă uit - răspunse 
acesta, posomorât. 

Puștiul coti deodată brusc către despărțitura 
dintre două construcţii escavate. 

— Pe-acolo? se miră Sebastian. Ce-i acolo? 

— Restaurantul... 

Se opriră în faţa unui zid de piatră. Puștiul 
descrise în aer câteva gesturi largi și o parte din zid 
păru să devină transparentă. 

— O iau înainte, atentie! 

Nimeriră într-un hol care încă păstra ceva din 
aerul de eleganţă de altădată. Nu se vedeau resturi, 
obiecte ne- recognoscibile, gunoaie sau păianjeni. 

— Cineva dă cu mătura - se hlizi Jean. Unde 
stăm? 

— Pe-acolo. 

O usă dublă, destul de normală, se deschise către 
o în- căpere largă, cu geamuri mari prin care zăriră 
un set de peisaje imposibile. Câteva mese acoperite 
cu feţe de mă- 

tase galbenă, sfeșnice din care lumânările lipseau și, 
din loc în loc, imitații de palmieri din hârtie 
creponată și zdrenţuită de vreme. In colţul stâng, 
amestecată intim cu peretele și profilându-se prin 
acesta se ivea, tridimensională, imaginea unui turn 
înclinat care se înălța mult dincolo de tavanul sălii. 

— Ce facem aici? 

— Mâncăm ceva - explică Puștiul. Pe urmă, aflăm 
pe unde-mi umblă prietenii. Trebuie să fie pe-aici. 

Una dintre mese avea două sau trei găuri mari, 
arse pe margini și tocmai la aceea se așezară. 

— De ce stăm aici? Ce sunt astea? se miră 
Sebastian. 

— Găuri. Cred că meteoriți. De-aici se vede toată 
sala, nu vreau surprize. 

Se scobi în rucsac, scoase o sticlă de vin și două 
cutii de sardine. 

— Voi nu mâncati? » 

Jean îl imită, așezând pe masă mai întâi vodca. 

— Nu vă piliţi - îi preveni. Nu ne putem permite 
încă. 

— Locul e destul de sigur - îl liniști Puștiul. Dar ai 
dreptate, nu ne pilim. 

Sebastian așeză două-trei conserve în fața fetei. 
Așteptă, gata montat, comentariul Puștiului, dar 
acesta ignoră gestul. Mâncară o vreme liniștiți, apoi 
ceva pârâi sumbru. Săriră în picioare la timp să 
apuce să vadă cum turnul înclinat se prăbușește 
către exteriorul sălii, azvârlind spre ei nori de moloz 
și fragmente de cărămidă roșie. 

— Ce puii mei?! strigă Sebastian. Ai spus că locul 
e sigur! 

Puştită gara van Pedag nu se aşează. j 


— Ai eg - răsună o voce. Chiar lângă ei 
apăruse un tânăr zvelt, îmbrăcat în blugi şi o 
cămașă asemănătoare cu cele ale eroilor din 
westernuri. 

— Marian. Eu sunt Marian. Mă mai cunoşti? 


— Normal - râse Pustiul. Unde sunt ceilalți? * 1 

Noul sosit clătină trist capul. 

— Nu prea mai sunt. Gimmy și lovan au șters-o, s- 
au dus în lezureni. Ceilalţi, nu se știe. Nu mai sunt, 
pur și simplu. 

— La dracu... pricep... ești singur? 

— Mda. M-am obișnuit deja. Dar îmi pare bine să 
te văd. Ei cine sunt? 

Puștiul făcu rapid prezentările. 

— Ce s-a prăbușit adineauri? 

— Tumul din Pisa. Apare și se prăbușește din 
două în două ore. O filmare de pe youtube. 

— Chiar s-a întâmplat? A căzut Turnul din Pisa?! 

— O, habar n-am. Poate e un trucaj sau un 
fragment dintr-un film. Nu contează. Ce mai faci? 

— De toate. îmi pare rău că ai rămas singur. 

— Asta este - mișcă braţele a neputinţă Marian. 
Au dispărut pe rând. Poate au intrat unde nu trebuie 
sau au pus mâna pe ce nu trebuie. Alţii n-au mai 
venit, nu mai au de unde să apară. în orașul ăsta 
bătrânii au pierit deja demult, știi prea bine, iar 
copii nu mai face nimeni. Trebuie să fii nebun să 
aduci pe lumea asta nenorocită un copil. Și așa, abia 
reuşim să supravieţuim. Deși, pe de altă 

parte, chiar nu știu de ce ne străduim atâta și cu 
asta. O fi instinctul, sau poate doar curiozitatea? 
Așa, adică vrem să mai aflăm ce urmează, nu? Că, 
până la urmă, tot murim cumva. N-o să lăsăm pe 
nimeni în urmă, orașul va trăi cum va avea poftă și 
fără noi... 

— Dar locul ăsta nu s-ar fi născut fără noi - 
punctă Jean, mirat de cheful de vorbă al celuilalt. 

— Eh, chestia asta nu prea ne-a folosit. Suntem 
ca în povestea cu Frankenstein. Ne-am apucat să 
construim monștri - si de ce ne mai mirăm acum că 
suntem devo- rați? Oare n-aţi observat că toate 
lucrurile pe care e capabil să le inventeze omul se 
întorc împotriva lui? De la primul cuţit de silex... 
omul putea omori cu el fiarele care-l atacau, dar a 
aflat curând că și al ţi oameni pot fi uciși la fel ca 
fiarele. Așa a fost mereu. Mintea a fost mereu împo- 
triva noastră. 

— Filosofie ieftină - mârâi iar Jean. De ce nu pleci 
și tu de-aici? 

— Pentru că n-am unde să mă duc. A, dacă aș 
putea să plec din oraș, ar fi deja altceva. Dar nimeni 
nu poate. Restul sunt legende urbane, credinţe 
underground. Cândva, unii vorbeau de iad și de rai, 
două locuri în care spiritele oamenilor se duceau 
după moarte... 


— Nu mai e nimic după moarte - clătină din ca 
Pustiul. > p p 


— Eu cred că suntem deja morți, prietene. Cred 
că ne aflăm în iad sau pe-aproape, dar nu știm asta. 
Lucruri bizare, monstruoase, au transformat lumea 
într-un loc al pierzaniei. E răul absolut. 

— Se zice că nu e toată lumea la fel. 

— Ştii asta precis? A plecat cineva din oraș și s-a 
întors să ne spună? Restul lumii e ca și restul morții. 
Nu știm ce e acolo si nici dacă mai e ceva. Eu, unul, 
cred că înafara acestui oraș nu mai există nimic. Am 
murit - și gata. Ne mișcăm pe-aici încercând să mai 
salvăm ce-a mai rămas din sufletele noastre. 
Dispărem atunci când ajungem singuri la concluzia 
că nu mai e nimic de salvat - și aia e moartea 
definitivă, cea de dincolo de rai si de iad. 

— Dacă ăsta e iadul, cum ar trebui să arate raiul? 

— Nu știu. Am auzit doar povești. Unul care 
locuia în centrul vechi de dincolo de Lumină, a venit 
odată pe-aici. Şi el credea la fel, că suntem într-un 
fel de iad. Spunea că există și o cale spre rai și că 
despre ea e vorba când discutăm de Lumină. 

— Cum a ajuns aici? se miră Puștiul. A ocolit 
orașul? 

— Nu. A găsit o trecere prin darknet. 

— Asta e o nebunie. 

— Da, e îngrozitor de periculos. Mi-a povestit 
câte ceva. El zicea că aici nu e totuși chiar iadul, ci 
un fel de purgatoriu și că e datoria noastră să găsim 
un drum prin Lumină ca să putem merge mai 
departe. 

— Of, povești, doar povești. Până la urmă, nimeni 
nu e sigur de nimic. 

— Păi, firește. Problema e că nu știm ce e Lumina 
si cum se poate intra în ea. Cum o privești, cum te 
orbește. Nimeni nu se poate apropia. 

Oftă, se scormoni în buzunar și scoase un pachet 
de ţigări. Aprinse una cu mișcări leneșe, elimină un 
norișor 

de fum albăstrui şi privi lung, cu detaşare, către 
resturile turnului prăbuşit. Işi trase mai aproape un 
scaun și se așeză la masă, lângă ceilalți. 

— Omul se apropie de sfârșit. Omul, ca specie. Şi- 
a făcut-o singur, ce să zic! Bine, nici celelalte specii 
nu stau prea comod în habitatul ăsta nou... n-am 
mai văzut câini sau pisici de-o veșnicie. Dar... 

Se scărpină în cap, parcă negăsindu-și cuvintele. 

— Există altceva - continuă. A apărut altceva. Par 
șobolani, dar nu sunt șobolanii ăia de altădată. Nu 
știu cum să vă explic. Nu sunt agresivi, totuși merită 
ocoliţi. Nu v-au apărut niciodată în cale? 

— Nu - îngână Jean. 

— Grupuri mici, cinci sau șase, uneori zece. Se 
furișează, cercetează. Creează  scurtături prin 
anapoda. Par tot mai deștepţi - probabil, selecţia. în 
lumea asta idioţii, curajoșii sau nerăbdătorii mor 
primii. Dar ei sunt calculati, inteligenţi, apar în 
puncte lipsite de risc și se ajută între ei la nevoie. 
Am pe-aici câţiva, probabil n-o să apară niciunul 
până nu ajung să vă studieze suficient pentru a-și da 
seama dacă sunteţi sau nu periculoși. Ah, și comu- 
nică între ei... 

— Chităie - zâmbi Pustiul. * » 

— Da, dar nu e chiar cuvântul potrivit. Chiţăitul 
lor are tonuri, se înșiruie cu diferite nuanţe, cam 
cum vorbim noi. Poate o să-i auziţi, poate o să-i 
vedeţi, arată ca niște șobolani, dar sunt puţin mai 
mari și au capete rotunde, cu frunţi bombate. Cine 
știe cum vor evolua când vor ră- ţ » 
mâne singuri aici, stăpâni peste gunoaiele noastre? 

— Si voi? schimbă el subiectul. încotro vă 
duceaţi? 

— Veneam pe la voi... la tine - se corectă 
repede Puștiul. Am plecat de pe insulă, unde am 
auzit o poveste interesantă. Cică e unul care 
cumpără opere de artă, diverse chestii. Caută 
un lucru care reprezintă un fel de cheie despre 
care crede că ar putea să-l ducă-n Lumină. 
Plătește bine, am putea să intrăm puţin prin 
școala aia veche de artă și să recuperăm câte 
ceva; scoatem niște bani. 

— Am auzit ceva, nu știu... se poate intra 
acolo, dar cine a lansat povestea, sigur a 
cercetat deja locul. în sfârșit, încercaţi, cine 
știe? Vreţi să mergeţi chiar acum? Mai puteţi 
sta pe-aici, vă ofer niște paturi bune, apă caldă 
să faceţi dus si chiar haine noi. 1 1 » 

Sebastian se însenină. 

— Ar fi nemaipomenit. Cred că putem 
întârzia puţin, nu-i așa? se întoarse el spre 
ceilalți. 

Şi Jean părea interesat. Puștiul dădu din 
umeri: 

— Bine, de ce nu? Hai să dăm jegul jos... 

Marian se ridică, aruncând cu un gest scurt 
chiștocul țigării. 

— Păi, hai să vă conduc. Vreţi si deodorante? 

— Eu vreau, mulțumesc - vorbi Arwen. 

— Chiar ai? se miră Jean. 

— Chiar. Era rezerva motelului. 

Se ridicară toţi. Marian îi conduse în holul 
prin care veniseră și le arătă o altă ușă. 

— Pe aici. La stânga sunt dușuri, la dreapta 
WC-urile. Curge apă caldă tot timpul. Uite - le 
arătă - aveţi și cu- 


69 


TÂRGU JIU '59 Mircea Liviu Goga 


iere. Eu mă duc să vă aduc lenjerie. Pe aia de pe voi, 
hm, la cum pute, aruncaţi-o naiba... 

— De unde vine apa caldă? întrebă după un sfert 
de ceas Sebastian. 

Reveniseră în hol spăla ţi și mirosind incredibil de 
bine. Arwen, în costum de baie, etalându-și cu acest 
prilej vâ- nătăile și juliturile, scormonea prin hainele 
aduse de gazdă, căutând un lucru care părea de 
negăsit. 

— Pe vremuri exista o instalaţie de încălzire 
solară. Poate mai funcţionează și azi, nu știu. Sau 
apa asta vine din amintirea acelei instalaţii. 

— Din amintire? Ce poetic! râse Puștiul, 
trăgându-și de-a lungul picioarelor subţiri și păroase 
o pereche de blugi. 

— Mai sunt cazuri - răspunse cu seriozitate 
Marian. Lucruri care se strică, dar își păstrează 
funcţionalitatea. Le menţine net-ul. Sigur, sunt 
cazuri rare... 

— Ce naiba cauţi? se enervă Jean, urmărind 
gesturile fetei. 

— Pantaloni scurți - explică ea. 

— N-am decât bermude - se scuză Marian. Taie-ţi 
niște blugi, dacă ai cu ce. 

— Uite foarfecă - îi întinse Jean instrumentul. 

— Cum ajungem mai ușor la școala aia? întrebă 
Puștiul. 

— Nu știu, n-am fost acolo niciodată. Pot să vă 
dau o hartă veche, dar n-am idee ce mai e valabil 
din ea. 

— Sigur că aproape nimic. Dar dacă stabilesc în 
principiu locaţia, va fi mai ușor. Jeane, ai promis că 
mă tunzi - se întoarse, observând că fata terminase 
treaba cu foarfecă. 


— Acum? 

— Da' când? 

— Bine, sigur... 

Luă foarfecă și-i dădu ocol, parcă admirându-l. 
Apoi se apropie și-i răsfiră pletele încă umede. 

— Cum vrei să te tund? Punk, dark, castron? 

— Castron? Du-te dracu. Tunde-mă să nu mă mai 
încurce. 

— Şi unde te încurcă mai mult, în spate sau în 
față? 

— Peste tot. 

Jean îi vâri mâna stângă în chică și, cu gesturi 
profesionale, alese între două degete lungimea 
finală. 

— E bine așa? 

— Dă-i bătaie. Dacă mai trebuie, îţi spun. 

Sebastian râdea înăbușit. Arwen își găsise un 
tricou alb monocrom, aproximativ la fel cu cel pe 
care îl purtase până atunci, dar curat. Marian își 
aprinsese altă țigară și privea scena condescendent. 

— Mai vreţi să mâncaţi ceva? Avem întreaga 
bucătărie la dispoziție, putem să gătim aproape 
orice. Avem și legume congelate, lăzile frigorifice 
mai funcționează. 

— Mai târziu, tocmai am ronţăit din provizii - 
explică Sebastian. 

— Profitaţi. Intr-o zi, aparatele vor muri. Va trebui 
să ne descurcăm într-o lume cretină, aproape 
virtuală, fără mâncare și fără băutură. 

— Cei de la margini mai cultivă câte ceva - zise 
Jean clănţănind din foarfecă. lezurenii și Drăgoenii. 
Le dau cam scump, ce-i drept... 

— Da, dar sunt produse care nu vor mai exista 
multă vreme. Și pe măsură ce se vor împuţina, vor fi 
din ce în 

ce mai scumpe. Norocul nostru, ca să zic așa, e că și 
noi suntem tot mai puţini. Cred că n-au rămas mai 
mult de două mii de oameni în oraș. Restul... 

— Da, au murit - conveni Sebastian. Toţi bătrânii, 
da... și nici copii nu se prea nasc pe aici, cum bine 
spuneai... oricum, probabil și noi vom trăi prea 
puţin... 

— Ei, nu ești nemulțumit, presupun, pentru că 
tragi la cântar doar atâtea litre și nu trei sute. 
Atunci, nu fi nemulțumit că trebuie să trăiești numai 
atâția ani și nu mai mulţi; căci, așa cum ești 
mulțumit cu cantitatea de substanță care ţi-a fost 
dată, fii mulțumit și cu timpul, cum spunea odată un 
împărat roman. Dar nu-ţi face griji, ne vor moșteni 
șobolanii. Am făcut prea multă mizerie pe pământ. 
Ne-am bătut joc de tot ce-am avut. Am ucis 
sistematic. Am chinuit sistematic. Am umilit natura, 
am batjocorit viaţa. Era necesar ca toate astea să se 
răzbune într-o zi. Ni s-a părut că suntem zei și am 
adus iadul în noi și în jurul nostru. Până la urmă, n- 
am fost buni de nimic. 

— Nu suntem noi vinovaţi - mârâi Puștiul, atent 
să nu se miște sub foarfecă lui Jean. 

— Nu - oftă Marian. Noi doar plătim rezultatul 
unei civilizatii absurde, fără sens si fără viitor. Si o 
merităm, chiar dacă nu suntem vinovati în mod 
direct. 

— Gata! exclamă Jean. Cum te simţi? 

Puștiul se scutură, se ridică și se privi într-o 
oglindă  crăpată, aflată deasupra uneia dintre 
chiuvete. 

— Hm - constată. Să știi că te pricepi. 

— Arăţi bine - confirmă Sebastian. » 

— Nu contează. 

Se scutură îndelung de resturile de păr de pe 
cămașă. 

— Ce facem acum? întrebă cu naivitate Jean și 
tresări auzind un zgomot puternic sosit din sala de 
mese. 

— Turnul - explică Marian. S-a prăbușit iar. V-am 
spus că secvenţa se repetă. Hai să gătim ceva și să 
bem o gură de vodcă sau un whisky. 

— Tu n-ai mâncat - înţelese Arwen. Băieți, haideţi 
în bucătărie, poate mai mâncăm o dată azi. Mâine, 
nu se știe. 

— Ai dreptate - râse Jean și se scobi în nas cu 
viteză. Am fost invitaţi, să profităm. Unde-i 
bucătăria? 

— Păi, putem ieși iar în sala de mese, dar de- 
acolo avem o problemă. Mai direct e să coborâm pe 
tobogan - răspunse Marian. 

— Ce tobogan? 

— Acolo. 

Arătă un colţ întunecat din care părea să înceapă 
un tunel. 

— Practic, nu coborâm, sala de mese e la nivelul 
ăsta, dar așa o să ni se pară. Sunteţi gata? 

Și fără să mai aștepte vrea confirmare, le făcu 
semn să-l urmeze. La gura micului tunel zăriră o 
fâșie de un verde strălucitor ce se desfășura pe vreo 
douăzeci de metri și care oferea senzaţia de 
alunecare către un nivel inferior care-și profila ușa 
de acces sub forma unei scoici uriașe. 

— E scoica aia, din cartea cu căpitanul Nemo - le 
explică Marian. 

— Ce? se miră Pustiul. 

— Cineva, odată, a scris o carte despre un 
submarin extraordinar. Căpitanul Nemo știa pe 


Fain lu nraanni Îmi 

nişte scoici uriașe care făceau perle cât o minge de 
fotbal. Ştiţi, am căutat originea imaginii - se scuză 
el. 

— Ce trebuie să facem? 

— Ne așezăm pe fâșia verde și ne dăm drumul. 
Ajungem în bucătărie fiecare cu câte-o perlă în 
braţe. 

— Glumești? 

— La naiba, nu. Hai, o să vedeţi, nu-i niciun 
pericol. 

Se lăsară pe rând să alunece pe toboganul verde 
și aterizară într-o cameră mare, pe lângă pereţii 
căreia zăriră câteva lăzi frigorifice, o plită electrică, 
un aragaz și un cuptor cu microunde ce părea 
funcţional. Aproape jumătate din încăpere era plină 
de bulgări rotunzi, translucizi. Se descoperiră 
purtând fiecare în braţe un astfel de bulgăre. 

— Perle - explică Marian. Aruncaţi-le în grămadă 
și hai să gătim. Se descompun în timp, e normal, vin 
din anapoda... 

— Uite - îi pâsâi Jean. Uite-acolo! 

De după una dintre lazile frigorifice se ivi o 
făptură micuță. Mergea ciudat, pe lăbuţele din 
spate. Iși ţâra coada mai scurtă decât te-ai fi 
așteptat, iar în lăbuţele din faţă ţinea un ghem de 
fire electrice. Era măricel, părând aproape un 
hârciog, dar ceea ce-i izbi pe băieţi era capul mare, 


rotund, cu ochi rosietici. 
° o >» 


— Ăsta e unul dintre...? lăsă neterminată 
întrebarea Sebastian. 

— Ihâm - confirmă Marian. 

Ființa îi ignoră și dispăru în spatele altei lăzi 
frigorifice. 

— Construiesc ceva, de la un timp. Adună resturi 
de fire, bucăţi metalice, plastic și cauciuc. Nu m-am 
decis să-i întreb, nu știu dacă mi-ar răspunde și 
probabil nici nu m-ar înţelege. V-am spus, au o 
limbă a lor. 

— Hei! strigă Jean în urma șobolanului. Vrei să vii 
puţin? Vrem să te întrebăm ceva! 

în mod curios, animalul reapăru, dar fără povara 
firelor electrice pe care le lăsase ascunse undeva. 
Privi întrebător spre băieţi. 

— Cum te cheamă? îl testă Jean. înţelegi ce spun? 

— Worp - răspunse șobolanul, lăsându-i cu gura 
căscată. Apoi se răsuci pe călcâie și dispăru iar. 

„în ce mă privește, n-am nicio 
îndoială: cei mai de sus dintre 
sfinţi n-au făcut niciodată o 
„faptă bună", în înțelesul curent 
al termenului. lar pe de altă 
parte, există oameni care s-au 
pogorât în fundul abisurilor 
răului și care, în toată viața lor, 
n-au comis niciodată ceea ce voi 
numiţi o „faptă rea". 


C 


— /rezi că ăsta era numele lui? insistă Jean. 

— Poate. Dracu știe. Ce-ţi pasă? 

Mergeau încet, umăr lângă umăr, dând la o parte 
o imensitate de perdele care coborau până la 
pământ, agăţate de nicăieri. Un tip musculos, ţinând 
un ciocan uriaș pe umăr, se întrezări la un moment 
dat între două suprafeţe unduitoare 
semitransparente, apoi dispăru; o imagine sosită de 
undeva, din spaţiul cosmic, se prelinse în urma lui și 
se auzi bubuitul unui tunet îndepărtat. 

— îmi pasă - se gândi Jean. Poate sunt fiinţe 
rationale. Ne-am nutea înteleae. nu crezi? 

ton «NU Stiu -smorpmal Fpstiul Și pA doare n ai 
Marian că are companie, deși pretinde că pot fi 
periculoși. 

— Pe unde o luăm? întrebă Sebastian. 

In faţa lor se întrevedeau două scări cu trepte de 
ciment; unele coborau undeva, într-un fel de ceată, 
altele urcau către un spaţiu în formă de cub, ce avea 
o singură fereastră prin care se zărea un peisaj 
nocturn, cu o lună dublă. 

— Nu știu. Jeane, ce vezi pe-acolo? 

— în sus e pustiu. Nu există oameni, nici îngeri. 
Locul ăla a murit demult. în jos... oh, o groază de 
aripioare. Ştiţi ce-i acolo? Un oraș întreg! 

— Ce-ar trebui să facem? Pe unde puii mei o 
luăm? 

— Pe-acolo - arătă Jean sfios spre stânga. Ar 
putea fi o stradă. 

— Să văd - interveni Puștiul. Hm, da, doar că 
trebuie deschisă. Nu știu dacă e direcţia cea bună, 
trebuie să localizăm mai întâi liceul ăla. Așteptaţi 
puţin... 

Se învârti mormăind ceva în limba aceea doar de 
el știută. Perdelele începură să se dea la o parte, 
formând un tunel cu pereţi diafani. 

— Hai, o să ieşim destul de aproape. 

La capătul tunelului de perdele constatară că, 
dincolo de ultimul rând al acestora, ploua cu 
găleata. 


constată Pu lopie obişnuită, nu e periculoasă - 


— Dar o să ne ude leoarcă - se revoltă Sebastian. 

— Mai deschid un tunel, drept spre liceu. 

— Nu puteai să faci de la bun început unul până 
acolo? 

— Nu - răspunse scurt Puștiul. Dacă puteam, îl 
făceam. 

în faţa lor, prin ploaie, se perindă o herghelie de 
mus- tangi doar conturaţi; liniile lor se amestecau și 
se despărțeau continuu în alcătuiri provizorii și 
suprarealiste. 

— Sunt frumoși - constată Arwen. De ce nu au 
culori, le-a spălat ploaia? 

— Un site pentru copii, probabil. Desenul trebuia 
colorat ulterior. Sta ţi puţin... 

Mormăi din nou ceva neinteligibil și imaginea 
lipsită de adâncime a ploii se despărţi în două, 
lăsând să se ivească o cărare pietruită; în dreapta se 
întindea până departe un zid cu nișe, iar în fiecare 
nișă străjuia câte-un înţelept îmbrăcat în togă 
cenușie și ținând în mână o carte. 

— Cărarea greșită - chicoti Puștiul. Sau cărarea 
secretă. Se oprește pe Griviței, la poarta liceului. 

— Ce naiba-i asta? se minună Jean. 

— Un tablou de demult, n-are a face. Era proxima 
reprezentare a unui drum. Luaţi-o înainte, e curat și 
nepe- riculos, cel puţin o vreme. 

Merseră un timp grupați, urmăriţi de privirile 
neliniștite ale străjuitorilor cărării și se treziră în 
cele din urmă în faţa unei clădiri construită fără stil, 
cu două etaje. O parte din fațadă, în stânga, era 
acoperită de cochilia unui melc uriaș; în dreapta se 
intersectau grotesc câteva statui peste care se 
alungau, proiectate de un proiector nevăzut, tot 
felul de fotografii. 

— Fotografii cu îngeri - înțelese Jean. 

— Facebook - explică Puștiul. Sau Instagram. Sau 
altceva, nu contează. Hai să intrăm. 

— Sigur nu e și pe-acolo vreun păianjen? 

— Chiar crezi că nu găsești pe net decât 
păianjeni? îl luă în zeflemea Sebastian. 

— Anapoda e imprevizibilă - oftă Jean. Ce puii 
mei, n-am dreptate? 

— Nu - i-o reteză Puștiul. Există reguli, există 
algoritmi. Tu nu-i știi, dar există. Stati asa. i 
ate „Năuaţbi Se dasrucțiuni blocau usa ca niște 

— Nu sunt păianjeni - îngână Puștiul - dar s-ar 
putea să găsim pe cineva căruia să nu-i placă 
mutrele noastre. Astea n-au apărut la întâmplare, 
sunt artizanale. 

— Le-a făcut cineva? 

— Așa cred. Sunt artizanale, dar greșite, în sine. 
Pot fi distruse una-două, le-a făcut un ageamiu. 

— Hm. Sigur asta e clădirea? 

— Citește singur. 

Lângă intrare, o placă veche afișa câteva litere: 

— ...ră-i-lo-iu - silabisi Jean. 

— Numele complet e Constantin Brăiloiu, dar 
restul s-a dus - rosti Puștiul, în timp ce, cu gesturi 
sigure, ștergea instrucțiunile care le barau trecerea. 
Staţi în spatele meu, e mai bine pentru toată lumea. 

Intrară grijulii, cu ochii în patru; Puștiul le făcu 
semn să se regrupeze în mijlocul holului. Spre 
stânga, coridorul părea împărțit: se  zăreau 
fragmente de peisaje, imagini de clădiri și un 
morman de lucruri greu de definit. 

— Foldere. îngeri. Stau unul lângă altul și nu pot 
să iasă de-aici. Unul e lângă peretele ăla roșu care 
flutură. 

Cred că fumează. Doi sau trei se agită, par să caute 
o trecere sau o urmă. Unul umblă în patru labe, 
pipăie mereu dușumeaua, se teme să nu cadă prin 
ea... 

— Lasă-i. Uite acolo niște scări. Urcăm? 

— Tablouri - arătă Sebastian. 

Pe peretele din față atârnau trei picturi. Una 
prezenta un lan de grâu ce unduia neliniștit în 
viziunea pictorului. Celelalte reprezentau feţele 
unor oameni. 

— Credeţi că au importanţă? 

Puștiul strâmbă din nas. 

— Nu cred. Dar, cine știe? La luăm cu noi la 
întoarcere, le arătăm smoliţilor, poate le plac. Hai 
să vedem ce e sus. 

— Și încolo? 

Sebastian arătase spre dreapta, unde cimentul 
podelei părea să se curbeze coborând către o zonă 
de negură. 

— Pe urmă. 

Făcu câţiva pași și privi în lungul scărilor. 
îngheţă. 

— Femeia de Tablă! 

— Ce?! strigară Jean și Sebastian. 

— Acolo! Nu vă apropiaţi! 

îi apucă de haine și-i trase către zona în care 
podeaua cobora în întuneric. O luară la goană și se 
opriră când aproape nu se mai zărea lumina de la 
intrare. 

— Poate nu m-a simţit, era întoarsă cu spatele. Ce 
facem? 

— Coborâm? 

— Cam întuneric, nu știm peste ce dăm pe-aci. 
Pat fi cancane neste tat 

en 


Descrise câteva mișcări în întuneric și începu să 
mormăie. 

— Ce faci? se miră Jean. 

— Mai taci dracu! Creez un obiect. 

— Poţi asta?! 

— Obiectele sunt componente software care 
modelează fenomene din lumea reală. Vrei să taci? 

— Şşşşt! făcu Sebastian către Jean. 

„lar vorbește în limba aia pe care n-o înţelege 
decât el. în puii mei, tot e bine c-o înţelege el. Oare 
n-ar putea să ne înveţe și pe noi? Ha, ce chestie, nu 
i-am cerut asta niciodată. Parcă am fi nebuni! Oare 
vom fi mereu împreună? Şi dacă păţește ceva, noi ce 
pisici facem? Ar trebui să încerce să ne-nveţe!" 

O lumină strălucitoare îl obligă să strângă o clipă 
ochii, dar aceasta păli ușor, devenind repede 
suportabilă; putu să zărească sursa ciudată a 
strălucirii nefirești în mâna pe care Puștiul o 
ridicase deasupra capului. 

— Ce-i aia? vorbi cu glas gâtuit Jean. 

— Inima lui Danko. Nu contează. Nu știi povestea. 

Se întoarseră către coridorul sumbru care li se 
deschidea în faţă. Zăriră, neclare, niște obiecte mari 
așezate de-a lungul pereților. 

— Dulapuri sau foldere - comentă Sebastian. Hai 
să mergem, pare interesant. 

Porniră atenţi prin coridor, având grijă să nu 
atingă nimic. Podeaua părea din ce în ce mai 
înclinată - la un moment dat au început să meargă 
pe lângă unul dintre pereţi, ca să aibă de ce să se 
sprijine. 

— Aș fi preferat niște scări - mormăi Jean. Bine că 
măcar nu alunecă... 

Puștiul, care mergea înaintea lor cu obiectul care 
emana lumină deasupra capului, îi făcu atenţi: 

— Avem și scări... 

înaintea lor, culoarul se lărgea brusc; la mijloc se 
deschidea un hău uriaș, iar pe margine, nu mai lată 
de câteva palme și lipsită de balustradă, începea o 
scară de piatră care cobora spre adâncuri. 

— Unde naiba mergem, am înnebunit? 

Sebastian îl atinse pe umăr. 

— Preferi Femeia de Tablă? Puștiule, ești sigur că 
era Femeia de Tablă? 

— Nu sunt tâmpit. Crezi că nu știu ce văd? 

— Atunci... 

Privi către avenul întunecat și, tremurând ușor, o 
apucă de mână pe Arwen. 

— Hai, ce stăm? Ajungem noi undeva! 

începură să coboare cu prudenţă, aproape lipiţi 
de perete, încercând să nu privească decât la 
treptele care se succedau monoton. Nu vorbiră 
multă vreme; în cele din urmă, Puștiul îi opri. 

— Fiţi atenţi! Auziţi? 

în fată se auzea un murmur ciudat. Coborâră alte 

câ- *$ 

teva sute de metri și se treziră pe o mică platformă. 
Scările se opreau aici; mai departe, o cascadă 
imensă își prăbușea apele de undeva, de sus, în 
inima întunericului de sub ei. 

— Ce naiba! îngână cu tristețe Jean. Chiar n- 
avem unde să mai mergem? 

— Avem - explică Puștiul și le arătă, decupată în 
peretele stâncos, o ușă albă, de termopan. Doar 
așteptați puţin, să văd dacă sunt capcane... ei, da, e 
ceva aici. Treabă de ageamiu... 

Mormăi puţin și făcu un gest de negare cu capul. 

— Gata. Intrăm. 

Dincolo de ușă îi întâmpină lumina unor tuburi de 
neon. Puștiul azvârli peste umăr, în apele cascadei, 
inima lui Danko. Priviră uimiti camera în care se 
aflau si care 1 » 


semăna ca o sală de clasă. Pupitre, o tablă pe unul 
din pereţi, cărți împrăștiate pe jos și, într-un colţ, un 
morman de oase omenești. 

— îngeri - sughiță Jean. Vai, vai, cum au murit, 
sărmanii! Au fost măcelăriți. Ce de sânge! Pe urmă 
i-au făcut grămadă acolo... 

— Cine? 

— O bandă. Nemernici. E mult de-atunci... 

— Unde sunt ucigașii? 

— Tot acolo. Au murit si ei si s-au întors aici. Toţi 

uci- » » > 
gașii se întorc la locul în care au înfăptuit crima... 
acum le pare rău, dar e prea târziu... prea târziu 
pentru ei... 

— Altceva? Mai vezi altceva? îl zori în continuare 

Puștiul. — Nu. Tu mai vezi ceva? 

— Nu. Acolo e o ușă, cred că putem ieși prin ea. 
Nu are nicio protecţie. 

O deschiseră, totuși, cu precauţie. Dincolo îi 
aștepta un alt coridor, baricadat la capăt de un pian, 
un contrabas și alte câteva boarfe învechite. Când 
străbătuseră deja pe jumătate distanța până la 
baricadă, se opriră speriaţi. 

— Sta ţi pe loc! Staţi pe loc, nenorociţilor! 

De după baricadă se ivi ţeava unei arme. După 
momentul de stupoare, Puștiul își reveni primul. 

— Stăm pe loc. Domnule, nu ne aflăm aici să 
facem vreun rău... 

Sebastian se minună. „Câtă diplomaţie! Ala e 
gata să ne-mpuște și ăsta-l domnește..." 

— Cine sunteţi? Cine dracu sunteţi? 

— Eu sunt Puștiul. El e Jean, el e Sebastian și aia 
e gagica lui, o cheamă Arwen. Poate să pară ciudat, 
dar am ajuns aici fără voia noastră. Voiam să urcăm 
la etaj, dar acolo era Femeia de Tablă... știi despre 
ce vorbesc, nu-i așa? Aia care te prinde în braţe și-ți 
soarbe sufletul... 

— Sunteţi înarmaţi? Lăsaţi jos toate armele! 

— N-avem arme. 

— Ce cătaţi cu voi? Să văd! Mișcaţi-vă ușor, că 
trag! 

își scoaseră încet rucsacurile și le deschiseră 
către interlocutorul nevăzut. 

— Ce-s alea? 

— Păi... provizii. Conserve, salam... 

Pe măsură ce vorbea, Puștiul scotea pe rând 
obiectele și le așeza la vedere. 

— Vodcă - plusă Jean, scoțând la rândul lui sticla. 
Vin... 

— Aveţi vodcă? 

Ceva se mișcă în spatele baricadei și un cap pe 
jumătate chel se ridică deasupra pianului. 

— Avem de toate. Dacă vrei, îți putem oferi câte 
ceva... 

„Dacă facem asta, iar trebuie să spargem vreun 
depozit. E o porcărie. De ce puii mei să-i dăm ceva 
ăstuia? Ah, sau a zis-o doar asa, într-o doară?" 

— Pustiule, de ce trebuie să... > e 

— Taci! șuieră acesta. Tu vezi cu cine avem de-a 
face? 

„Cu cine naiba avem de-a face și de ce-l 
interesează pe tâmpitul ăsta?" 

— Dacă nu vrei să ne apropiem, poţi veni aici, 
domnule. Chiar n-avem arme; se vede, sper... 

Răsucit pe jumătate, șopti încet către Sebastian: 

— Un bătrân! Unul care s-a născut înainte de 
eveniment, tu înţelegi?! Vreau să-l cunosc! 

Contrabasul se dădu încet la o parte și de după el 
apăru un omuleţ scund, la vreo cincizeci de ani, 
îmbrăcat într-o salopetă uzată. 

— Nu speraţi că mă puteţi împușca! Costumul e 
de kevlar! Ştiţi ce e kevlarul? Nu trece nimic prin el, 
nici glonțul, nici cuțitul! 

Se apropie cu pași mărunți, scoase din buzunar o 
pereche de ochelari, îi potrivi deasupra nasului și, 
ajungând în fata lor, îi studie cu atentie. 

— Mda. Nu păreţi băieţi răi. Nici fata nu pare 
rea. 

— E chiar bună - rânji Puștiul. Mă rog, bunuţă... 
Prietenul meu, Sebastian, poate spune mai multe 
(Sebastian se înnegri la faţă și fu gata să riposteze, 
dar se abţinu pro- mițându-și că i-o va plăti Puștiului 
altădată). De când stai pe-aici, domnule? 

— Chiar te interesează? 

Faţa individului se destinse într-un început de 
surâs; Sebastian nu pricepea ce îl încânta, dar se 
lămuri imediat. 

— Nu mi-a mai spus rumeni „domnule" de o 
groază de vreme. Ştii cine-s eu? Ai auzit de 
masonerie? Sunt mason - și încă de gradul 
doisprezece! 

— Hi, hi! Cu atât mai mult cu cât am supravieţuit! 
Ce părere ai de asta? 

— O, dar e minunat! Totuși, cred că nu ai trăit 
mereu în coridorul ăsta! 

— Phi, normal! Am un apartament. Puneţi-vă 
lucrurile înapoi în rucsacuri. Vreţi să-mi faceţi o 
vizită? Nu m-a mai vizitat nimeni de nu mai știu 
când. Doar nemernici. l-am lichidat pe toţi. Niște 
nemernici. 

— înţelegem. Sigur, vreau... vrem să ne 
povestești. Putem și noi povesti ce mai e pe-afară... 

— Nu-mi pasă mie ce mai e pe-afară! Gata? 
Haideţi, luaţi-vă după mine. Sau, mai bine, luaţi-o 
voi înainte. Că dacă sunteti, totuși, niște ticăloși? 

— Nu suntem - îl asigură Puștiul. 

Porniră grupaţi, cu individul în urma lor 
bălăngănind pușca pe antebraţ la fiecare pas. 
Imediat ce trecură de baricada improvizată, acesta 
le arătă o imensă crăpătură în perete. 

— Pe acolo... 

Crăpătura arăta așa doar pe exterior; pe 
dinăuntru îi întâmpină o boltă de cărămidă 
aparentă, susţinută de pereţi construiți din obiecte 
imposibile: scări care se închideau în ele însele 
urcând continuu, sticle ce se auto- conţineau, 
corpuri triunghiulare ale căror suprafeţe creau 
iluzia că au o singură faţă, benzi Mbebius și inele ce 
nășteau iluzii fascinante. Din loc în loc se 
desprindeau și zburau încetișor către ei păsărele ce 
purtau în ciocurile gălbui 

cununi de laur și fâșii de pânză cerată inscripționate 
cu litere aurii. Dincolo de boltă se lărgea o cameră 
largă având dispuse în centru două rânduri de mese. 

— Aici - explică gazda - a fost cantina liceului. De 
fapt, nu sunt sigur dacă e vorba de cantina acestui 
liceu, poate să fi fost a altuia, cine știe? Oricum, e o 
cantină. Era. Hai, staţi jos. Și puneţi vodca aia pe 
masă, o să aduc pahare. Așa! reveni el, satisfăcut, 
după câteva clipe, aranjând iute paharele subţiri, în 
așa fel încât fiecăruia să-i revină câte unul. 
Domnișoara bea? 

Arwen negă. 

— He, he, așa sunt fetele. Așa erau și pe vremea 
mea. Până punea careva bine mâna pe ele: pe urmă, 
învățau de toate. Ei, hai, turnaţi vodca! Bine-aţi 
venit! 

Ciocniră paharele în cel mai tradițional mod 
posibil și le goliră dintr-o mișcare. 

— Puteţi să-mi spuneţi „Domnul", nu mă supăr, 
de fapt îmi place. De când sunt aici am îmbătrânit, 
am chelit... voi câţi ani aveţi? 

Toţi priviră spre Puști, acordându-i prin aceasta 
dreptul de a purta dialogul în numele lor. 

— Ne-am născut mai încoace. Adică, după... 

— Aha! Asta se vede! Câţi ani? 

— Nu prea știm, cine să-i numere? 

— N-aveţi părinţi? 

— Am avut, nici de ei nu mai știm nimic. 

— Așa de rău e sus? 

„Domnul“ arătă cu degetul către tavan. Pusștiul 
înclină capul cu o tristeţe bine simulată. 


87 


TÂRGU JIU '59 Mircea Liviu Goga 


— Eh, asta e - vorbi „Domnul' condescendent. 
Când s-a întâmplat, totul n-a fost decât nebunie. Era 
prin '39, acum douăzeci de ani... s-au speriat, au 
înnebunit. Au început să se omoare între ei. Pe alţii 
i-au omorât lucrurile venite de pe net. Eram 
mecanic la întreţinere. Nu știți ce-i aia, nici nu 
contează. Reparam scaune și bănci rupte, clanţe 
defecte... mai făceam si treaba instalatorului, mă 
băgăm la chiuvete, nu era problemă, mă pricepeam. 
Schimbam robinete... și la tabloul electric, tot eu 
schimbam  siguranţele. La gaze n-aveam voie, 
veneau alţii. N-aveam leafă mare, dar trăiam bine, 
mai lucram și la particulari, la negru, mai scoteam 
un ban. Pe urmă, toate astea s-au dus dracu. A 
trebuit să fug, că altfel... am găsit locul ăsta, eram 
cu niște elevi, dar au venit niște nenorociti si i-au 
omorât ca pe oi. Pe urmă s-au împrăștiat pe culoare 
și i-am lichidat pe rând. Primului i-am spart capul și 
i-am luat arma. Pe-ăilalţi i-am ciuruit. Eram tânăr, 
făcusem și un an de armată, chiar dacă nu se mai 
obișnuia. Dar mi-a zis tata: băiete, armata e aia care 
te face om. M-am dus. A meritat. La început, după 
asta, mai urcam să mai văd ce e pe-afară. Dar n- 
avea rost, m-am lămurit repede. Lumea era deja 
alta. Ia spuneţi: așa e? Toată lumea e așa? 

— Nu știm - răspunse Puștiul. Unii zic că nu. 
Orașul e închis, nu se poate ieși, dar afară ar putea 
să fie altfel. Am auzit de un război, sunt niște 
zvonuri. 

— Eu cred că afară ori e peste tot la fel, ori restul 
lumii nu mai există. Ori poate există, cine știe? 

— Ce știi despre Lumină? 

— Care lumină? 

— Aia care taie orașul în două. 

— N-am auzit. E o lumină care taie orașul? 

- Da. 

— Cine știe ce blestemăţie o fi? Parcă s-au vărsat 
peste noi toate relele, toate lucrurile ciudate... 

„Domnul" dăduse pe gât al treilea pahar de vodcă 
și devenise meditativ. Băieţii se priviră dezamăgiţi. 

— Există - șovăi Puștiul - o altă ieșire spre oraș? 
Alta decât aia pe care am venit? 

— Nu. Am colindat peste tot, nu e alta. Vreţi deja 
să plecaţi? De ce vreţi să plecaţi? 

— Nu vrem să plecăm chiar acum. Vrem doar să 
știm pe unde o luăm. Am văzut în capătul scărilor 
ceva rău. I se spune Femeia de Tablă și... 

„Domnul" începu să râdă zgomotos. 

— Ah, ah! încă se mai povestește tâmpenia aia? 

în sfârșit, Sebastian nu se mai putu abţine să nu 
intervină: 

— E doar o poveste? De unde știi? 

— Ce-aţi văzut voi e o statuie, o operă de artă. Au 
creat-o pe vremuri niște băieţi ca voi, din resturile 
metalice de la o strungărie. E pusă-n hol și o 
reprezintă, de fapt, pe Gorgona Meduza, o ființă 
mitologică cu șerpi în loc de păr. Au făcut- -o din 
două părti și râdeau atunci, ziceau că seamănă cu 
fecioara de fier... stiti ce era fecioara » » 


de fier? Un instrument de tortură. O deschideau si 
te 
+ 
băgau în ea. Pe dinăuntru avea ţepușe ascuţite, iar 
când o închideau la loc, ţepușele se înfigeau în tine. 
Era cumplit. Pe urmă s-au găsit unii să râdă de 
statuia aia a lor și 

să-i zică Femeia de Tablă... da, da. Le-a mers vestea, 
ia te uită! 

„Domnul" clătină din cap și râse iar cu poftă. 
Vodca îl ameţise. 


— Dacă sunteti cuminţi, vă arăt ceva. Stiti că eu 
sunt un inițiat - și nu numai mason. Făceam parte 
dintr-o mare organizaţie, nici nu vă închipuiţi. N-am 
voie să dezvălui nimic, dar e ceva ce a apărut după 
catastrofă. Pot să vă arăt, iar voi puteţi să credeţi 
sau să nu credeţi ce vedeţi. Hi, hi! Vreţi? 

Se priviră. 

— Dacă e destul de interesant - îngână Sebastian. 

— Oh, o să vă placă, sunt sigur. Haideţi în colţul 
ăla, am acolo destul loc... 

Se ridicară și-l urmară în celălalt colţ al sălii. 
„Domnul“ scoase din buzunar o bucată de cretă 
roșie și desenă pe podea o formă geometrică în cinci 
colțuri. 

— Asta - explică - doar așa, ca să am niște repere. 
Până la urmă, poate nici nu contează. 

Apoi începu să recite în surdină o litanie din care 
băieţii auzeau prea puţin. în afară de Puști, care, 
aflat chiar lângă „Domn", ciulise urechile și urmărea 
totul cu atenţie nesfârșită. Până la urmă, recitatorul 
ridică mâinile și rosti clar cuvântul „rot". îl rosti de 
trei ori la rând. Săriră înapoi speriaţi: podeaua, în 
zona conturată cu cretă, dispăruse, iar din orificiul 
larg deschis ţâșniră flăcări roșii. 

— Veni ţi, priviţi - îi chemă „Domnul". 

Se apropiară și priviră ţinându-și respiraţia. Din 
adâncuri sosea o lumină ce părea a avea consistenţa 
sângelui 

aproape închegat; urca laolaltă cu mii de fuioare 
lungi de fum și o căldură năucitoare. Jos zăriră o 
multitudine de etaje, șosele suspendate care se 
întretăiau, acoperite de automobile abia târându-se, 
linii ferate șerpuind peste mulțimi viermuitoare, 
bacante plutind pe un cer întors, ca duse de vânt, 
până când le pierdeai din vedere, dra- goni 
monstruoși încovrigându-se și azvârlind pe gură 
văpăi, viermi imenși ce se zvârcoleau încercând să 
muște... 

— Iadul! rânji „Domnul". Spectacolul tuturor 
ispitelor. Masacre, torturi, erotism, bani, droguri, 
demoni, sadici, pedofili... toate păcatele lumii care-a 
fost odată, adunate și păstrate pentru totdeauna în 
folderele fără de capăt ale darknet-ului. Te dezgustă 
și te fascinează. Am pierdut multe seri stând la 
marginea abisului roșu și contemplând dezastrul 
speciei umane. Acum nu mai deschid poarta decât 
foarte rar. Nu pentru că m-ar îngrozi, ci pentru că 
nu mi-a mai rămas suficient orgoliu. 

—  Orgoliu? se miră Jean, fără să-și poată 
desprinde ochii de pe spectacolul care i se 
desfășura la picioare. 

— Ca să judeci, îţi trebuie orgoliu. Trebuie să te 
sprijini pe ideea că ai dreptate, că poți alege binele 
de rău și că poţi cântări consecinţele alegerii tale. 
Ca să condamni, ai nevoie de și mai mult orgoliu. 
Trebuie să crezi că o parte a umanităţii merită 
pedepsită, uitând că tu însuţi faci parte din 
umanitate și că ești, indirect, la fel de vinovat, 
întotdeauna judecătorii s-au considerat mai presus 
de cei pe care i-au judecat. Vă văd cum vă uitaţi în 
jos, vă citesc în ochi si oroarea, dar si fascinația. 
Ceva din voi caută să răspundă provocării - căci 

ne-am considera în mod conștient, există o bestie în 
fie- care, o atracţie a răului, poate cu atât mai 
apăsătoare și mai persuasivă cu cât încercăm să ne 
considerăm mai puri. Trăiţi, treceţi prin viaţă fără 
să puneţi prea multe întrebări. Dar eu, aici, de unul 
singur, n-am cum să n-o fac. Ce e viața, ce e 
moartea, ce e Dumnezeu? Un spermatozoid și un 
ovul se unesc; începe o nouă viaţă, nu-i așa? Și 
crește, se dezvoltă în spiritul unei complexităţi tot 
mai înalte, tot mai profunde. Deodată se întâmplă 
ceva, un accident - și ființa moare. Complexitatea 
incredibilă a trupului său se dezagregă în elemente 
componente. Dacă n-a apucat să lase urmași, e o 
cărare pierdută în nicăieri. Dar Dumnezeu, cel care 
face să crească iarba sau să aprindă stele, nu 
dezarmează; răbdător, începe imediat altă lucrare: 
alt spermatozoid, alt ovul și un pântec care să ducă 
la îndeplinire suprema sarcină de a permite 
structurarea celulelor care se înmulțesc cu viteză 
nebună si transfor- marea lor într-o făptură nouă, pe 
baza unor algoritmi de creștere pe care nimeni nu-i 
poate reproduce. S-au putut citi codurile genetice, 
dar ce-i cu asta? Cum se întâmplă ca programul să 
pornească, să ruleze, să evolueze? Cine dă clic-ul? 
Si în ce constă executabilul? 

— E un program automat... - încercă Sebastian. 

— Atunci, de ce fiecare dintre noi suntem unici? 
Poate că fiecare ființă care se naște nu e decât o 
nouă tentativă a demiurgului de a se simți mândru 
de sine. Orgoliu suprem, răbdare supremă... și 
țelul? Rostul a toate? Să fie oare inteligenţa țelul 
suprem? Au existat unii care au spus cândva: 
calculatorul electronic va deveni mai inteligent 


92 


TÂRGU JIU '59 Mir __cea liviu 
Goga 


ca omul. Ha! S-a reușit câte ceva, nu zic, dar cineva 
a făcut de la bun început o confuzie: a confundat 
între ele gândirea si raţiunea, băieţi! Rațiunea aia, 
cu care ne tot mândrim, poate fi foarte ușor 
depășită, e un firicel de aţă. Orice calculator poate 
asta. Dar gândirea? E altceva. Nici măcar nu e doar 
omenească, aparține tuturor făpturilor vii. O poţi 
depăși? Ca să o depășești, ar trebui să afli, mai întâi, 
ce este. Priviţi, am deschis pentru voi o poartă către 
tot ce e mai ispititor pentru adâncul necunoscut al 
omului: violență, sex... sunteţi vânători, iar acolo e 
prada! Aceasta e o mostră de gândire dusă la 
esență, nu e aplicabilă doar în cazul crimelor și 
acelor acte pe care ne-am obișnuit să le considerăm 
abjecte; ea se află, în egală măsură, la rădăcina 
oricărui destin creativ, a oricărei forme de artă, a 
gesturilor nobile și altruiste, a prieteniei și res- 
pectabilităţii... orgoliul, vanitatea! Unii spun că e 
păcatul preferat al diavolului, dar eu cred că, în 
egală măsură, e cel mai preţios dar lăsat de 
Dumnezeu în miezul vieţii. Poate pentru că-i 
aparţine, îl definește, iar noi n-am putea fi construiți 
altfel decât după chipul și asemănarea sa. Pe 
măsură, însă, ce luptăm împotriva acestui orgoliu, 
iar el ajunge să se șteargă din sufletele noastre, 
începem să nu mai judecăm, să nu mai condamnăm. 
E lucrul care tinde, încet, să ne separe, mai întâi de 
canoanele lumii, apoi de lumea în sine. Devenim 
observatori tot mai indiferenți la lucrurile pe care le 
observăm. La sfârșit, nici nu mai observăm: doar 
percepem. Eu, iată, mă simt tot mai vegetal, mai 
abstract. Sunt singur, iar când ești singur, pierzi 
orgoliul de care vă vorbeam, cel întors către lume, 
cel care îti conferă un sistem referential. E drent 

„Domnul" se opri o clipă, parcă întrebându-se 
dacă e cazul să spună mai multe despre asta. 
Probabil aștepta să fie întrebat sau rugat să 
continue, însă niciunul nu spuse nimic. Instinctiv 
simţiră toţi că dacă ar fi rostit un singur cuvânt, i-ar 
fi oferit „Domnului“ exact pretextul necesar pentru 
a-l face să schimbe subiectul. 

— E drept că orgoliul se comportă ca o cantitate 
măsurabilă: nu se pierde și nu se câștigă. Doar se 
întoarce în interiorul tău si clădește acolo o realitate 
diferită, ca un munte ascuns. lar această realitate 
devine autonomă și anonimă. Nici n-ar putea să fie 
altfel, din moment ce a fost separată de sistemul 
inițial de referință. Hei, la naiba, ajunge cu asta! 

Urmă un lung moment de tăcere, apoi mormăi 
câteva cuvinte ciudate și descrise cu mâna dreaptă 
un gest larg peste deschiderea în formă de 
pentagramă, care dispăru aproape imediat, lăsând 
podeaua de beton să arate ca la început. Se aplecă 
și șterse cu o cârpă extrasă din buzunarul salopetei 
urmele de cretă roșie. 

— Hi hi hi! chicoti. Eu știu multe, multe... puteţi 
să-mi lăsati vodca? Mâncare am destulă, dar 
băutura am termi- nat-o demult. Acum, dacă vreţi să 
plecaţi, puteţi să plecaţi. Dar poate rămâneţi; am să 
deschid iadul pentru voi în fiecare zi. Aţi avea ocazia 
să descoperiţi din ce sunt alcătuite sufletele voastre. 

— O să ne gândim - rosti sumbru Puștiul. Dar ne 
trebuie timp. O să plecăm și ne vom întoarce 
altădată. 

— Oh, sunt sigur că vă veţi întoarce! Niciun om 
care a stat faţă în faţă cu răul în profundul său, nu 
va suporta 

ideea de a-l pierde pentru totdeauna! O să-l căutaţi 
pretutindeni, o să-l recunoașteţi oriunde vă veţi 
duce, iar atracţia lui secretă vă va bântui visele. 
Nimeni nu scapă. Doar uciderea orgoliului v-ar 
putea salva, dar atunci îl veţi pierde și pe 
Dumnezeu. Hai, plecaţi. M-aţi tulburat. N-am mai 
fost demult tulburat... 

Duse la gură sticla de vodcă și sorbi cu sete. 
Puștiul le făcu semn către coridorul prin care 
veniseră. 

— Mergem? 

Ceilalţi încuviințară tăcuti si îl urmară. Sebastian 
ieși ultimul; privi peste umăr și zări „Domnul" luând 
pușca pe genunchi și culcând u-și, beat criţă, capul 
pe masă. Urcară repede scările de piatră, fără să se 
uite înapoi și ajunseră curând în holul de la intrarea 
în clădirea liceului. Acolo se așezară pe rucsacuri și 
se priviră nehotărâţi. 

— Ciudat individ - se hotări să spună ceva Jean. 

Duse mâna la nas, apoi se răzgândi. 

— Singurătatea te poate înnebuni - comentă 


Sa lan î. Ca: din naen. AORN PE NR 
Vre mă uit la chestia aia - arătă Puștiul în 
direcția SU ADA Oi tiist vor S S ; 


Ceilalți se priviră îngrijoraţi. 

— Și dacă... - vru să spună Jean, dar Sebastian îl 
opri cu un gest. 

— Stai aici. Eu merg. Şi eu sunt curios. 

Se ridică, iar Arwen, fără să fie invitată, se ridică 
și ea. Puștiul râse ușor și porni către scări. La baza 
lor se opri și privi atent, apoi începu să urce. Fata îl 
apucă de mână pe Sebastian. 

— Ei, - îl auziră pe Puști - individul ăla avea 
dreptate... 

Se grăbiră puţin și-l ajunseră din urmă, în timp ce 
înconjura statuia de metal și îi atingea formele. 

— Grozavă chestie. Dar nu-mi explic, de ce atâta 
tevatură... ah, știu, probabil chestia asta a fost 
mediatizată intens, iar netul ne-a oferit tuturor o 
proiecție potrivită sim- bolisticii sale. Mda, bună 
treabă. Până la urmă, e chiar frumoasă. 

— Pe naiba - mormăi Sebastian. Ce naiba e 
frumos în adunătura asta de fiare? 

— Poate nimic. Până la urmă, cred că niciunul 
dintre cei care nu-i înțeleg simbolistica nu ajunge să 
fie afectat. 


— Si de ce se zice că-ti soarbe sufletul? $ 1 

— Nu știu. Povești urbane. Gorgona, de fapt, te 
făcea să împietrești când o priveai. 

— A existat? 

— Nu. Sunt tot povești... 

îi dădură de mai multe ori ocol atingând-o, până 
când Puștiul se plictisi. 

— Hai jos. 

Coborâră fără grabă scările, iar la capătul lor 
tresăriră auzind un sunet scrâșnit. Priviră peste 
umăr. Gorgona Meduza își întorcea încet capul către 
ei. 

— Doamne! gemu, îngheţat de frică, Sebastian. 

Dar în clipa următoare capul se desprinse de pe 
gâtul mâncat de rugină și se rostogoli din treaptă în 
treaptă până la picioarele lor, umplând coridorul cu 
un zgomot infernal. Jean sărise în picioare, alb al 
faţă și gata s-o ia la goană. Tot Puștiul își reveni 
primul. 

— Un mic accident. Efectele timpului. Hai să 
ieșim. 

Jean oftă ușurat și se grăbi să ia de pe pereţi cele 
trei tablouri. 

— Adică... sigur, nu e nimic care să...? 


— Nu - rosti sec Pustiul. » 

Iși luă în spinare rucsacul și pomi spre ușa de la 
intrare. 

Când o deschise, constată: 

— Avem probleme. 

Ceilalți priviră peste umerii lui. Afară ploua cu 
sloiuri mari de gheaţă. 

— Nu poţi să faci nimic? se miră Jean. 

— Ba da, dar... chiar nu știu unde să mergem. Ne 
trebuie un adăpost, niște paturi. Trebuie să campăm 
undeva. 

— Ştiam un hotel pe-aproape, se numea Anna - 
interveni Sebastian. Mai aveţi harta aia? 

Pustiul o extrase din buzunar. 

— Aici. 

— Locul e cunoscut - constată Jean. Probabil nu 
vom fi singuri. 

— Mda... și e de văzut cum primesc oaspeţi - 
îngână Pustiul. 

— A trecut deja vremea când ne omoram între noi 
- interveni Arwen. 

— Serios? Ai uitat ce-ai păţit în Meteor? 

— Nu m-au omorât. 

— Presupun că doreau să obţină de la tine ceva. 
Ce? 

Avionul Air Force One se prăbuși chiar în faţa lor 
și se dizolvă în asfalt. 


— Las-o baltă - mârâi Sebastian. Poţi localiza? 
» 

Pustiul oftă. * 

— Da. Nu-i mare lucru. Deschid o poartă, ce puii 
mei? De fapt, creez o sincronicitate... 

— Atunci fă-o, la naiba! Pe bune că suntem rupti 
de oboseală! 

— Uite, - se enervă Puștiul - știi ce?... 

— Ai spus că suntem împreună! Uiţi așa repede? 

Urmă un moment în care se cântăriră reciproc, 
încercând să se convingă unul pe celălalt - 
Sebastian, că nu e momentul să mai zăbovească, iar 
celălalt că nu e momentul să se certe. 

— Bine, lăsaţi-mă puţin... 

„Class legătură (Anna); // void citire date(hotel); 
#in- clude <iostream.h> 

struct clădire... Doamne, ce naiba spune? 
Trebuie să mă înveţe neapărat limba asta, el 
pretinde că e o ordine până și în haos... într-o zi nu 
vom mai fi împreună, trebuie să știu..." 

Un dreptunghi întunecat se deschise în faţa lor. 
Puștiul intră fără să-l intereseze dacă e urmat sau 
nu de cineva. Nici nu era nevoie; previzibil, toţi se 
grăbiră. A fost ca trecerea printr-o pânză subţire: se 
treziră la marginea unui bulevard, în faţa unei 
clădiri cu trei etaje care părea neafectată de 
incluziunile de pe net. Asta, însă, până îi dădeai ocol 
și observai că trei sferturi din clădire aglutinaseră 
cu un cristal uriaș, multicolor si fascinant. 

— Suntem pe bulevardul Ecaterina Teodoroiu - 
citi Jean o plăcuţă montată pe un stâlp aflat în 
imediata lor apropiere. 

Puștiul se apropie de intrarea în hotel. Un vânt 
puternic izbucni de undeva, din dreapta, și-l făcu să 
se încline pentru a-și păstra echibrul; apucă cu greu 
bara metalică verticală montată pe ușă. Vântul, care 
ocolea clădirea ca o tornadă, îi proiectă în ceafă 
hârtii, bucățele de ambalaje și cioburi sidefii ce 
păreau de sticlă, dar care se dovediră a fi doar 
fragmente transparente de plastic. Ținându-se de 
ușă cu mâna stângă, ridică mâna cealaltă și execută 
o serie de gesturi largi. Spuse ceva, dar ceilalţi nu 
auziră nimic. Brusc, vântul se opri. Băiatul se 
scutură de resturi și le făcu semn celorlalți. Se 
regrupară. 

— La o parte. Daţi-vă la o parte! 

Deschise ușa brusc și un șuvoi de apă năvăli din 
hotel. După un minut, șuvoiul se domoli. 

— Crezi că putem dormi în paturi ude? făcu Jean. 

— Sus trebuie să fie uscat. 

Călcând ultimele firicele de apă, ajunse în hol și 
cântări cu atenţie interiorul. Din pereţi țâșneau 
cristale lungi și subţiri de cuarţ ce transformau 
încăperea în interiorul unei geme. Undeva, de 
partea cealaltă, zăriră scările câtre etajele 
superioare. In dreapta și în stânga, alte încăperi 
păreau susținute și împodobite de coloane de cristal. 

— Bar, mese, saloane decorate impecabil... asta a 
fost odată aici. îmi place. Cristale, nu alte 
bazaconii... 

— Nu erau înainte, este? 

— Sigur că nu - pufni Sebastian. Dar e mai 
frumos așa. înainte era banal. 

— Si acum ce facem? 

— Urcăm - arătă Puștiul către capătul scărilor. 
Pe-aici e totul ud. 

O luă înainte, iar ceilalți îl urmară. La etajul 
următor îi aștepta un mic hol din care se putea intra 
în camerele hotelului, către dreapta și către stânga. 
în hol, lângă o fereastră cu geamurile sparte, 
dincolo de care se zărea o imagine a Big Ben-ului, 
se aflau o masă și patru fotolii pline de praf. 
Șterseră suprafeţele ce imitau pielea cu ce găsiră la 
îndemână, în principal bucăţi dintr-o perdea 
aproape putrezită - și se așezară. Lin obiect greu de 
identificat trecu zburând greoi prin faţa ferestrei, în 
imediata apropiere a clădirii. Două păsări albe 
intrară de-afară pe geam și se prefăcură într-o 
pulbere fină. 

— Se pare că nu mai e nimeni pe-aici - oftă 
Sebastian. Poate e mai bine. 

— Haideţi să mâncăm ceva sau să bem! făcu Jean. 

— Iar ţi-e foame? dădu amuzat din umeri Puștiul. 

— Tie nu? Nu te mai preface. Au trecut destule 
ore de când am mâncat în bucătăria amicului tău si 
am făcut cunoștință cu șobolanul lui preferat. 

— De unde știi că era șo... 

Vorbise Arwen, dar nu apucă să termine fraza. 

— Nu știu, am zis si eu asa! 

— Nu vă certati! 

— Nu ne cer... 


„_ Jean încremeni cu gura căscată. Vocea care-i 
îndemna să nu se certe hu era a niciunuia dintre. ei. 
Pustiul roti ] ochii peste tot, dar nu zări pe nimeni. 


— Dacă tot ne-ai vorbit, ce-ar fi să te arăţi și să 
facem prezentările? Nu avem de gând să facem rău 
nimănui. 

— Ești sigur? 

Se auzi o bufnitură, ca un scaun trântit pe 
parchet. 

— Suntem siguri. 

— Intră în camera aia, din stânga ta - păru vocea 
să se adreseze doar Puștiului. Sunt acolo. 

Băieţii se priviră. Sebastian o luă de mână pe 
Arwen. 

— Ce facem? 

— Mergem - deschise braţele Puștiul. 

— De ce nu vine ea aici? 

— De unde știi că e o „ea"? 

— Vorbește cu glas subţire, ce naiba, voi nu v-aţi 
prins? 

— Ai urechi foarte fine când e vorba de vocile 
damelor - rânji Puștiul. Poate ai dreptate, e o „ea". 
Sau nu e o „ea'" și se preface. De pildă, un monstru 
dintr-un film imbecil, dar cu mare priză la public, ce 
poate lua orice înfățișare dorește pentru a-și 
ademeni victimele. Sau o vampi- roaică. Sau o 
gagică zombi gata să te muște și să te infesteze. Sau 
un homosexual deghizat... 

— Du-te dracu. Bine, deci e cazul să fim atenti, 
asta-i chestia de care vorbim, nu? 

— Despre asta n trehuie să vorbim. E singurul 
lucru RE sine inteles în Umea asta nenorocit 

Puștiul se ridică, își săltă pe umeri rucsacul și 
făcu doi pași către ușă. 

— Puteţi veni, dar nu chiar în spatele meu. 

Apăsă ușor clanţa, iar ușa se deschise fără măcar 
să scârţâie din balamale. Băiatul întră în holul aflat 
dinaintea camerei de dormit. 

— Unde ești? 

— Aici... 

Vocea venea dinspre baia a cărei intrare se schița 
imediat în dreapta. Puștiul făcu un semn de 
atenţionare către ceilalți, care se apropiaseră, apoi 
vorbi către persoana pe care o bănuia dincolo de 
ușă: 

— Vin. Pot veni, da? Nu-ţi fac niciun rău. 

Ii răspunse un fel de oftat. Apăsă încetișor pe 
clanţă. 

— Ce faci, nu intri odată? E curent! 

Un nou zgomot. Băiatul intră. Făcu semn să nu fie 
urmat de nimeni și închise ușa în urma lui, fără să-i 
pese de curiozitatea celorlalţi. Lipsi multă vreme; 
Jean se învârtea ca un tigru în cușcă prin faţa ușii, 
iar Sebastian se așezase pur și simplu pe jos, lângă 
peretele opus, și o luase în braţe pe Arwen. în cele 
din urmă, Puștiul deschise ușa larg. 

— Puteti intra. 

Arwen și Sebastian se ridicară. Jean înaintă 
grăbit și se opri în cadrul ușii. Privi înăuntru și râse. 

— Wow, ce de oglinzi! 

în mijlocul încăperii cu pereţi acoperiţi de oglinzi 
ce creau iluzia unui spaţiu vast și misterios, pe un 
scaun de WC transformat cu ajutorul unor perne 
brodate într-un fotoliu confortabil, stătea așezată o 
femeie de vârstă mijlocie, purtând o rochie simplă, 
neagră, care îi sublinia zvelteţea siluetei. Puștiul se 
așezase în fața ei pe covor și îi invită pe ceilalți să 
procedeze la fel. Jean dădu din cap: 

— Nu, ce naiba, vreau un scaun! 

Femeia râse. 

— Scaunele sunt dincolo. Dacă le aduceţi, trebuie 
să le duceti înapoi când plecaţi. Dacă le aduceţi... 

— De ce nu? Ce e acolo? 

— Stai liniștit - îi sugeră Puștiul. Dincolo 
înseamnă dincolo de oglinzi. Nu mai e altă cameră. 

— Sunt foarte multe camere - explică femeia. 
Asta fac oglinzile paralele: creează camere peste 
camere. 

Sebastian se văzu multiplicat parcă la infinit în 
patru direcții simultan; totuși, ceva nu părea chiar 
în regulă. Mișcă o mână, iar imaginile îl imitară - 
însă unele realizară gestul cu oarecare întârziere. 
Apoi privi la imaginile celorlalți și constată că, de la 
un anumit număr de multiplicări încolo, difereau 
semnificativ de originale. In sfârșit, căută imaginea 
femeii care-i chemase în cameră, dar aceasta nu se 
vedea nicăieri. 

— De ce nu apari în oglinzi? o întrebă. 

— Pentru că nu sunt în ele. După cum vezi, mă 
aflu aici. 

— Dar toate lucrurile se reflectă în oglindă! 

— Nu pot fi acolo atâta timp cât sunt aici, ce e 
greu de înţeles? 

— Atunci, noi de ce suntem și acolo? 

— Pentru că sunteţi și acolo. Eu sunt doar aici. 

Sebastian se scărpină în cap. 

— Totuși, mi se pare că și noi suntem doar aici. 

— Dacă sunteţi și acolo înseamnă că nu sunteţi 
doar aici. 

— Las-o baltă - făcu Puștiul. Şi staţi odată jos, 
scaune sunt doar dincolo. 

Le arătă cu un gest câteva scaune care, într- 
adevăr, apăreau multiplicate în suita de imagini din 
oglinzi, dar lipseau cu desăvârșire din cameră. 

— Ha! făcu siderat Jean. Deci, se poate merge 
acolo! E tot o chestie din anapoda, așa-i? 

— Nu știu. Totuși, prefer să nu încerc. Ea mi-a 
spus că nu e bine. 

— Nu te mai poţi întoarce? 

— Nu vei ști unde să te întorci - explică, parcă 
plictisită, femeia. Nu vei mai nimeri reflexia din care 
ai venit. 

— Ai încercat? vru să știe Jean. 

— Da. De-asta sunt aici. Nu m-am mai putut 
întoarce acasă. De fapt, acum nici nu mai vreau să 
mă întorc. O să stau aici să veghez. Nu contează 
unde veghezi, în toate lumile se veghează la fel. 
Până la urmă, o să îmbătrânesc și-o să mor, dar 
acolo unde șirul imaginilor fiinţelor care aș fi putut 
să fiu e rupt, altcineva o să vegheze mai departe... 

Glasul femeii suna sumbru. Aplecase capul ca și 
când ar fi ascultat cuvinte aparţinând unei voci 
interioare.  Ridurile îi înconjurau ochii tulburi, 
făcându-i să pară mai rotunzi decât erau în 
realitate. Ridică încet mâna dreaptă arătând într-o 
direcție nedefinită. 

— Vin de-acolo. Șirul imaginilor mele s-a rupt în 
locul din care am plecat, așa că tot șirul a dispărut. 
Asta se va întâmpla și cu voi dacă treceţi dincolo. 
Dar e treaba voastră. Eu rămân aici să veghez... 

Cei trei băieţi și Arwen schimbară priviri 
contrariate. In sfârșit, se așezară încet lângă Puști și 
așteptară o vreme nemișcaţi. Femeia nu-i băgă iar 
în seamă decât târziu, ca și când și-ar fi amintit 
deodată că nu e singură. 

— De unde veniti? Unde vă duceţi? » $ 

— De nică... - începu Jean, dar Sebastian îl 
înghionti. Puștiul îi mulțumi din priviri și zise: 

— încercăm să găsim un drum. Să ieșim din oraș. 


104 


TÂRGU JIU '59 Mircea Liviu Goga 


— Din oraș se iese ușor - râse femeia. Doar că vei 
nimeri în alt oraș. Altă imagine în oglindă. Va fi la 
fel, sau aproape la fel. 

— Și atunci? rosti, cu sufletul la gură, Sebastian. 

— Lumile seamănă între ele, dacă sunt suficient 
de apropiate. Stau una lângă alta ca foile într-o 
ceapă. Altele sunt îndepărtate și îngrozitor de 
diferite. Există o artă de a le colinda, veche de mii 
sau chiar milioane de ani. Am auzit... dar nu știu mai 
mult. Legende. 

— Ce știi de Lumină? t 

— A făcut-o un om, demult... 

— Nu e din anapoda? se miră Sebastian. 

— De pe net? Nu, sigur că nu. 

— Ce e Lumina? 

— E calea. 

— Cum adică? 

— Nu știu. Vă spun ce-am auzit. Nu m-a interesat. 
Eu mă aflu aici să veghez. 

Puștiul îi făcu un semn să se uite în primul rând 
la el. 

— Hei, ce veghezi? 

Femeia oftă, dar apoi un surâs meditativ îi poposi 
pe buze. 

— Veghez. Aştept ziua când se va trezi Peștele. 
Se va întâmpla curând, o simt. 

Băiatul o privi uimit, dar și bănuitor. 

— Nu înţelegi, așa-i?... la spune, tu ce crezi că 
sunt imaginile din oglindă? 

— Reflexii, ce altceva? 

— De ani buni nu mai sunt doar atât. O poveste 
veche spune că un blestem a adormit imaginile din 
oglinzi. Le-a 

obligat să urmeze mișcările noastre și să trăiască 
aidoma unui vis. Dar va veni curând ziua în care 
blestemul se va risipi așa cum se risipesc toate 
blestemele - și atunci... 

Femeia tăcu iar, privind gânditoare spre nicăieri. 

— Şi atunci? o zgândări Jean nerăbdător. 

— Prima fiinţă care se va trezi va fi Pestele. Va 

veni ziua » « 

când apele tuturor oglinzilor lumii se vor despărţi și 
pe mijlocul fiecăreia dintre ele va apărea o dungă 
subţire. Acela e Peștele, vestitorul. Va începe să 
navigheze  învolburând imaginile lumilor, iar 
făpturile din oglinzi se vor trezi la adevărata lor 
viaţă. Eu veghez, aștept acel moment, acea clipă. 


Abia atunci mă voi mai putea întoarce acasă... 


„_, Pustiul îngustă, ochii, apoi clipi de câteva ori și se 
întoarse cahe cena y ap p 7 


— Plecăm. 

— Ce? se mirară. 

— Plecăm. Hai sus, aceea e ușa. 

— De ce plecăm? 

— Vă explic după ce ieşim de-aici. Și către femeie: 

— Te lăsăm să veghezi. Nici nu trebuia să te 
deranjăm, am înțeles acum. Oricum, mulțumim 
pentru găzduire. 

își luă în spate rucsacul și ieși repede. Ceilalţi îl 
urmară, dar tot nelămuriti. în hol, Pustiul le făcu 
semn către scări: 

— Afară. Acum! 

Coborâră aproape alergând și se treziră în 
stradă. Vis- a-vis, un pachebot traversa greoi o felie 
de realitate virtuală, iar valurile pe care le producea 
se rostogoleau peste asfalt fără să reușească să-l 
ude. 

— Acum căutăm un alt loc de dormit. 

— De ce n-am rămas? 

— Simplu. Nu-mi plac capcanele. Vouă vă 
plac? 

— Ce capcană? îngână Sebastian. 

— Acolo e o stradă care se numește Comuna 
din Paris - trecu Puștiul peste întrebarea 
băiatului ca peste ceva absolut neesențţial. Pe 
colț se poate zări o căsuţă decentă, bine? 
Trebuie să ne odihnim undeva, când ne trezim 
mergem pe Griviței să-i căutăm pe smoliţi. 

O luă înainte, dând un șut unui mic folder 
galben care-i stătea în cale. Piciorul îi trecu prin 
obiect. Merse mai departe urmat de ceilalți și 
se opri în faţa curţii căsuţei. 

— Intrăm. Are un câine rău. De fapt, a avut. 
Acum douăzeci de ani... 

împinse poarta metalică. Dincolo se vedea o 
mică grădină în care cineva scurmase recent 
pământul. Se regrupară în fața ușii de la 
intrarea în casă și tresăriră speriaţi auzind 
mârâitul care venea de undeva, din spatele unui 
tufiș. în urma mârâitului se năpusti către ei un 
câine mare, ciobănesc, care începu să latre mai 
degrabă intrigat decât furios. Sebastian întinse 
mâna către el. 

— Hei, cutu, cutu, nu vrem să-ti facem niciun 
rău! Ce ziceai, acum douăzeci de ani? E viu, ce 
crezi, e adevărat? 

Câinele se potoli repede și începu să miroasă 
curios mâna întinsă. 

— Teoretic, n-are cum - mormăi Puștiul. 

— Pare amabil - râse Arwen. Hai, vino aici. 

îi puse palma pe cap, iar câinele se lăsă 
bucuros mângâiat. 

— Mie mi se pare foarte adevărat. 

— Asta înseamnă că nu e de-acum 20 de ani - 
clătină din cap Puștiul. Probabil cineva are grijă de 
el. 

— Uite și soneria - arătă Jean un mic obiect 
poziţionat lângă ușa de la intrare. încercăm? 

Și cum toți mormăiră afirmativ, apăsă pe buton. 
Nu se auzi nimic, așa că repetă gestul. Tot nimic. 

— Poate e defectă - își dădu Sebastian cu 
părerea. 

— Eu cred că nu e nimeni acasă. Intrăm? 

Sebastian dădu aprobator din cap. Jean împinse 
ușa și se trase înapoi speriat. Un lighean așezat cu 
intenţie deasupra ușii se prăbuși zăngănind. Arwen 
chicoti: 

— Asta a fost plin cu apă odinioară, trebuia să 
ude ne- poftiţii... 

— Ar fi trebuit să fie o glumă? pufni circumspect 
Puștiul. 

— Proastă - preciză Jean, care se speriase. 
împinse către interior ligheanul și făcu doi pași 
înainte. 

— Așteaptă - se luă după el Puștiul. Să vedem ce-i 
acolo. 

— îngeri. Doi îngeri, tată și fiu. Acolo, în capul 
scărilor... 

Câinele se strecură printre ei și se năpusti către 
scările interioare. Puștiul remarcă liniile fine ale 
unor instrucțiuni, dar animalul trecu pur și simplu 
prin ele fără ca asta să pară că l-ar deranja. 

— Aţi văzut? șuieră Sebastian. 

— Mda. Totuși, câinele ăsta nu e din anapoda. De 
altfel, instrucţiunile afectează și imaginile de pe net, 
e normal să fie asa - comentă Pustiul. 


n z a 

Șterse cu un gest firele instrucțiunilor ucigașe. în 
holul măricel al parterului se opriră și priviră în 
toate părțile cu un interes nedisimulat. 

— Oricum, frumoasă casă - își dădu cu părerea 
Jean și se scobi prelung în nara stângă. Puștiul îl 
plesni peste mână: 

— Te mănâncă creierii și nu știi cum să-i 
scarpini? Te rezolv eu altfel... 

— Nu, mersi, lasă... e frumos aici, crezi că au 
niște paturi bune? 

Câinele întoarse capul către ei și lătră de două 
ori, parcă îndemnând u-i. 

— Ce zice? rânji Sebastian. 

— Pare să ne cheme la etaj - propuse Arwen. 

— Păi, hai să mergem... 

La etaj descoperiră un alt hol, mai mic, dar din 
care se deschideau patru uși distincte. Puștiul se 
apropie de prima și o împinse la perete. 

— Perfect - comentă. Ce părere aveţi? 

Priviră peste umărul lui și văzură o cameră 
mobilată cu pat, masă, scaune și dressing. 

— Arată bine. Hai și la celelalte. 

încă două camere arătau la fel. în faţa ultimei uși, 
câinele se așeză înaintea lor si mârâi. 

— Poate e camera lui - râse Jean. Bine, bine, nu 


miram apos 


inele s înt arse. către usă si ridică. una dintre 
laici gle ATN q% èdiat in fata camerei se tesu o 
rețea deasă de + » 5 


instrucțiuni. Puștiul î erene cu gura căscată. 

— Ati văzut?! Ati văzut ce-a făcut?! Să rămân 
dambla- 99 
gius o mie de ani, nu poate fi adevărat! 
Ăsta nu e câine - se hazardă Sebastian. E 
iieăva: 
Hei, pari prietenos... ce ești? Cine ești? 

— Fiinţele net-ului - păru să înţeleagă Jean. întâi 
șobolanii, iar acum... 

— că vezi? Vezi ceva? îl ademeni Puștiul. 
noi, i rățiinâă daia o egs Nh yai € He toate. azi 
descurcă. Instinct. Adică, cineva care simte în 
spatele simţurilor. Au murit mii de șobolani ca să 
apară primul şobolan ca âia... mii de câini ca să 
apară el. Și nu e singur, înțelegeţi? Dincolo de ușă e 
căţeaua. Are pui. Puii net-ului. Ei simt ceea ce noi 
abia doar știm. învață din prima clipă să trăiască 
aici. 

— Ca să creezi instrucţiuni protectoare ai nevoie 
de rațiune, de algoritmi! se împotrivi Puștiul. 

— Nu - continuă Jean visător. Ai nevoie doar de 
voinţa de a crea. Vor trăi si se vor înmulţi. Știu ce 
au de făcut, iar ce nu știu, vor învăţa de la părinţii 
lor... 

— Incredibil! rosti Sebastian. 

— Viaţa merge înainte, nu poate fi oprită. Acest 
loc a devenit pentru ei lumea... 

Câinele părea să le înţeleagă cuvintele. Inaintă 
doi pași și-i privi cu o uimitoare demnitate. 
Sebastian clătină din cap. 

— Bine, băiete, nu te deranjăm. Nici pe tine și 
nici familia ta. Ocupăm camerele libere, OK? 

„Nu se ştie câte lucruri sunt 
semnificate de cuvintele a fura, a 
semăna, a cumpăra, a păstra 
tăcerea, a vedea ce trebuie făcut; 
căci cunoașterea aceasta nu e 
dobândită cu ajutorul ochilor, ci 
printr-o altfel de viziune. " 


— se pare mie sau câinele ăsta se 
hrănește 
din anapoda? sughiţă Jean. 

Dormiseră, mâncaseră, iar acum trecuseră la 

bidonasul ! ! » 
de vin. 

— Nu te poţi hrăni din anapoda - clătină din cap 
Puștiul. E ca și când ai încerca să mănânci 
fotografia unei fripturi în locul fripturii. 

— Totuși - insistă Jean. Mi se pare ciudat. Sunt 
multe lucruri ciudate. Aia aveau curent electric de 
pe net, ţii minte? Și apa caldă de la Debarcader 
venea de pe net. 

— Asta e altceva. Energie probabil că se poate 
consuma, în anumite condiţii. Dar să te ghiftuiești 

— Ai încercat? 

— Nu, ce dracu, ai înnebunit? 

— Atunci, de unde aduce câinele mâncare căţelei 
lui și căţelușilor? 

— Nu știu. De ce nu-l întrebi? » 

— Probabil jefuiește vreun depozit - interveni 
Sebastian. 

— Să mori tu? Ai văzut ce-a adus azi-dimineaţă? 
Avea în plasa aia pe care o ţâra după el pulpe de 
pui, came proaspătă - părea de vacă - și pâine. De 
unde pâine în depozite? Aia nu se depozitează, 
mucezește în două zile! 

— Atunci, a jefuit bucătăria cuiva. 

— Și mai avea și legume - continuă Jean. Ce face 
cu legumele? Câinii nu mănâncă așa ceva! 

— Poate ei mănâncă. Chiar tu ai spus că se 
adaptează. In condiţii limită, evoluţia e accelerată. 


Sebastian căscă si se întinse. 
» 


— Băieți, lumea asta oferă o mulțime de lucruri 
pe care încă nu le folosim pentru că nu le înţelegem. 

— Nu e nimic de folosit - respinse Puștiul ideea. 
Algoritmi, interferenţe. Nimeni nu poate duce aici 
un război. 

Sebastian deveni atent. 

— Ce vrei să spui prin asta? 

— Că nu știm ce-am putea folosi aici ca armă cu 
EXCOpa bâtelor. 


— Asta-i aiurea. Doar pui capcane care pot să 
ucidă... 

— Da, dar nu sunt arme. E altceva. E ca și când ai 
avea la tine cuţit și ai lua cuiva gâtul. Cuţitul nu e 
chiar armă, e o unealtă, cum să zic... îl poţi folosi la 
multe. Nueca o 

mitralieră care e bună la un singur lucru. Or fi arme 
ascunse sau prin depozite militare vechi. Problema 
e: la ce bun te-ai căra cu ele? 

— Andrei... ăla de-i zici habotnic... spunea că a 
găsit arme în niște foldere. 

— Mda. Presupun că poate speria pe cineva cu 
ele. Dar sigur nu sunt funcţionale. 

— Şi dacă... 

— în puii mei, nu pricepi? Nu te poate nimeni 
împușca folosind fotografia unui pistol! E ca și cu 
mâncarea, ce naiba! Nu poţi mânca din virtual! 

— Şi totuși, lucruri de pe net ne ucid! 

— Nu ne ucid. Nu asa cum... » 

— Atunci, de ce le ocolim? 


— Pentru că, la dracu, nu știm cum acţionează de 
fapt asupra noastră. Sau, mai bine spus, asupra 
sistemului informaţional din care suntem constituiti 
ca bază a mate- , * 


riei trupurilor noastre. Ai senzaţia că o instrucţiune 
îţi taie gâtul de-adevăratelea? Sigur că nu! 
Interferează cu informaţia din corpul tău, asta-i tot. 
îţi taie gâtul la nivel informaţional. Și crăpi! 
Lucrurile par făcute din informaţie, energie și 
materie. De fapt, totul nu e decât informaţie, 
energia și materia sunt derivate! 

— Să mori tu? Te contrazici ca un idiot! Atunci, 
ce ne împiedică la modul real să mâncăm informaţia 
unei fripturi si să ne săturăm? f 

— Păi, hm, nu știu cum poţi transforma... 


— Eu cred că e cineva care știe! 
— Cine? 

- El! 

Sebastian arătă spre câinele care stătea tolănit 
pe un mic covoraș și-i privea cu îngăduinţă. Puștiul 
râse cu gura până la urechi. 

— Convinge-l să-ţi arate, ce rahat! 

Sebastian strânse pumnii. 

— Ce-ar fi să nu mai vorbești urât? Ce-ar fi să nu 
mai vorbim niciunul urât? 

— I-ai luat în serios pe habotnici? 

— Nu - mârâi cu încrâncenare Sebastian. Dar, 
uite, între noi e o fată. Chiar nu-mi mai place să... 

— E gagica ta, e treaba ta. 

— Nu e gagica mea. 

— Serios? încă nu? 

— Nu. Și nici nu vreau să mă port așa, ca ultimul 
mitocan. Hai să facem un pact. 

— Un pact despre gagici? punctă ironic Jean. 

— Tu să taci. Vorbesc cu tine - se întoarse iar 
spre Puști. Un pact. Facem un pact? 

— Hai, zi-i. E distractiv. 

— Dacă-l conving pe el - arătă spre câine - să ne 
spună de unde aduce mâncarea, iar mâncarea e din 
anapoda, nu mai vorbim urât. OK? 

— Nu știu ce te-a apucat - râse iar Puștiul, dar... 
OK. M-aș bucura să ai dreptate. N-ar mai trebui să 
jefuim depozite. 

— Şi poate ne înveţi limba câinilor - râse și mai 
tare Jean. 

Sebastian se ridică si merse în fata dulăului. Se 
așeză 

9 


turcește și făcu gesturi largi să-i atragă atenţia. 

— Hei, uite-aici! Vrem să mâncăm. N-avem ce 
mânca! 

Mestecă în gol de câteva ori și își arătă gura cu 
un deget. Câinele mârâi. 

— Uf, nu pe tine! 

Făcu un gest și mai larg arătând ușa. 

— De unde? Hm? De unde mâncare? Arată-mi! 

Poţi, vrei? Jean se tăvălea pe jos de râs. 

—  Desenează-i! Fă-i o diagramă! propunea 
printre hohote. 

Arwen se ridică și se apropie de câine. 

— îmi dai voie? rosti către Sebastian. 

Mângâie ușor patrupedul și se aplecă spre 
urechea lui. Șopti ceva. Câinele deveni atent, apoi 
se ridică. Pomi spre ieșire; la capătul scărilor, privi 
către ei. 

— Mergem? îi îndemnă fata. 

— Chiar l-ai convins? chicoti nesigur Puștiul. 
Bine, mergem, de ce n-am merge? Dar chiar ne duce 
la...? 

întrebarea rămase suspendată în aer. Se luară pe 
urma câinelui și coborâră scările. Apoi ieșiră în 
grădină. Animalul se strecură printr-o despărțitură a 
gardului și îna- intă de-a lungul unei proiecţii ce 
reprezenta un drum de ţară sub un soare torid. 
Merseră după el minute lungi, neștiind ce să creadă; 
drumul cotea printre fânețe peste care zburau 
avioane ciudate de hârtie, unite într-un stol enorm, 
amintind de un stol de pescăruși. La un moment dat, 
trecură în goană pe lângă ei doi dinozauri pitici, dar 
câinele nu-i luă în seamă. Hotărâră, tacit, să facă la 
fel. La capătul drumului se afla plantat un imens 
panou publicitar pe care se aflau afișate diferite 
produse alimentare. Câinele se opri în fața acestuia 
și privi cu atenţie. 

— Ia te uită! făcu Puștiul, căscând o gură uriașă. 
Să nu-mi spui... 

Câinele desenă cu una din labele din fată un cerc 
mare în țărâna drumului. Apoi privi iar către panou. 

— Ce face? se miră Jean. 

Puștiul privea fascinat. 

—  Materializează... transformă informaţia în 
energie și energia în materie. Am crezut că nu e 
posibil așa ceva... o, Doamne! Cum naiba face asta? 

Cercul trasat în ţărână se umpluse cu cârnaţi, 
jamboane și felii de ceafă de porc prăjită impecabil. 

— Cum rahat face asta? 

— Nu fi măgar - îl apostrofă Sebastian. Ai promis 
ceva, ai uitat? 

— Bine, bine... nu vorbesc urât. Dar nu pricep! 

— Evoluţia - surâse ușor Sebastian. Cum face? 

Proba- 1 » 
bil nu vom afla niciodată. Dar o face. 

Câinele privi peste umăr către ei, parcă 
așteptând ceva. 

— Hai să adunăm mâncarea și să mergem - îi 
îndemnă Jean. Nu vedeţi, asta vrea! 

— Şi noi vrem - îl susținu Sebastian. Hai, umplețţi 
papor- niţele! 

— Cum face asta? Cum? mormăia în continuare, 
îngândurat, Puștiul. 

— N-o să pricepem. Nu e pentru noi. E doar 
pentru ei. Vin din urmă, ocupă un habitat golit. 

— Atunci - continuă Puștiul - pot materializa și 
arme. Asta apropos de ce vorbeam mai devreme. 
Dresezi un câine, îl convingi să facă arme și 
cucerești noua lume... 

— Hei, te-ai tâmpit? îl apostrofă Jean. Ai chef de 
cuceriri? Te si văd în fruntea unei armate de 
ciobănești! 


1» 

— Ei, vorbeam așa... 

— Ti-am spus. E vremea lor. Câini, șobolani... 

— Viaţă - completă Arwen. 

— Ia priviţi! Vedeţi asta? arătă Puștiul către cer. 

Un om plutea la mică înălțime. Pășea, pur și 
simplu, pe aer și privea în stânga și în dreapta ca la 
promenadă. 

— Ei și? pufni Jean. 

Câinele se așeză și privi la rândul lui. Apoi 
schelălăi ușor, privindu-i ca și când i-ar fi întrebat 
ceva. 

— E din anapoda. Ce-ţi pasă? 

Dar câinele schelălăi iar încetișor si se uită 

insistent » 1 
către arătarea ce pășea la câţiva metri distanţă de 
sol. Aceasta întoarse capul și păru să-i remarce. 

— Hei! In sfârșit, personaje! 

— Cine ești? căscă Jean o gură ușor intimidată. 

— Of, joc într-o piesă tâmpită. Mă plimb. Asta-i 
rolul meu. Nu trebuie să vă deranjeze chestia asta 
prea mult. Cândva am fost un simplu rinocer, dar 
acum mă simt destul de bine. 

Puștiul se apropie și-l studie amuzat. 

— Despre ce e vorba-n problemă? 

—  Permiteţi-mi să mă prezint. Mă cheamă 
Berenger. 

— încântat - râse băiatul. Si mai cum? 

— Nu știu. Aici nu scrie. 

în mâna ciudatului personaj apăru un teanc de 
hârtii. 

— Am mers departe - continuă. Am mers până la 

naște din ea însăsi. O, stiti cum arată locul acela? 
Nu vă spun; o să-l recunoașteţi imediat. E locul în 
care te simţi ca un grăunte de grâu între două 
pietre albastre de moară. Acolo ești și nu ești în 
aceeași clipă. Doar atâta că nu există clipe. 

— Explică-ne - insistă Puștiul. 

— E foarte greu. încerc mereu să mă conving că 
există lucruri de spus și că ele trebuie într-adevăr 
spuse. Ani întregi m-am legănat în iluzia că 
literatura e făcută pentru viaţă, că o completează, 
că-i astupă fisurile. Am ajuns azi să consider că 
dincolo de toţi și de toate există o tăcere 
fundamentală, un mod de a nu spune mai puternic, 
mai important decât a spune... 

— Arată-ne măcar - îl încercă Jean. 

— E ciudat de ce mi se cere mereu asta, e abject. 
Nu merită să obligi pe nimeni să vorbească, 
indiferent dacă are sau nu ceva de spus. încerc să 
scap din acest cerc întunecat de cuvinte care 
îmbâcsesc creierul și nu te ajută să descoperi nimic; 
formulezi și reformulezi la nesfârșit căutând cu 
limba un adevăr care rămâne, în orice caz, inex- 
primabil, de nepronunţat, compus din lucruri ce te 
încântă abia în măsura în care ajungi să le constati 
ireparabile... 

— Mda-îngână Puștiul. Să vorbim totuși despre 
situaţia noastră. Vrem să ieșim din acest oraș. Știi 
vreo cale? 

— Am trăit asta de multe ori. Am trăit într-o ţară 
iluzorie având eu însumi iluzia libertăţii. Dar eram 
închis în ea la fel cum cuvintele sunt închise în 
limbă fără să poată deveni libere, să evadeze din 
vocabular și să-și ia zborul în stoluri aleatorii. Când 
mi-am dat seama, am făcut o de- 

presie. A fost îngrozitor. Una e să nu poţi pleca și 
alta e să știi că nu poţi pleca nicăieri... 

— E situaţia nostră - dădu din umeri Sebastian. 
Care-i soluția? 

— înţelepţii se pun în acord cu lumea; nebunii vor 
s-o schimbe. De aceea lumea e condusă de înţelepţi, 
dar evoluţia ei se datorează nebunilor. Ce e mai 
bine să fii? 

— Spune tu! îl provocă obraznic Jean. 

— Of, nu știu. Suntem accesoriile unui cosmos 
rece, nepăsător; nu înțeleg de ce ne-am născut și de 
ce trebuie să murim. Nu știu cui folosesc vieţile 
noastre și cadavrele noastre... 

— Mda. Bine - rânji Puștiul. Filosofie ieftină. Dar 
Lumina? Am auzit că e o cale. 

— N-o cunosc, deși îmi dau seama că ar trebui, 
căci l-am iubit pe întemeietorul ei. 

— L-ai cunoscut? 

— Pe vremuri - se aplecă spre ei Berenger - 
călătoream pe nori și chemam balaurii să mă poarte 
printre lumi. Cred că și el a încercat asta, nu se 
poate să nu fi dorit să încerce... 

— Ai fost dac? căscă gura Jean. 

— Am fost rege. Rege peste golul materiei. Așa 
mă definea și se definea un poet de demult. Nu 
contează. Ceea ce e important e că... 

Ridică un picior parcă dintr-un glod invizibil. 

— Aerul are multe feluri de-a fi aer. Uneori te 
împotmolești. Alteori parcă te duce vântul. E destul 
de caraghios să mergi mereu prin aer. Cineva a 
mers odată pe mare, dar n-a mers tot timpul pe 
mare... 

— Nu ne ajuţi - constată Sebastian. Voiam să știm 
mai multe despre Lumină. 

— Lumina? Oh... nimeni nu știe nimic despre 
lumină, în genere. I s-a calculat doar viteza. 

— Dormi tot așa, pe aer? îl opri Sebastian. 

— Păi, n-am mai dormit de multă vreme. Am 
uitat. Doar mă plimb și am o companie selectă. 

— Cred că-i văd - murmură Jean, cu ochii duși în 
depărtare. Englezi, nu-i așa? 

— Ei cred că sunt englezi - oftă omul. Dar cine 
știe? Pot fi foarte multi altii. Americani, chinezi... 

— Unde te duci acum? vru să știe Arwen. 

— Să găsesc un balaur. Mă purtau odinioară pe 
nori, dar sunt sigur că deja v-am spus asta. Mi-e dor 
de înălţimi, în calitate de simplu pieton, nu pot să 
mă ridic prea mult. lar oamenii mă ţin de vorbă, mă 
fac să întârzii. Unul chiar a vrut să-mi ia un interviu. 
L-am refuzat - sigur l-am refuzat, asa mi-aduc 
aminte. Sau nu l-am refuzat? Chiar nu știu. Vedeţi, 
pe vremuri făceam literatură și e lucrul care conta 
pentru destul de mulţi. Azi mă simt foarte obosit de 
povestea asta, nu mai vreau să aștern nimic pe 
hârtie, mi se pare stupid și chiar ușor imoral. 

— Imoral? se miră Puștiul. 

— Da, desigur, cum s-ar putea numi tentaţia de a 
le întârzia sau schimba altora procesele mentale, 
prezen- tându-le propriile mele procese mentale? 
Cum aţi numi intenţia de a-i convinge că există 
lucruri care nu există, sentimente care nu sunt 
sentimente şi imagini a căror profunzime e 
controlată de altcineva - de mine, mai pre- 


120 


TÂRGU JIU Mircea Liviu Goga 


cis? Vedeţi? E imoral să mă amestec în ideile și 
preferinţele altora, în numele părerii, oricât de 
argumentată ar fi, că ideile și preferinţele mele sunt 
de o calitate superioară. Până la urmă, nu există 
nimeni care să poată garanta asta. Asa că, la ce bun 
să încerci să schimbi oamenii, cu atât mai mult cu 
cât cititorii potenţali s-au împuţinat ca niciodată în 
istorie? A manipula... vedeţi ce urât sună? Până la 
urmă, orice lucru scris are o adresabilitate, iar acela 
care primește mesajul va suferi o importantă 
perturbare a activităţii sale mentale. Se va gândi, 
apoi se va regândi. își va pune întrebări pe care 
altfel nu și le-ar fi pus niciodată. Lucrul ăsta mă face 
să mă simt vinovat, m-a făcut totdeauna să mă simt 
vinovat. Până și un simplu dialog devine periculos, 
creează probleme. Am ajuns să consider că nu e 
nimic mai important și, de fapt, mai natural, ca 
tăcerea. E singurul lucru care ne privește pe fiecare. 
Singurul lucru în interiorul căruia trăim cu 
adevărat. Ia gân- diţi-vă: ce-și spune un melc în 
cochilia lui? Poate nimic. Poate totul. Poate că 
tăcerea lui atinge absolutul, e adevărata reevaluare 
a sinelui si sansa lui de a evolua. 

— Ai spus: ușor imoral. Doar ușor - îl atenţionă 
Sebastian. De ce doar ușor? 

— Da, pentru că nimeni nu ne impune nimic. 
Putem recepționa mesajul, îl putem însuși sau îl 
putem ignora. Depinde de fiecare. Dar tăcerea... ah, 
tăcerea... vai, trebuie să plec! în lumea asta ciudată 
există undeva și balaurul meu, mă așteaptă, sunt 
convins că știe că-l caut. Nu doresc decât să mă 
înalt. 

Clătină obosit din cap și porni călcând aerul către 
o direcție care-l absorbi aproape imediat. Băieţii se 

Goga 
.— E cazulcsă ne întţoarcem., îngână Jean. Câinele 
știe drul Sisa mancam naiba va. $ 


— Cine-o fi fost individul ăla ciudat? 

— Tot din anapoda - presupuse Puștiul. Nu 
contează, nu ne-a spus nimic important în legătură 
cu Lumina. Hai, mâncăm și plecăm înapoi pe 
Suy să-i Întâlnim pe smoliti. 


— De ce le-o zice aşa? se întrebă parcă pe sine 
însuși Jean, luând-o pe urma câinelui, care nu-și 
oprise nimic din grămada de alimente. 

— Nu cred că le zice așa. Doar habotnicii ăia le 
zic aşa. 

— Şi nici ălora nu le zice habotnici - încercă să 
pună lucrurile la punct Sebastian. Doar tu le spui 
aşa. 

Puștiul râse cu gura până la urechi. 

— Mă bucur pentru ei că nu sunt de-a dreptul 
fanatici. Cu habotnicii te mai înţelegi. 

— Nu fii măgar. Sunt oameni de treabă. 

— Am zis eu că n-ar fi? Hai, pace! Uite ce repede 
am ajuns! 

Intr-adevăr, drumul înapoi păru mult mai scurt. 
Se treziră în curtea casei și oftară mulțumiți. 
Sebastian se opri în fata câinelui, care dădu ușor 
din coadă. 

— Mulţumim mult. Te-aș mângâia, dar tot nu știu 
dacă-ţi place sau te prefaci din complezenţă... 

— Ii place - interveni fata. 

Sebastian întinse mâna, îl mângâie pe cap și îl 
scărpină între urechi. Animalul - în măsura în care 
mai putea fi numit așa - păru că zâmbește. 

— Hai să mâncăm - propuse Jean. Stăm afară? 

Mica grădiniță era prevăzută și cu o băncuţă de 
lemn pe care s-ar fi putut așeza. Puștiul privi spre 
cerul lipsit de nuanţe. 

— Nu. Presimt niște chestii. Hai înăuntru. 

Câinele amușină aerul, păru de acord și se grăbi 
să intre primul. Imediat după ce se văzură toţi în 
hol, un fulger străbătu atmosfera și începu să plouă 
cu mici figurine de cauciuc care săreau în toate 
părțile când atingeau solul. Printre ele, Jean zări un 
picior. 

— Pare o bucată din domnul Berenger. 

— Mda - chicoti Puștiul. Poate s-a înălţat prea 
mult, cine știe? Și a întâlnit un balaur flămând ca 
noi... 

întinseră mâncarea pe o măsuţă și se apucară să 
mestece cu poftă. Câinele îi părăsi și urcă la etaj. 

— E o problemă. Smoliţii. Cum îi găsim? întrebă 
Sebastian. 

— Nu știu - pufni cu gura plină Puștiul. Mergem 
acolo, poate apar. 

— Strada aia e afectată serios de anapoda. 

— încercăm. Habotnicii cum fac? Presupun că-i 
așteaptă pe undeva, unde e mai liniște... 

— Bine, încercăm. Hai, aţi terminat? Facem 
bagajele. 

— Cred că o să mai trecem pe-aici - se amestecă 
Jean. Putem găsi mâncare din belșug. 

— Dacă nu cumva gazda se va plictisi de noi și ne 
va da afară - ridică din umeri Sebastian. Chiar crezi 
că se va simţi mereu obligată să ne hrănească? 

— Te referi la câine? Tot nu pricep cum 
materializează - se scărpină după o ureche Puștiul. 
Ce naiba înţelege el dintr-un fișier header? 

— Ti-am spus: probabil n-o să aflăm. Nu folosește 
cuvinte, ca tine, merge pe altceva. Suntem gata? 
Atunci, Puștiule, poate ar trebui să ne duci cumva 
din nou pe Griviței. Dar nu la liceu. 

— Bine, ieşim. Staţi grupaţi în spatele meu. 

în curte, Puștiul alese o direcţie printre doi 
arbuști ornamentali. 

— Până la urmă, ai dreptate - întoarse capul către 
Sebastian. Eu folosesc cuvinte, dar nu e vorba 
numai de asta. Mai e ceva, mult mai complicat și 
despre care nu pot povesti nimic. Pentru chestia aia 
nu există suficiente cuvinte. E o stare diferită a 
conștiinței, nu cred că un om obișnuit o poate 
reproduce... Berenger ăla avea dreptate, cuvintele 
nu pot numi decât lucrurile comune. 

„La naiba - gândi Sebastian. Asta înseamnă că 
degeaba aș încerca să învăţ limba aia ciudată..." 

înaintea lor, Puștiul crea ceva. Acel lucru, 
sclipind uimitor, pornea chiar din fața tălpilor lui și 
nu se putea vedea unde duce. Semăna cu un fel de 
pod, dar unul făcut din aur și pietre preţioase. 

— Mergeţi pe mijloc, în spatele meu, nu vă 
apropiaţi de margini - îi preveni acesta. Și mai ales, 
nu priviți în sus. 

Jean nu se putu stăpâni și aruncă o ocheadă, dar 
plecă repede capul, palid la faţă. 

— „dracu... - mormăi. Bine, nu privim în sus. 

Porniră pe podul de aur în șir indian. După câteva 
sute de metri, podul începu să se transparentizeze. 
Sebastian se opri prudent. 

— Sigur putem merge mai departe? Parcă aș 
călca pe un pod de sticlă... 
câțiva ie, Tihle, înălțime? râse Pustiul. Mai avem 


Sebastian privi prin substanța podului, dar ceea 
ce i se păruse a fi orașul privit de la inâlţime 
dispăruse într-un fel de ceată albicioasă. Se liniști. » 
» 


— O iluzie, asa e? 

După câteva momente simţi sub tălpi asfaltul 
fierbinte al străzii. Din stânga îi lovea un soare 
nimicitor care strălucea pe un cer de un albastru 
închis, aproape violet. Ceva semănând unei pânze 
albe obtură o clipă lumina soarelui, apoi se topi 
aidoma unui norișor. 

— Poftim - îi atenţionă Puștiul. Suntem pe 
Griviței. Ce-a mai rămas din ea. 

Planuri articulate ciudat tăiau strada la nord de 
liceu,  secţionau construcțiile vechi. înaintând, 
constatară că aproape la fiecare doi-trei pași puteau 
vedea soarele într-o altă poziţie.  Dimineţi 
consecutive  întretăiate de amiezi și  înserări 
melancolice le punctau înaintarea; din loc în loc, pe 
marginea străzii, zăreau pomi înfloriţi, grădini 
ciudate crescând în diferite unghiuri cu orizontala, 
apoi pomi în- cărcaţi de zăpadă, în dreptul cărora se 
trezeau izbiţi de năvala crivățului. încă doi pași, altă 
primăvară, un roi de săgeți pe care Puștiul reuși să-l 
abată la timp, câteva foldere galbene îngrămădite la 
rădăcina unui nuc ale cărui ramuri pluteau în aer, la 
o oarecare distanță de trunchi, apoi o colină 
îndepărtată, în vârful căreia răgea un tyra- nozaur. 

— Halal peisaj - pufni Jean când zări în dreapta 
un mic vulcan erupând. Unde mergem? Aici nu prea 
ai unde să te așezi, toate sunt anapoda. 

— Mergem la întâlnire. Undeva trebuie să existe 
un loc mai sigur unde așteaptă smoliţii. 

— Mulţi îngeri - mormăi Jean. Acolo. Ies dintr-o 
casă în flăcări. 

— Lasă-i, mai bine încearcă să găsești un loc 
liniștit. 

— In grădiniţa aia. E cineva acolo... 

— Tot înger? 

— Nu. Sunt trei. Sunt vii, ca și noi. Dar n-o luați 
drept, trebuie să ocolim minaretul... 

— Ce minaret? 

— Eu îl văd - zise Pustiul. Nu e chiar un minaret, 
e un obiect înalt și plin de ţepi. 

Sebastian miji ochii și întrezări schițat în aer un 
mic turn în formă de șurub ce părea să aibă mai 
mult de trei dimensiuni. Poate de aceea nu putea fi 
văzut cu ușurință; privirea omenească nu era 
obișnuită cu așa ceva, drept pentru care și viziunile 
lor erau diferite. Ocoliră, păstrând o distanţă 
respectabilă față de obiectul necunoscut. In 
grădiniță zăriră trei băieţi cam de vârsta lor și 
alături doi- trei saci care păreau plini cu diferite 
obiecte mărunte. 

— Salut! făcu Pustiul, j 

Cei trei adoptară o atitudine prevenitoare. Unul 
dintre ei făcu un pas în faţă. 

— Cine sunteti? Ce vreţi? » > 

— Venim de la prietenii voștri de pe insulă. Vi se 
spune smoliți? Mă rog, poate nu știți asta, ei așa vă 
numesc... 

— Ştim. Nu contează. Avem altă credinţă. J » 

— Ce sunteţi? interveni Jean. 

Băieţii se priviră. 

— Noi credem în Mahomed. Voi? 

Puștiul dădu din umeri. 

— Treaba voastră. Nouă nu ne prea pasă de zei. 
Ni s-a spus că vă interesează opere de artă, vrem să 
vă oferim ceva. Mie mi se zice Puștiul, el e Jean, ele 
Sebastian și aia e gagica lui. O cheamă Arwen. 

— Eu sunt Chelul - mormăi băiatul fără să se 
ostenească să-i prezinte și pe ceilalți. Să văd. 

Sebastian extrase din rucsac tablourile făcute 
sul. Chelul le privi amuzat. 

— Porcării. Reproduceri fără valoare. 

— Până la urmă, ce vreţi de fapt? 

Băiatul se scărpină în cap. 

— Nu prea știm. Dar nu reproduceri. Cineva 
plătește binișor pentru chestii originale și seriose. 

— Cum ar fi? 

— Nu prea știm - repetă Chelul. 

— Nu soul chel. 


— Ba da - oftă. In creștet, un pic. Ce contează? 

— Nu contează. Dacă ne-aţi spune ce vreţi, s-ar 
putea să vă găsim ceva. 

— Lucruri legate de Lumină. Sau de creatorul 
Luminii. 

— Stiti cine a creat-o? t I 

— Un om, demult. 

— Cum îl chema? 

Chelul încercă să deschidă gura, dar chiar în acel 
moment se auzi un scrâșnet înfiorător, venit parcă 
din măruntaiele pământului. Lângă ei, asfaltul 
începu să crape. Săriră speriaţi într-o parte. 

— Mama măssii! scrâșni Puștiul, uitând că 
promisese să nu mai vorbească urât. 

Din crăpătură izvori o substanță asemănătoare 
mercurului, care începu să se adune cu repeziciune 
și să se înalțe. Sub privirile lor uimite, substanța 
deveni o siluetă umană care, imediat ce-și defini 
complet forma, se coloră pierzându-și aspectul 
metalic. Puștiul își reveni primul. 

— E dintr-un film nenorocit. Un terminator. Sunt 
curios pe cine caută și ce vrea. 

Terminatorul privi atent feţele tuturor. Făcu un 
pas înainte. 

— Pe voi - spuse. Aţi luat de la stăpânii mei un 
lucru care nu vă aparține. 

— Ei, aș! se răţoi Jean. N-am luat de la nimeni 
nimic. Doar mâncare. A, și vodcă. Vrei vodca înpoi? 

Terminatorul îi ignoră cuvintele. 

— Stăpânii mei m-au trimis să aduc înapoi acel... 

— Cine sunt stăpânii tăi? interveni Puștiul. 

— „lucru pe care l-aţi furat - încheie fraza 
robotul. 

— N-am furat. lar dacă am luat ceva din greșeală 
spu- ne-ne despre ce e vorba și cine-ţi sunt stăpânii. 

Terminatorul tăcu câteva momente, apoi arătă 
către fată. 

— Ea. 

— V-a furat ceva? se miră Sebastian. 

— Hei, stai puţin. Lămurește-ne, poate putem 
rezolva situaţia... 

— Nu trebuie lămurit nimic. Ea merge cu 
mine. 

— De ce? 

— Pentru că așa vor stăpânii mei. 

— Ce importanţă are ea pentru stăpânii tăi? 
se enervă Pustiul. Vor doar s-o omoare. Poţi s-o 
omori si tu, de ce trebuie s-o duci înapoi? 

— Stăpânii mei nu vor s-o omoare. 

— Era aproape moartă când am găsit-o! se 
revoltă Sebastian. 

— Stăpânii mei o vor vie. 

— De ce? 

— Nu știu. Nu sunt programat să răspund la 
această întrebare. Stăpânii mei o vor vie. 

— Şi dacă eu, în faţa ta, o omor? întrebă la 
vrăjeală Puștiul. 

— Nu vei apuca s-o faci. 

— Interesant. Şi dacă face un stop cardio- 
respirator și moare acum, fără ca eu s-o ating? 

„Unde naiba vrea să ajungă, idiotul 
dracului?" se întrebă Sebastian. Robotul 
înțepenise privindu-i. întrebarea îl derutase. 

— Atunci - continuă Puștiul - tu nu vei putea 
să-ți faci datoria faţă de stăpânii tăi. Noi n-am 
atins-o până acum niciodată. Dar tu, dacă o 
atingi, s-ar putea să moară de frică. 

Robotul tăcea și rumega ideea. între timp, 
Puștiul își continuă  mormăitul în limba 
programatorilor. Apoi ridică mâna către 
terminator, dar acesta clătină din cap. 

— Am protecţii prea puternice. Nu mă vei putea 
dezactiva prin cuvintele tale. Algoritmii pe care sunt 
construit nu aparțin acestei realităţi, provin dintr-un 
196 care îti este inaccesibil. 


Puștiul clătină la rândul lui din cap. 

— înţeleg. Ei, nu te supăra, am încercat și eu. 
Apoi șuieră încet către Sebastian: tine-1 de vorbă, fă 
orice, dă-mi timp! 

— Ascultă - se răsuci Sebastian către robot - tot 
nu ne-ai spus nimic despre stăpânii tăi. înţelegi, 
dacă-ţi dăm fata, e firesc să vrem să aflăm unde o 
duci și ce va păţi acolo! 

— Nu te privește. 

— Hai, crede-mă, am avut atâta timp grijă de ea, 
merităm să știm. Asa e cinstit. 

— Nu cunosc acest cuvânt. Fata merge cu mine 
la stăpânii mei. 

— Dacă o atingi, face stop cardiac. 

— Nu e nevoie s-o ating. 

— O hipnotizezi? 

— O înconjor cu un câmp. O pot duce fără s-o 
ating. 

— Vii din viitor? 

— Nu știu. 

— O duci în Meteor? 

— O duc acolo de unde ati furat-o. * 

— N-am furat-o. A vrut chiar ea să vină cu noi. 

— O duc acolo de unde ati furat-o. » 

— Hai să-ţi explic ce înseamnă cuvântul „cinstit". 
Tu ești un robot, e imposibil să nu înţelegi. Uite... 

— Nu mă interesează cuvântul acela. 

— Atunci, ce te interesează? 

— Nu mă interesează nimic. Trebuie să duc fata 
acolo de unde a ti furat-o. 

— De ce? 

— Pentru că așa doresc stăpânii mei... 

Puștiul se apropiase pe nesimţite de robot și-i 
făcea semn lui Sebastian să continuie dialogul. 

— Așa nu ajungem nicăieri. E un cerc vicios. Tu 
vrei fata, noi vrem să știm ce i se va întâmpla, tu nu 
ne spui, așa că... nu știm ce să facem. 

— Trebuie să mi-o dati. 

— Altfel o iei singur, da. Și dacă ea nu vrea să 
meargă cu tine? 

— Nu contează ce vrea. 

— De ce să nu conteze? E o fiinţă raţională, ca si 
tine. De ce n-are dreptul să aleagă? 

Robotul procesă câteva secunde. 

— Pentru că... pentru că stăpânii mei... 

— Stăpânii tăi au drepturi asupra altor ființe? 

Alte câteva clipe de liniște. 

— Da, au. M-au trimis s-o aduc... 

— Cine le-a dat acest drept? 

A durat aproape un minut până când termintorul 
să spună: 

— Probabil l-au luat singuri. 

— De la cine? 

încă un minut de liniște. Robotul se gândea 
profund, îndârjit. 

— De la... 

Puștiul ridică mâna dreaptă: 

— Rot, rot, rot! 

O gaură imensă, roșie, incandescentă, se căscă 
sub picioarele terminatorului. Acesta, luat prin 
surprindere, se prăbuși. Intr-un ultim efort, o 
extensie de metal se agățā de braţul drept al 
băiatului, dar în clipa următoare acesta se smulse, 
trezindu-se cu carnea sfâșiată, în timp ce Sebastian, 
ajuns primul la marginea gropii în formă de stea, 
zări trupul robotului rostogolindu-se în abis. 

Un alt gest - și drumul spre darknet se închise ca 
șters cu buretele. Puștiul își apucă antebraţul din 
care șiroia sângele. 

— 'Tu-i morţii mă-sii! lartă-mă, trebuie să înjur, 
altfel plesnesc aici! Morţii mă-sii de jigodie de metal 
cu cine dumnezeii puilor mei l-a programat! 

— E rău? Să văd! sări fata. 

— Nu mă atinge, du-te-n mă-ta și tu, lasă-mă! 

Dar fata făcu cel mai neașteptat gest: îi trase o 
palmă. Apoi îl apucă de braţ și, rupându-și o bucată 
de tricou, i-l înconjură cu ea, strângându-l 
temeinic. 

— Hei, voi! se adresă  smoliţilor. Aveţi 
medicamente? 

Cei trei o priveau cu gura căscată. 

— Despre voi e vorba. Ce vindeti, ce aveţi în saci? 

— Păi... 

— Pansamente, fașe, antibiotice! La naiba! 

— Avem noi - se auzi o voce străină. 

întoarseră capul și priviră către noul venit. Era 
Andrei. 

— Se pare că Dumnezeu m-a adus - rosti. Am 
venit la întâlnirea cu ei - arătă spre smoliţi - dar 
cred că lucrurile 

s-au potrivit mai bine decât m-am așteptat. Victorie, 
- strigă spre doctorița care apăruse și ea parcă de 
nicăieri - ai un pacient. Ia-l în primire. Voi, ceilalţi, 
mergeţi cu doctorița. Eu rămân să fac cumpărături. 
Ioane, Chelule, ati adus ce v-am cerut? » 


— Normal - vorbi Chelul. Pe barba Profetului, 
ciudate lucruri se mai întâmplă! E adevărat că sunt 
prietenii voștri? 

- Da. 


= I Ci ă Alnire! 
cu vof Paes 4 Giudasă,jppâlnire! Dar, pacea fie 


— Normal. Facem schimburile. 

Si către ceilalţi: 9 ză 

— N-aţi plecat încă? 

Doctorița le făcu semn. Zăriră un portal oval, 
fumuriu. 

— Grăbiţi-vă. Băiatul ăsta pierde sânge și n-avem 
cum să i-l punem la loc! 

Câţiva pași prin portal, o muzică bizară, două trei 
puncte luminoase fluturându-le prin faţa ochilor și 
se treziră în sala mare, plină de scaune și mese, a 


adăpostului „habotnicilor”. 


$ akortajyl l-a făcut Geo? îngână Puştiul. Se pare 
că a învătat lucruri hoi... > 


— Datorită tie - chicoti doctoriţa. L-ai stimulat. 
Hai la * » 
cabinetul medical; voi, ăștelalți, - pronunţă ea 
oltenește - rămâneţi aici, v-o trimit pe Cristina să vă 
aducă ceva până se întoarce Andrei. 
îl împinse pe Puști pe ușa multiplă, care se 
închise imediat în urma lor. 


A 

— Nemaipomenit. Ce situaţie! comentă Jean. Dar 
nu se pune, am mai trecut noi și prin altele la fel de 
nasoale... 

— Oare robotul ăla se mai poate întoarce? se 
întrebă Sebastian. 

— Nu cred. Nu curând. Pentru darknet trebuie 
programe speciale. Nu cred că l-au pregătit și 
pentru așa ceva. 

— Si dacă au făcut-o? » 

— Atunci am încurcat-o. 

— Nu pricep - se întoarse către fată. Ce naiba vor 
de la tine? 

— Nu știu. îţi jur, chiar nu știu! 

— Cine ești, de fapt? însemni mult pentru cineva. 

— Nu știu cine sunt. Mă crezi? 

O privi în ochii verzi, imenși, dar nu întâlni acolo 
decât candoare. 

— Te cred. Problema e că trebuie neapărat să 
aflăm. Nemernicul ăla de metal poate să apară aici 
în următoarele cinci minute... 

Usa se redeschise si Pustiul se ivi în cadrul ei. » 

>al 

— E un fleac, aproape o zgârietură, dar scârba 
mi-a secționat o venă - explică el. 

Se apropie de masă, târși un scaun și-l încălecă. 

— în sfârșit. Toţi greșim, nimeni nu-i perfect. 
Important e să scapi cu viaţă... 

— Bine că ești bine - comentă ușurat Sebastian. 

— Cine ești? se întoarse Puștiul spre fată. 

— Nu știe - sări Jean. 

— Atunci, de ce puii mei au ăia nevoie de tine? 
Trebuie să faci cumva să-ţi aduci aminte! 

— Nu pot. Am nevoie de ajutor. 

— Ce vrei să spui? 

— Am nevoie de ajutor - repetă. 

Andrei apăru exact între ei. Privi îngrijorat către 
Puști. 

— Cum e rana? 

— Nu e mare lucru. Multam de întrebare. S-a 
rezolvat. 

— Mă bucur să aud asta. Ești un om important, 
știi să te descurci acolo unde alţii ar da ortul popii 
fără comentarii. Am înţeles că ai trimis nenorocirea 
aia de metal în darknet, așa mi-au spus smoliţii. 
Pare greu de crezut. 

— O, am aflat cum se face de la un iniţiat - zâmbi 
cu înţeles Puștiul. 

— N-ai desenat nimic cu creta - îl încercă Jean. 

— Ba da. Am făcut-o în minte. 

— Ce înseamnă „rot'? 

— Un cuvânt inversat. în original e „tor" și era un 
program de căutare cu care se accesa odinioară 
darknet-ul. Mă rog, nu contează. Sper că l-am trimis 
pe idiotul ăla acolo unde-i e locul. 

— Se mai poate întoarce? 

— Nu știu. în orice caz, o să-i ia ceva timp. 

— Şi ce facem dacă apare iar? 

— Tot nu știu. Chiar nu știu. Până la a-1 trimite în 

dar- * » 
knet, am încercat o mulţime de chestii. N-a mers 
niciuna. Şi nici nu cred că-1 pot expedia din nou 
acolo; de această dată nu s-a aşteptat, dar data 
viitoare va fi mult mai prudent. 

— Nasol. 

— Mie-mi spui? 

— Nu-mi plac asemenea situaţii - punctă Andrei. 
Trebuie să existe ceva care-l poate împiedica să se 
întoarcă aici. Altfel... 

— înţelegem - oftă Puștiul. Mâine plecăm, nu 
vrem să vă punem vieţile în pericol. 

— Din câte am înţeles, vine din Meteor. 

— Nu - ridică ușor capul Jean, străbătut de o 
viziune. Nu vine din Meteor. 

— Dar acolo am găsit-o pe Arwen! tresări 
Sebastian. 

— Şi ei au găsit-o... rătăcea pe străzi. Au luat-o 
pentru că... știți, au printre ei un vizionar. Unul așa, 
diliu, cam ca mine. El le-a spus că e un lucru 
important. Dar dobitocii n-au priceput nimic. Au 
chinuit-o să le spună... nu știe. Tu știi - îndreptă 
privirea către Puști. Tu știi cine este. 

— Eu? Ai înnebunit? 

— O să știi. O să știi, deși știi deja! Caută! E 
datoria ta. Doar tu poţi! 

— In puii mei! Tigroaica asta... Sebastian, - se 
întoarse - e gagica ta, tu ar trebui să știi, de ce eu? 

— Pentru că - șopti în continuare, parcă speriat 
de ceea ce vedea, Jean - doar tu poţi deschide 
folderele din arhivă! 

— Ce arhivă? 

— Avem o arhivă! exclamă Andrei. Ti-am mai 
vorbit despre ea, ai uitat? 

— Ah, da... 

— Avem o... 

— Hei, am înţeles! La naiba, mi-am amintit. Aveţi 
o arhivă, iar eu am promis că-mi bag nasu-n ea. OK. 

Cristina intră, purtând în mâini două platouri cu 
aperitive. Le așeză pe masă și rosti: 

— Puii mei... - îngână Puștiul. Coniac mai 
aveţi? 

Andrei se grăbi să scoată sticla și să așeze 
câteva pahare pe masă. Turnă în fiecare două 
degete de băutură arămie. 

— Hai, mult noroc! 

— Chiar avem nevoie - sublinie Jean. Să mor 
eu că avem nevoie! Nu știu voi, dar mie nu-mi 
place să mă simt urmărit de arătarea aia! 

Goliră paharele,  scuturându-se. Bău și 
Arwen. Andrei le umplu iar. Puștiul îl bău și pe 
al doilea aproape imediat. 

— Merg acum - se hotărî. Nu știu cât timp 
avem la dispoziţie. Trebuie să caut. Dar, să mă 
ia naiba dacă știu ce să caut! 

— Mda - mormăi Andrei. Asta e o problemă. 

— Vii cu mine - se întoarse Pustiul către 
Arwen. 

— Hei! sări Sebastian. Ce ai cu ea? 

Jean îl apucă de mână. 

— Stai! Are dreptate! Ea trebuie să afle! 
Trebuie să recunoască un lucru... 

Sebastian se întoarse greoi spre fată 
amintindu-și ceva. 

— Mi-ai spus că-l visezi pe Bătrân. Asta ar fi 
un semn. Căutaţi tot ce se poate găsi despre 
Bătrân. 

Pustiul se ridică. 

— Hai să mergem. Voi staţi aici. Mâncaţi, 
culcaţi-vă... O să vă anunţăm dacă descoperim 
ceva. 

— Staţi puţin - interveni Andrei. Voi nu 
mâncaţi nimic? 

— Luăm la pachet. 

Cu o mână înșfacă un platou; cu cealaltă o prinse 
pe fată și o trase după el. O împinse către ușa 
dincolo de care știa că se află arhiva. 

— Luaţi și paharele! alergă după ei Jean. 

Arwen dădu din umeri. Puștiul nu-l luă în seamă 
deloc. Deschise ușa și dispărură amândoi dincolo de 
ea. Sebastian își îngropă faţa în palme. 

— Lasă. Va fi bine. Cu ajutorul lui Dumnezeu, va 
fi bine - îl strânse de umăr Andrei. Mai bine 
mâncaţi, odihniţi-vă... 

Din tavan se scurseră câteva jetoane de ruletă. 
Așteptară o vreme fără să încerce măcar să 
încropească un dialog. Jean mâncă repede aproape 
tot ce se găsi pe al doilea platou, apoi își aminti de 
Sebastian. 

— Tu... tu nu mănânci? 

Apoi plecă fruntea, rușinat, dându-și seama că nu 
mai rămăsese aproape nimic de mâncare. 

— Nu. Stai liniștit, mănâncă tu, am rucsacul plin. 

— Pot s-o trimit pe Cristina să... - interveni 
Andrei. 

— Nu, nu mi-e foame. Oricum, am mâncat de 
curând. 

Se apucă să povestească întâlnirea cu câinele. 
Apăru de undeva și Geo, care părea foarte interesat 
de cuvintele lui Sebastian. Când povestea se 
termină, Andrei se frecă nedumerit la ochi: 

— Deci, e posibil să ne hrănim de pe net? Mi se 
pare absolut incredibil! 

— Cu condiţia să ne facem prieten un câine ca ăla 
- râse Geo. Aș da orice să știu cum procedează. 

— Promite-mi - privi cu seriozitate Andrei către 
Sebastian - că nu vei mai povesti nimănui asta. 

— De ce? 

— Va trebui să promiţi și tu, Geo. 

— De ce? întrebă la rândul lui acesta. 

— Pentru că am avut așa, un fel de viziune 
nasoală. Cu oameni care se omoară între ei pentru 
un astfel de câine. 

— Păi, pot fi înmulţiţi, nu? 

— Ştii istoria cu ăla căruia, dacă i-a murit capra, 
vrea să moară și capra vecinului? Cine ar dori ca 
toată lumea să aibă ce mânca? Poate unii ca noi. 
Dar sunt alţii care, în cazul în care am convinge 
animalul ăla să vină aici, ne-ar ataca doar pentru a-l 
fura sau pentru a încerca să-l ucidă. 

— Nu prea ai încredere în oameni - constată 
Sebastian. 

— As avea, dacă nu i-as cunoaște - râse strâmb 
Andrei. Toţi își văd de propriile interese. Mai ales 
acum, în lumea asta nenorocită în care deja am 
rămas prea puţini. 

— Mie începe să mi se pară că tot prea mulţi 
suntem - oftă Sebastian. Deocamdată nu ne mai 
omorâm între noi, dar cine știe ce va fi mâine? Până 
la urmă, cum vorbeam acum două zile: încercăm să 
supravieţuim și nici nu știm de ce. Viitorul nu mai 
există. 

— Ar fi mai corect să spui că nu-l vezi tu - clătină 
din cap Andrei. Dacă Dumnezeu n-ar avea nevoie de 
noi aici, am fi murit deja. înseamnă că încă suntem 
necesari în numele unui scop pe care nu-l 
înțelegem... 

— Nu-mi pasă de scopurile pe care nu le înţeleg - 
se înnegură Sebastian. 

— O iubești? 

- Ce? 


Da fata nanta na Amarnan 

— Nu știu. Puștiul le spune tuturor că e a mea, 

dar nu știu; îmi pasă de ea într-un fel ciudat, parcă 
am avea același sânge, dar chiar nu știu... 

— Cum, adică? 

— Nu pot să explic. Parcă prin venele ei ar curge 
sângele meu. Iar în ale mele, al ei. E ciudat. Nu m- 
am gândit să fac dragoste cu ea. Nu spun că n-aș 
vrea, dar... 

- Ei? 

— Nu există viitor. La ce bun? N-am putea avea 
copii, n-am fi fericiţi. Nu în lumea asta. Mi-ar fi 
frică. Aș înnebuni să am un copil care să moară la 
doi-trei anișori cu gâtul tăiat de o instrucţiune, sau 
cine mai știe cum. Mă mir si de mine că mai trăiesc. 
în fiecare zi mă minunez că sunt viu. Mai ai coniac? 

— Normal. 

Andrei îi umplu iar paharul. 

— Și vezi, nu pot să-l angajez pe Puști dădacă... 
până la urmă, deocamdată nu răspund decât de 
mine însumi, nu depind de nimeni și nu depinde 
nimeni de mine. Altfel, aș înnebuni de frică. Mi-ar fi 
teamă pentru copii, pentru ea... oricând se poate 
întâmpla orice. Nu-mi pot permite să mă 
îndrăgostesc, deși... uf, nu. Orice-ar fi, nu! 

— Mda - spuse Andrei. Uite, vezi? Acolo a apărut 
o ușă nouă. Duce în Forest Doom. 

— în joc? 

— Da. Toată lumea se ucide în virtual si nu moare 

ni- » 
ciodată până la capăt. Dar n-aș avea curaj să merg 
să verific. Teoretic, e doar anapoda. Practic, nu se 
știe. Am pierdut destui prieteni în ultimii ani și fără 
ușa asta nenoro- 

cită. Ne ajută Geo; deocamdată, a făcut-o să nu se 
mai poată deschide. Dar m-aș bucura să fie ștearsă 
de tot. 

— Vorbește cu Puștiul. A distrus multe asemenea 
uși. încearcă să facă lumea mai sigură, dar netul 
găsește mereu alte căi să se strecoare aici. 

— Uneori nu e rău. Am primit o biserică. 

Sebastian oftă. 

— Poate că primim doar ce ne dorim cu adevărat. 
Poate că am vrut să mă îndrăgostesc - și azi aflu că 
nu sunt pregătit pentru asta... 

— Ştii ce cred? zise Andrei. Dacă gândești așa, 
înseamnă că ești deja îndrăgostit. Și deodată, ai 
început să te simţi responsabil, ceea ce iarăși nu e 
Tău. 

— Mie cineva mi-a spus că, dacă te îndrăgostești, 
devii iresponsabil. 

Andrei râse. Râseră si ceilalți. 


— Mda, se întâmplă. Dar mi se pare că tu nu faci 

arte din această categorie. Până la urmă, fie voia 

ui Dumnezeu. Dacă vreţi să vă căsătoriti, eu vă dau 
binecuvântarea. » » : 


Noi, toţi, v-o oferim. 

— Nu pot - mormăi cu tristeţe Sebastian. Și dacă 
se întâmplă ceva rău? 

— E importantă doar clipa. Fericirea seamănă 
unei minuni: nu ţine niciodată mai mult de trei zile. 

— Atunci, ce rost are? 

— Nu știm ce rost are. Chiar de-ar ţine trei ani 
sau trei secole, tot s-ar sfârsi. Toate lucrurile au un 
sfârsit. Poţi să-l amâni, dar n-ai cum să-l ocolești. 
Poate să ţi se pară că ai câștigat totul: în realitate, 
n-ai câștigat nimic. Nu e nimic 


141 


TÂRGU JIU '59 Mircea Liviu 
Goga 


de câștigat pe-aici. Viaţa nu are happy-end, vei muri 
cândva și ceea ce rămâne în urma ta va avea, poate, 
importanță pentru alţii, dar nu și pentru tine. In 
cele din urmă, și aceia pentru care ai avut 
importanţă vor muri. Timpul va șterge orice semn al 
trecerii noastre pe pământ. O vreme ni se vor mai 
putea descoperi scheletele, dar nimeni din cei care 
le-ar putea găsi nu va fi în stare să spună: iată, 
acest om a fost inteligent sau prost, a creat, a iubit 
sau a fost un nenorocit oarecare. Nimeni nu va mai 
putea spune dacă ai fost bogat sau sărac, dacă ai 
dat viaţă unui copil sau dacă ai omorât pe cineva. 
Doar pentru tine ești important, crede-mă. 

— Serios? Cine sunt eu? Dacă mai târziu nu voi 
mai fi, ce rost are să fiu acum? 

— Există un Dumnezeu care... 

— Care face planuri pentru noi, asta vrei să spui? 
Mi-ai mai spus. Dar pentru Dumnezeu cine face 
planurile? Și cine suntem noi, de ce mi se pare că 
mă aflu în acest trup și nu în altă parte? Iar acela 
care este în acest trup, de ce nu poate pleca oriunde 
și nu reușește să se înţeleagă? 

Andrei se așeză încet pe un scaun. 

— Nu știu, prietene. Doar Dumnezeu... 

— II știi pe Dumnezeu? Vorbești despre el de 
parcă l-ai cunoaște personal! 

— Uneori mă rog la El și primesc răspuns. 

— Si e destul? Asta înseamnă că-l cunoști? 
mârâi, îndârjit în continuare, Sebastian. 

— Nu știu. 

— Minunat! Atunci, arată-mi diferenţa între 
oricare dintre noi și viermele dintr-un măr! 

— Suntem mai importanţi decât... 

— Eşti sigur? Ti-a spus Dumnezeu asta? 

— Nu trebuie să mi-o spună nimeni. Am fost 
făcuţi după chipul și asemănarea lui. 


— Vorbești de Biblie? Am ciţit-o. Dar au scris-o 
tot niște » » oameni. Dacă porcii ar căpăta rațiune, 
aș fi curios cum ar suna 0 Biblie scrisă de ei. [n 
viziunea lor, cine știe cum ar arăta Dumnezeu și în 
ce cocină plină de slavă s-ar tăvăli! 


— Nu lua lucrurile ad litteram. Nu trebuie să 
presupunem că semănăm cu Dumnezeu ca formă. 

— Uite, mi-ești prieten. Dar nu cred că suntem 
mai avantajaţi decât un porc sau un câine. Chiar 
dacă presupui că noi, în comparaţie cu ei, avem 
rațiune. Poate că noi doar ne-o manifestăm. Poate o 
au și ei. 

— Atunci, de ce n-o manifestă? 

— Fiindcă au înţeles la vreme că n-are rost. Că nu 
poţi fi și raţional și fericit. Trebuie să rămâi orb în 
fața timpului care vine pentru a putea fi fericit azi. 
Până la urmă, din ce mi-a spus odată cineva, porcul 
se lasă tăiat și mâncat pentru că totul îi e egal. 
Moartea va veni oricum, într-un fel sau altul. Iar el, 
plictisit de trăit și de ronţăit porumb în coteţul lui 
un an întreg, hotărăște că e cazul să plece. Guiţă și 
pare speriat doar pentru ca înţelepciunea renunţării 
lui să nu fie prea evidentă... 

Andrei tăcu o vreme. Apoi vorbi, nesigur: 

— Tu... vrei să-mi spulberi credinţa... 


— Nu e vorba de credinţa ta. E vorba de credinţa 
mea. * » 
Visez o certitudine. Să-mi spună cineva: uite, pipăie, 
testează. Ceva de dincolo de simţuri, ceva care să 
nu de- 

pindă de ele, și ele sunt înșelătoare. Poţi să-mi arăţi 
așa ceva? 

— Nu, nu pot. Dacă va fi să-ţi arate cineva, nu eu 
voi fi acela. 

— Vezi? Cam asta-i tot - îngână Sebastian. 

Puse braţele pe masă și-și culcă fruntea pe ele. 

— Eşti un om nefericit - murmură Andrei. îţi 
doresc din tot sufletul să găsești certitudinea pe 
care o cauţi. Dar nu cred că ești făcut pentru asta. 
Cred că vei găsi o mulţime de certitudini care te vor 
umple pe rând și, dincolo de fiecare, vei continua să 
te întrebi: asta e adevărata certitudine? O să-ţi fie 
frică să te oprești. Din acest mare și singur adevărat 
motiv: ţi-e frică. Frica ta va ucide, pe rând, toate 
armistiţiile posibile cu Dumnezeu. Ar trebui să în- 
tâlnești altceva, un lucru care să te schimbe 
complet. Trebuie să-ţi schimbe sufletul cineva, cum 
ar schimba apa dintr-un vas. Apa sufletului tău e 
prea tulbure pentru a mai putea găsi în ea 
certitudini. 

— Poate ar trebui să-mi tai venele - murmură 
încet Sebastian. 

— Te-ai îmbătat. Las-o baltă. Cred că trebuie să 
te culc undeva. Hai, te poţi ridica? 

— Da, pot... 

Dar se împletici, gata să cadă. Andrei îl prinse la 
timp și-l sprijini, conducându-l către ieșire. După 
plecarea celor doi, Jean râse. 

— Pe vremuri, părea normal. Cel mai normal 
dintre noi. Acum e cel mai ticnit. 

— Ei, s-a îmbătat - dădu Geo din umeri. Si mai e 
si în- drăgostit. 

— N-ai auzit? Cică nu încă... 

— Şi tu îl crezi? 

în acel moment, ușa către depozitul de foldere se 
dădu la o parte. 

— Am găsit ceva! îi anunţă Puștiul. De fapt, ea a 
găsit. 

- Unde? Ce? 

— O imagine. O să v-o arăt. Dar nu chiar acum. 

— De ce nu acum? 

— Hm, fata aia... o ţine strâns. Plânge. 

— Ce? Pe cine strânge? 

— Imaginea aia, în puii mei. 

— De ce plânge? 

— Nu știu. Aș vrea să veniţi și voi, am nevoie de 

ajutor. Andrei se întorsese. Auzise ultimele 

cuvinte. 

— Te ajutăm - spuse el. Mergem. Mergem toti. 

îl urmară pe Puști dincolo de ușa larg deschisă și 
se opriră uluiţi. în faţa lor se deschidea o imensă 
grotă. Pereţii sclipeau și unduiau sub impresia unor 
efecte electrice bizare; din podea răsărea o pădure 
de monoliţi galbeni, unii formând poliedre perfecte, 
alţii strâmbi, sparți sau deformaţi sau semănând cu 
niște trunchiuri groase și galbene de copac cu 
ramuri ciuntite și inegale. De sus, din tavanul 
grotei, se alungeau ca niște stalactite strălucitoare, 
alte foldere; unele atârnau direct de tavan, altele se 
desprinseseră de el și pluteau în aer, deasupra 
capetelor băieţilor, susținute de o forță obscură. 

— Să mă ia naiba! reuși Jean să închidă gura. Am 
văzut multe, dar acum este prima dată când văd o 
asemenea arhivă! 

— Sunt servere foarte puternice - îl aprobă 
Puștiul. Uită-te printre foldere, vezi colierele alea 
luminoase? Conţin date speciale, erau secrete 
odată. Informații bancare, guvernamentale, 
militare... 

— Unde e fata? interveni Andrei. 

— Mai încolo. Aveţi grijă, există și lucruri 
periculoase pe-aici. | EN | 

Porni strecurându-se printre monoliţii galbeni 
ferin- du-se să-i atingă prea insistent. Ceilalţi i 
urmară grăbiţi. După câteva minute se regrupară în 
fața unei structuri care făcea notă discordantă: doi 
monoliti fuseseră uniti ] » 


de un al treilea, culcat peste vârfurile lor, formând 
un dol- men. Lângă structură se găseau risipite pe 
jos diferite imagini subţiri, parcă imprimate pe 
hârtie, iar printre ele Arwen stătea în genunchi. Nu 
plângea dar, într-adevăr, plânsese recent: pe obraji 
se zăreau urmele aproape uscate ale lacrimilor. 
Stătea și privea în gol, cu ochii măriţi, parcă 
străbătută de o viziune fantastică. 

— Arwen! o apelă aproape în șoaptă Andrei. 

Privea uimit imaginea așternută pe jos în faţa 
puștoaicei. Un cap rotund de metal cu niște mâini 
subțiri care păreau să legene obrajii de bronz, iar 
de-o parte și de alta a nasului abia schitat se zăreau 
conturati doi ochi imenși, ovali. Fata întoarse încet 
privirea către ei. 

— Ai găsit ceva! înţelese Andrei. Ce e asta? 

Se aplecă spre imagine și citi într-un colţ al 
acesteia un nume ciudat. 

— Ce e asta? repetă. 

Fata începu să plângă iar. Jean o privea cu gura 
căscată, scobindu-se în nara stângă. Puștiul dădu 
din umeri. 

— Uite-așa face de o jumătate de oră. O întreb - și 
degeaba. 

Andrei îl dădu la o parte, se așeză lângă fată și-i 
cuprinse umerii. 

— Liniștește-te. Spune-ne. Te putem ajuta. 

— Unde e Sebastian? 

— Doarme. E... foarte obosit. Dar o să-l trezim, 
dacă vrei. 

— înţeleg... s-a îmbătat. Și s-a gândit la mine, știu 
asta precis... 

îi îndepărtă braţele cu un gest. 

— O putem lua cu noi? arătă spre imagine. 
Putem? 

— Normal că putem - interveni Puștiul. O 
stabilizez imediat, nu-i problemă. Dar explică-ne. Ce 
e asta? 

— Scrie aici - interveni Andrei, arătându-i coltul 
ima- ginii. Ştii să citeşti? 

— Pentru întrebarea asta ai merita un pumn în 
gură - rânji Puștiul. Norocul tău că ne-am 
împrietenit. 

— Fi, atunci... 

— Ce scrie? făcu Jean, care stătea ceva mai 
departe şi nu putea vedea inscripția din cauza 
Puștiului așezat în dreptul ei. 

— Scrie „Domnișoara Pogany". Eşti mulțumit? 

— Mda, dar... cine e domnișoara asta? 

Fata îsi sterse lacrimile si-l măsură cu ochi 

imenși si verzi: 11 11 » 

— Eu sunt Domnișoara Pogany. 

- Ha? 

— Eu. Ce nu pricepeţi? Eu! 

Și începu iar să plângă. 

„Sunt deopotrivă substanţă și imaterialitate. Cei 
care nu sunt în mine mă ignoră, lar cei care 
locuiesc în mine, sunt cei care mă cunosc. Cei 
care sunt aproape de mine au rămas ignoranti, 
Iar cei ce sunt departe de mine, sunt cei ce mă 
știu. In ziua în care sunt cu tine, tu ești departe, 
Iar în ziua în care sunt departe de tine, sunt 
lângă tine." 

Tunetul, mintea perfectă 


maginea fusese aplicată pe unul din pereţi. 
Stăteau 
pe scaune tăcuţi, o priveau, așteptau 
explicaţi. în 
cele din urmă, Puștiul rupse tăcerea, întorcându-se 
către Arwen. 
— Bine. Zici că tu ești domnișoara aia. Nu știm 
cum, 
nu înţelegem. Poţi să ne lămurești? 
Fata clătină din cap a negatie. 
— De unde știi că ești ea? 
— Pentru că știu asta. Bătrânul m-a trimis aici. 
Pot să 
» 


wā Aur la al 

— Sigur? 

— Ti-am mai spus, ținem socoteala timpului 
cu exactitate. Ani, zile, ore. Acum e ora 20 și 15 
minute, ziua a 14-a, luna iulie, anul 2059. 

— OK. Sculptura aia e din 1933 - se întoarse 
iar Sebastian către fată. Care-i legătura cu tine? 

— Nu pot să explic... 

— M-am interesat - interveni Puștiul. Modelul 
sculptorului nu era blond și nu arăta cum arăţi 
tu, chiar dacă avea ochi aproape la fel de verzi. 
L-am găsit în același fol- der. Tu, ce să zic? Ești 
mult mai frumoasă... 

— Mulţumesc. Dar degeaba insistaţi, nu vă 
pot explica. Trebuie să mergem la Bătrân. 

— Toţi? Noi toţi? 

— Cine vrea, dintre voi. 

— Eşti reală? întrebă Puștiul. 

Fata îl privi uimită. Apoi privi în jos. 

— Da. E o întrebare bună - îsi muscă încet 

buza inferi- > » 
oară. Puteţi să credeţi că vin din anapoda, 
ţinând cont de ce v-am spus. Problema e că sunt 
reală. Hei, chiar nu mă credeţi că sunt reală? 

— Ba da - rosti sec Puștiul - și tocmai ăsta e 
marele paradox. Pot să-mi închipui că încearcă 
să ne ademenească de-acolo cineva sau ceva, 
dar să vină un om în came și oase să ne spună 
toate astea, mi se pare cam mult. Nu poţi să 
pretinzi că ești domnișoara Pogany și să fie 
adevărat. 

— Nu știu cum să vă explic! Trebuie doar să 
vă duc la Bătrân... 

— Asta doar dacă Bătrânul ăla există cu adevărat. 

— Există. 

— Și de ce trebuie să mergem la el? 

— Aţi spus că vreţi să ieșiţi din oraș. El... 

Fata se opri și încremeni ascultând. Un scrâșnet 
ciudat se auzi undeva, adânc, sub picioarele lor. 
Tresărită toţi. Primul înţelese, ca de obicei, Puștiul. 

— Vine. Se apropie. întinse mâna către Andrei și 
Geo: nu vă amestecati, n-are treabă cu voi... 

Se răsuci și se apucă să transforme în ușă 
fereastra care dădea către poieniţa în care apărea 
biserica. Apoi ieși pe ea. 

— Ce faceţi, hai naiba mai repede! îi strigă. 

îl urmară grăbiţi. în ultima clipă, Sebastian zări 
metalul argintiu izvorând din pardoseală. Alergară 
la capătul poienii. Acolo, Puștiul îi opri. își dădu jos 
rucsacul și extrase din el un fel de cutiuță. 

— Asta o să-l încurce puţin... 

— Ce-i aia? se miră Jean. 

— O groapă de potenţial. Face o adevărată 
petrecere printre electroni. Nu-1 va încurca de tot, 
dar ne dă timp. Deci, unde mergem? se răţoi la 
Arwen. Arată-ne odată! 

— în parc! Chiar lângă apă! 

— O să murim - chițăi Jean. E capătul Luminii! 

— N-o să murim. Ne așteaptă Bătrânul! 

— Fie ce-o fi - se hotărî Puștiul. Până la urmă, 
dacă nu murim acolo, ne omoară robotul. Să 
mergem! 

începu, concentrat, să mormăie cuvinte ciudate, 
iar în faţa lui se deschise o crăpătură verzuie. 

— Ne strecurăm. Nu-l pot deschide mai mult. 

Intrară pe rând în crăpătură și constatară că în 
spatele lor pereţii ei se închideau la loc. Bâjbâiră o 
vreme până când în faţă apăru o vale cenușie unde 
se regrupară privind în jur nedumeriţi. 

— Ce-i asta? îngână Arwen. Nu aici trebuia să 
ajungem... 

— Știu - explică Puștiul. Dar n-am până acolo 
nicio scurtătură. Ocolim puţin. 

Valea era stranie: un peisaj pustiu, sterp, 
semănând cu o fotografie în alb-negru. Lângă ei se 
afla un fel de arici de mare uriaș, iar undeva, 
departe, un copac uscat și albit de ploi și vânturi. 

— Unde suntem? 

— Nu contează. In virtual, pe Facebook, în puii 
mei, undeva, aiurea. 

— Ce naiba e asta? arătă Jean către arici. 

— O bibliotecă virtuală. Nu contează. Trebuie să 
ajungem la copacul ăla, și vă previn că e cam mult 
de mers. Intre timp, am să mai las ceva robotului, 
să-l ţină ocupat... 

Scoase din rucsac o altă cutie. 

— Păpușile Muppets - rânji. Mănâncă orice, 
inclusiv metal. 

Făcu câteva pase peste cutie și mormăi ceva, apoi 
o deschise precaut și scoase o duzină de mici 
figurine asemănătoare unor jucării, dar cu figuri 
hidoase, imposibile. Le așeză pe pământ, se dădu 
înapoi și le privi cu admiraţie și respect. 

— Va trebui să vă îndepărtați ca să le pot activa. 

— Urâte! se scutură Sebastian, privindu-le. 

— Ba frumoase - îl contrazise Puștiul. Sunt 
prietenele noastre! Hai, luaţi-o înainte, când vă veţi 
depărta suficient le dau drumul. 

— Hai - o luă de mână pe fată Sebastian. 

Jean îi urmă fără să comenteze. Merseră câteva 
minute bune, dar copacul nu părea să se apropie. 
Puștiul îi ajunse gâfâind. Alergase. 

— Mai repede - îi zori. Trebuie să ajungem la 
copac până nu se întunecă... 

— Păi, nu e seară! Ajungem imediat! se miră 
Jean. 

— Asta s-o crezi tu. Va fi eclipsă. Ai aflat ce sunt 
planetele? se întoarse către Sebastian. Ei, atunci știi 
ce e o eclipsă. 

— Şi ce dacă va fi eclipsă? 

— Nu putem ieși din ţinutul ăsta decât atunci. Se 
aliniază planetele și pot să fac manevra. 

— Şi de ce nu poţi să faci manevra fără eclipsă? 

— Pentru că nu pot. Locul ăsta e o capcană. Ca și 
camera aia tâmpită, cu oglinzi. Trebuie să ieșim la 
timp. 

Intr-adevăr, drumul era lung, copacul părea că se 
îndepărtează pe măsură ce încercau să se apropie 
de el. La un moment dat, Jean se opri gâfâind. 

— Să-mi bag... mda, am promis că vorbesc 
frumos. La dracu. Sunt mort de oboseală, cum 
ajungem la porcăria aia de copac? 

— încerc ceva - zise Pustiul. îl chem aici. 

— Crezi că vine? 

— Idiotule! Am spus că doar încerc. Peisajul ăsta 
e străin, habar n-ai cât de străin. Nu aparţine 
pământului. E de undeva, din stele, sau din puii mei! 

— Din stele? Ha! Tare! 

Undeva, în urma lor, pământul crăpa. 

— A ocolit păpușile - îngână Puștiul. Mai am ceva 
pentru el, dar e ultimul lucru... asta nu se poate 
ocoli... 

— Ce-i asta? întrebă Sebastian. 

—  Supraîncărcarea operatorilor. Trebuie s-o 
ștergem urgent, va distruge locul ăsta. 

— De tot? 

— Da, de tot. De fapt, va distruge milioane de 
foldere. E un fel de bombă atomică în virtual. Se va 
declanșa când urmăritorul nostru va ajunge aici. In 
mod normal, supraîncărcarea operatorilor permite 
atribuirea de noi semnificaţii operatorilor uzuali. In 
cazul nostru, toată informaţia e resemnificată 
complet așa cum am vrut eu, înţelegi? Făcută să se- 
aleagă praful... 

— Nu pricep, dar nu contează. Dă-i bătaie, fă ce 
trebuie. 

Puștiul așeză pe jos un mic obiect pe care 
Sebastian nu reușea nici să-l vadă prea bine și nici 
să-l recunoască. 

— Ce-i asta? Nici nu pot să mă uit la ea... 

— Greierele noastre nu recunosc decât ceea ce au 
fost învăţate să vadă. Chestia asta e atât de străină 
încât nu poate fi asemănată niciunui obiect 
cunoscut. Nu-ţi face griji, cine a făcut-o a fost băiat 
deștept. A, nu, nu mă laud, n-am fost eu, aș da mult 
să pot așa ceva, însă mintea omului e prea limitată. 
Mare lucru că am reușit să-mi dau seama ce este! Și 
că o pot folosi... 

— N-a făcut-o un om? se minună Sebastian. 


UNC SINE. extratereștrii? 


tiu - dădu din umeri Pusțiul î n timp. ce 
aplec 3È i eșterească ceva la o fecii ter No 

însuși. Sau e produsul unui supercalculator, cum ar 
fi cele moleculare. E-n regulă, hai s-o ștergem. Am 
creat o scurtătură spre copac. 

O fâșie subţire din peisaj se coloră, închipuind o 
potecă. 

— Acum! Urmaţi-mă! Căleaţi doar poteca! 

Tâşni către copac, iar ceilalţi se repeziră după el. 
Ajunseră în câteva momente. Se opriră lângă el 
gâfâind, iar Puștiul arătă spre cer: 

— A început. Ţineţi-vă bine de trunchi, va fi un fel 
de cutremur... 

Apoi pomi să mormăie în limba ciudată a 
programatorilor. Pe cer, soarele fals se micșora 
acoperit de o planetă - poate Luna, poate altceva. In 
jurul lor, peisajul prinse să se topească. Mai întâi 
zările se  evaporară, devenind de un alb 
incandescent. Apoi albul începu să se reverse către 
ei, înghițind teritoriul ca un râu care iese din matcă. 
In clipa în care zona albă ajunse la câţiva metri de 
ei, solul (sau lucrul care semăna a sol și se afla sub 
picioarele lor) se zgâlțâi îngrozitor. Se ţinură de 
trunchiul copacului uscat și după câteva secunde 
zăriră de jur-împrejur o curte de ţară plină de 
ierburi și bălării - și în mijlocul curţii, o casă de 
lemn învechit cu o prispă ciudat ademenitoare. 
Priviră uimiţi către copacul de care se ţinuseră și 
constatară că nu mai e uscat. O coroană verde li se 
desfășura, plină de splendoare, deasupra capetelor. 
Puștiul luă primul mâinile de pe trunchi și păși încet 
în curte, făcându-le semn tuturor să procedeze la 
fel. 

— Am ajuns. Suntem la capătul Luminii - îngână. 
N-o vedem încă din cauza casei. Acum - se întoarse 
către Arwen - cred că e rândul tău... 

Fata făcu câţiva pași către căsuţa de lemn. în 
pragul uneia din încăperi se ivi un moșneag cu ochi 
scormonitori, cu o barbă albă crescută până către 
brâu. Ii privi ușor ironic și le făcu semn să se 
apropie. 

— L-am mai văzut - mormăi Jean. El ne-a dus 
atunci la ea... 

— Ce? se miră Sebastian. 

— Ne-a arătat drumul în pivnita ălora din 
Meteor... 

Urcară pe rând cele trei trepte ale scăriței de 
lemn care pornea dinspre curte și se oprea în pragul 
prispei. Se opriră în fața gazdei. Moșul râse cu 
subînţeles. 

— Ati cam obosit, vă e sete... 

Vrură să protesteze, dar îi opri cu un gest. 

— Staţi pe-aici, care unde puteţi. 

Dispăru câteva clipe în încăpere și se întoarse 
purtând o mică damigeană și câteva căni de lut. 

— Uite-așa... 

Le așeză pe toate pe o măsuţă de lemn cu trei 
picioare și umplu cănile. 

— E vin, vin adevărat. Am și ţuică, pentru cine 
vrea, dar e mai bun vinul, face poftă de mâncare... 

Dispăru iar în cameră și reapăru purtând un 
castron plin cu un fel de rotocoale mirosind a brânză 
de capră. îl așeză pe masă, luă o cană și-i invită pe 
toţi să facă la fel. Ciocniră. 

— Mă bucur că sunteti aici - râse el. Hai, luati din 
cas- tron. Sunt cepe dulci de arpagic tăvălite prin 
brânză. Ia să vedeţi cum merg cu vin... 

întinseră toţi mâinile către castron și gustară din 
mâncarea inedită. Imediat, poate datorită gustului 
sărat al 

brânzei, poate datorită cepșoarelor, simţiră nevoia 
să bea iar o gură de vin. 

— Ei, ei? zâmbi moșul. Vă cam place... 

— Eşti Bătrânul, nu-i așa? șopti printre înghiţituri 
Jean. 

— Păi, eu știu? Sunt bătrân, dar eu știu dacă sunt 
chiar bătrânul pe care-l cauţi? 


— Creatorul Luminii. Tu ești, nu-i asa? interveni 
Se-»!'» 
bastian. 

— Eu n-am creat decât o cale. Pentru cine o 
urmează și o parcurge. O simplă cale. De fapt, o știu 
toţi, doar că nu o-nţeleg. 

— Explică-ne. Ce e Lumina? De ce nu poate intra 
oricine aici? 

— Poate intra oricine pricepe. Dar, da, ai 
dreptate, uneori e nevoie de un ghid. Unul ghiduș - 
chicoti, amuzân- du-se singur de calambur. 

— Ca... ea? arătă Sebastian către Arwen. 

— Mda. Poate fi și ea. 

— Cine e? A zis că e Pogany, dar nu poate fi. 

— Firește. E doar un avatar. Totuși, nu face parte 
din lumea virtuală, dacă asta vă interesează. E o 
fată perfect reală. 

— Dar tu? pufni Puștiul. Ești tot real? 

Moșul chicoti iar. 


— Ei, și da, și nu. Trupul meu a murit demult, nu 
contează. Doar mintea e importantă. Mintea nu e 
nici ea altceva decât o bucată de piatră, un lucru 
brut la care sculptezi o viaţă întreagă pentru a-l 
face să semene cu spiritul tău, cel mai adânc lucru 
către care poţi tinde. lar 

spiritul nu poate muri; când mintea ajunge să devină 
una cu el, atunci apare ceva diferit și de minte și de 
spirit. Apare Lumina. 

— Ce e Lumina? Am mai întrebat, dar nu mi-ai 
răspuns. 

— Ai întrebat, ţi-am tot răspuns și n-ai priceput. 
Dar, hai, să-ți mai spun despre ea: e lucru care te 
face pretutindeni prezent. Lucrul care nu poate fi 
tulburat de nimic, pentru că reprezintă esenţa 
creaţiei care, ea însăși, este esența supremă a 
omului. Nu e o minune, nu există minuni. E centrul 
fiecărei ființe, e Purusha, cea descrisă de vechile 
cărţi: esenţa eului, spiritul universal. Un fel de 
flacără ce arde cu o putere mai mare decât cea 
aflată în inima sorilor - dar care, în același timp, n- 
ar putea veșteji o petală de trandafir. Şinele e 
miezul oricărei credințe, pentru că existenţa e, în 
primul rând, o credinţă. Dar ce tot spun? Nu l-aţi 
citit pe Milarepa și nici alte cărți despre asemenea 
lucruri... 

— Cum asta? șopti Puștiul înfiorat. 

— A fi înseamnă să faci ca mintea să coerentizeze 
spaţiul înconjurător, să crezi în cutumele materiei, 
să te identifici cu ele. Dacă nu te identifici cu spațiul 
și cu timpul tău, cum ai putea să exiști? în vechile 
cărţi viaţa obișnuită e numită maya, iluzia. Asta 
pentru că identificarea aparţine fiecăruia, în timp ce 
Lumina, adevărata viaţă, se află în toti. 

Pustiul mormăi: 

— De ce nu e influenţată de anapoda? Și netul e o 
realitate... 

— Netul vostru a scos-o în evidenţă, atât. Ea era 
dinainte, dar lumea nu putea s-o vadă așa, pentru că 
fusese 

concepută să se integreze vechii existenţe. Abia pe 
urmă calea a fost înconjurată de Lumină pentru a fi 
diferențiată. Netul n-o poate atinge, nimic nu poate 


afecta o esenţă... 


— Ai spus că Lumina e și în noi. Atunci, de ce 
suntem afectati’... » 


— O vezi? O recunoști? Lumina din tine... » 

— Mmm, nu... 

— De-aia. Dar eu vă pot arăta calea prin care o 
veţi putea recunoaște fiecare. 

— Ar fi multe de spus... - începu Sebastian, dar 
moșul îi reteză cu un gest elanul. 

— Nu e nimic de spus. Cuvintele nu folosesc la 
nimic. Ele nu schimbă lucrurile. Recunoașterea de 
care vorbesc e altceva, nu se poate descrie prin 
cuvinte. Mai ușor ați putea descrie un peisaj 
invizibil. 

— Un peisaj invizibil se poate descrie ușor - îl 
contrazise Jean. Dacă tot nu-l vede nimeni, ce 
conteză ce spui? 

Bătrânul râse în hohote si-i făcu cu ochiul. 

— Ştii că ai dreptate? 

— Ce legătură există însă cu arta? De ce unii 
caută arte- facte să ajungă la tine? interveni Puștiul. 

— Arta nu este o evadare din realitate, ci o 
intrare în realitate, cea mai adevărată - poate în 
singura realitate valabilă. Voi aţi venit aici să ieșiţi 
din oraș. Căutaţi o cale pentru că vi se pare că viaţa 
nu v-a oferit nimic care să semene unei căi. Dar 
greșiţi. Viaţa nu e decât o sculptură înceată care 
ajunge, la bătrâneţe, să te ajute să ajungi la esenţă, 
dacă ești pregătit pentru asta. Tot ceea ce aţi trăit, 
lungul șirag de zile de azi, vă cioplește întru 
devenire; fiecare zi e o 

lovitură de daltă dată fiinţei voastre. Eu am făcut 
sculpturi încercând să le dau o viaţă proprie, 
nesfârșită. Nu mă interesează ca pasărea măiastră, 
la care am lucrat o viaţă, să aibă cioc și pene. Mi s-a 
părut mai important să aibă zbor, să fie ea însăși 
zborul cel din spatele aripilor ei. Există în toate 
lucrurile o măsură, un adevăr ultim. Acea măsură ne 
apropie de Dumnezeu până la a-L putea atinge cu 
mâna. Măsura și numărul de aur te vor apropia de 
absolut, dar nu-l atingi decât atunci când mâinile 
tale, cioplind, devin transparente; am știut că 
pasărea mea trebuie să se vadă prin mâinile mele 
când o sculptam, abia atunci aș fi atins 
perfecțiunea. Opera de artă trebuie să fie creată ca 
și o crimă perfectă-fără pată și fără urmă de autor... 

Urmă un lung moment de tăcere. Bătrânul ridică 
încet cana de vin și sorbi îndelung. Sebastian îl 
imită, mirân- du-se de sentimentul ciudat de respect 
pe care i-l oferea prezenţa Bătrânului. 

— Sculptura seamănă unei ape. E apa însăși. 
Trecerea, fluidul - continuă Bătrânul. Aceste opere, 
ca să poată să se înalțe, implorau o libertate 
deplină; și atunci, am avut revelația a cum să 
evadez din Labyrinth. Priviţi în jurul vostru: cineva a 
construit aici Labyrinth-ul, locul din care nu se 
poate ieși niciodată. E plin de Minotauri, gata să vă 
ucidă oricând. E o cetate surpată peste altă cetate; 
ceea ce era sus a ajuns jos, iar ce era jos a ajuns 
sus. Lumile s-au amestecat, dar esenţele nu se pot 
amesteca. Coloana fără de sfârșit este negarea 
Labyrinthului. O s-o cunoașteţi. Și toate celelalte lu- 
cruri. Viaţa voastră a plecat, aidoma oricărei alte 
sculpturi, din apă. Eu, pentru a crea Viaţa, am ales 
să încen cu 

Jiul, dar putea fi oricare alt râu, esenţa lor e una. 
Totul curge... 

— Spune-mi - interveni iar, ușor nerăbdător, 
Puștiul. Tu... ești real? Ești de pe net? 

— Ti-am mai spus. Şi una, și alta. Oamenii nu pot 
muri de tot când ajung esențe. Ia gândește-te la 
lisus - atâta lume se roagă de el, la mai bine de două 
mii de ani de când a murit. Păi, poţi să te rogi la un 
mort? Cu ce să te- ajute mortul? Ce mai poate face 
un mort pentru vii? Vezi, odată la două mii de ani, se 
naște pe pământ câte-un învăţător. Uneori, e un om 
important. Alteori, unul umil, oarecare. Ei, 
învățătorii, nu vor, de fapt, să creeze religii, li se 
pare o idee tâmpită. lisus n-a scris nicio evanghelie, 
n-a construit nicio biserică. Ei vin să le vorbească 
oamenilor despre esențe. Să-i ajute să se trezească. 
Şi oamenii nu pricep, nu sunt pregătiţi... 

— Atunci, ce rost are? 

— Vin să facă zâzanie - surâse șmecher Bătrânul. 
Să-i întărâte. Dintr-o mie de omizi se naște un 
fluture. Din o mie de oameni, abia dacă se-alege 
unul căruia i se deschid ochii. Restul se-amestecă 
iar și iar cu pământul. 

— Si... sufletul? îndrăzni Sebastian. » 

— Ei, aia e problema fiecăruia. Și animalele au 
suflet. Strămoșii noștri, când au închipuit cuvântul 
„suflet", l-au legat cu vorba „suflare“, adică „a 
sufla", a respira. Tot ceea ce suflă are suflet. 
Animalele au suflet, dar n-au destulă minte. Sunt la 
fel ca oamenii orbi, inconștienţi și incapabili. De, 
sunt animale și nu le poţi cere mai mult; dar oa- 
menilor, da. Poţi și trebuie să le ceri să vegheze, să 
fie 

responsabili. Altfel, vremile care vor veni, nu le vor 
aparține lor... 

— Dar cui? se miră Pustiul. Ah, câinele... 

Bătrânul zâmbi în barbă. 

— Si șobolanii... N-ar fi rău să vă aveţi cu ei ca 


fraţii. » » > » 
Sunt multe de-nvătat. 
1 


— Mda... mie-mi spui? 

— Şi acum? vorbi Jean nerăbdător. 

— Ei, vă povestesc ce-am făcut pe-aici. Mai întâi, 
o masă cu douăsprezece scaune de piatră. Un loc în 
care omul copilărește. Apoi mergem pe o alee cu 
scaune de-o parte și de alta. O parte femeiască, una 
bărbătească. Pe urmă, o poartă. Poarta Sărutului. 
Prin care nu trebuie să treci; am cioplit două bănci, 
de-o parte și de alta. Stai acolo, te întâlnești cu 
sufletul geamăn și poarta crește singură între voi. 
Vă spun mai multe despre toate când ajungem 
acolo. Pe urmă se iese din grădina orașului, taman 
ca din grădina raiului. Trece timpul, trece vârsta. 
De-acolo, poţi s-o iei încotro vrei. Mai în faţă e o 
biserică, credinţa, știți, n-am făcut-o eu, era 
dinainte. Poţi merge către ea - și n-ar fi rău s-o faci. 
Apoi mergi și mai mult, până găsești o coloană. 
Oamenii i-au spus Coloana fără Sfârșit sau Coloana 
Infinitului. Dar nu e asa. Eu, când am făcut-o, i-am 
zis Coloana Infinirii. Eh, greşesc, de fapt, nu i-am zis 
eu așa - asta este. Acolo... 

Bătrânul se opri o clipă. 

— Vă explic la timpul cuvenit. Mergem? 

Un vuiet surd făcu să tresară pământul. 

— Robotul - mârâi Puștiul. Ne-a găsit. 

Se întoarse către Bătrân. 

— Ce facem? Chestia asta ne urmărește peste tot. 
O vrea pe Arwen. 

Acesta zâmbi. 

— Păi... s-o ia... dacă poate! 

Râse de-a binelea, în timp ce Terminatorul se 
recom- punea în faţa prispei. Se ridicară în picioare, 
speriați. Metalul căpătă culoare și arătă a om. 

— Stăpânii mei m-au trimis să aduc înapoi acel... 

— Știm - încercă să-l oprească Sebastian. 

— „lucru pe care l-aţi furat. 

— N-am furat nimic. Ea e cu noi pentru că vrea să 
fie cu noi. 

Robotul se gândi o clipă. 

— Stăpânii mei... 

— îmi pare rău - interveni Bătrânul. Nu știu cine 
sunt stăpânii tăi. Dar e cazul să pleci de-aici. Ea... 

— Voi ati furat... 

— N-am furat nimic! izbucni Sebastian. 

— Stăpânii mei cred că... 

Bătrânul se propti în ușa camerei alăturate celei 
din care adusese vinul și cănuţele. 

— Cred că ajunge - spuse. Dacă n-ai fi semănat 
zadarnic a om, dacă ar fi în tine cel puţin un dram 
de esenţă, aș fi binevoit să te-ascult. Din orice lucru 
poţi învăţa câte ceva. 

Deschise ușa și de dincolo de ea izbucni un 
mănunchi de raze orbitoare. Robotul încremeni, 
apoi începu să fumege. Băieţii îl priviră preţ de 
câteva minute în care, pulsând, forma de metal se 
topi în lumină și se evaporă. 

— Nimic nu poate trăi în lumina adevărului, dacă 
nu reprezintă un adevăr! ridică fruntea, orgolios, 
Bătrânul. Cocoșul vestește întotdeauna dimineața 
pentru că el e dimineaţa. lar cocosul sunt eu. Intr-o 
zi a vremurilor acelora » i 


foarte vechi, un om a întâlnit în calea sa o păsăruică 
ce-și clocea liniștită ouăle sale. Și, cum în epocile 
acelea primare, animalele și oamenii se înțelegeau 
încă între ei și își puteau vorbi, el a în- trebat-o... ce 
este lucrul acela tăinuit pe care il săvârşeşte ea?!... 
Iar cum păsările erau gentile, amabile, pentru că în 
vremurile de demult animalele purtau un profund 
respect pentru oameni, o, chiar un foarte profund 
respect, în comparație cu ceea ce este astăzi, ea s-a 
ridicat imediat, pentru a nu ține înainte-i un om; și 
pentru a-i putea explica... Și i-a tot explicat, i-a tot 
explicat lungă vreme, ah, într-atât de lungă vreme 
încât, atunci când s-a reașezat pe ouăle sale - 
sărmanele ouă erau deja moarte și reci... iată de ce, 
și în zilele noastre, păsările care îşi clocesc ouăle se 
fac că le plesnesc ochii de o spaimă mută, atunci 
când oamenii se apropie de cuiburile lor!... 

— Ce vrei să spui? îngână Jean. 

— Artefactele unui artist, ca și ouăle unei păsări, 
nu trebuie explicate, altfel ajung moarte și reci. N- 
am stat de vorbă cu omul vostru de fier, era un 
artefact deja mort. Cuvintele ucid adevărul, 
explicaţiile ne abat atenţia. Mergeţi pe Calea asta pe 
care oamenii au numit-o, deloc gratuit, a Eroilor, iar 
eu nu trebuie să vă mai spun nimic. Veniti! 

îi îndreptă către camera a cărei ușă rămăsese 

deschisă. — Intraţi și... nu închideţi ochii! Hai! 

Lumina, orbitoare, păru că se dă la o parte din 


calea lor. Intrară în cameră, iar pe peretele opus 
văzură n altă 

ușă, prin care lumina continua să năvălească. 
Bătrânul le făcu semn. 

— Pe-acolo. 

Trecură și de cea de-a doua ușă. Dincolo zăriră 
câteva din lucrurile despre care povestise Bătrânul. 
în faţa lor se întindea o lungă alee care începea de 
la o masă mare, de piatră, cu douăsprezece scaune 
tot de piatră. Mai departe se zăreau alte scaune pe 
marginea drumului, în grupuri de câte trei, dar 
peisajul se pierdea treptat în lumina aurie care 
cădea mereu asemenea unei pulberi, rămânând 
totuși nemișcată. 

— Mergem? șopti Bătrânul. 

Băieţii se priviră. Puștiul mormăia, nemulțumit. 
Jean părea stânjenit, ca și când ar fi purtat un rând 
de haine prea strâmte. Sebastian clătină din cap. 

— Putem să stăm puţin? Ne gândim... 

— La ce? 

— Așteaptă. Poate vrem și noi să spunem ceva. 
Să alegem. 

— Ei, as! la să văd. Ce-ar fi de ales? 

Sebastian privi către Puști. Acesta se scărpină în 
cap. 

— Când joci table - începu acesta - și nimerești 6- 
5, nu prea ai de ales: singura mișcare cât de cât 
rezonabilă e cea numită „fuga din Egipt". Dacă dai 
6-6, n-ai decât două posibilităţi. La fel când dai 5-5, 
dar una singură e convenabilă. Nu joc table 
niciodată, mișcările sunt înfiorător de previzibile. 
Partea proastă la drumul ăsta e previzibilita- tea. E 
oferit pe tavă. Și nu-mi plac lucrurile de-a gata. Sunt 
prevăzute toate etapele vieţii, e drumul suprem, 
inevitabil. 

— Păi, - zise Bătrânul, încruntându-se - asta am si 
făcut. E iniţierea supremă, viaţa în sine. 

— îmi pare rău că par oarecum contestatar, însă 
n-am deloc de gând să-l parcurg așa, pur și simplu. 
Mergi pe el și ieși din oraș. încotro? Spre Rai? Mi se 
pare că există posibilitatea de a schimba multe de-a 
lungul lui. Pot înțelege ce înseamnă elementele 
lucrului pe care l-ai creat, îl admir, însă... nu știu 
cum să-ți explic... și dacă nu e singurul drum? 

— Nu e unul. E un mănunchi întreg - clipi 
Bătrânul. 

— Si dacă al meu se desfășoară altfel, înafara 
mănun- chiului? 

— Cum asta? 

— Nu știu. O să caut. 

Moșul își mângâie barba, gânditor. 

— Şi tu? arătă către Jean. 

— Eu? Păi... hm, ai zis că e o cale a eroilor. Ştii, 
eu nu sunt erou. N-am făcut nimic deosebit pe-aici. 
Aș mai rămâne, poate-mi reușește ceva... 

— He, he! Pricepe că toţi oamenii pot deveni eroi. 

— Numai dacă merg pe calea ta? 

— Ei, sigur că nu. Ar mai fi niște posibilităţi... 

— Atunci, înseamnă că depinde de fiecare, este? 

— Mda, cam așa e. Dar ai grijă. Când treci de 
poartă o poţi lua în orice direcţie. Un singur drum te 
duce la Coloană. 

— Eşti sigur că doar unul? 

— Bine, mă rog, ai putea ocoli cât vrei. Dar de ce- 
ai rătăci în pustie? 

— Ca să apuc să fac ceva important, na! Parcă nu 
m-aș duce acolo chiar așa, cu mâna goală... 


— Si tu? se răsuci Bătrânul către Sebastian. Nici 
tu nu » 
vrei să mergi? 

— Cred că nu - șopti acesta, cu ochii pierdu ţi în 
auriul depărtării. 

— De ce? 

— Nu știu. Pur și simplu, nu. 

— Poate veni și ea cu tine - îl preveni moșul, 
arătând către fată. 

— Știu. Vrei să mergem? o întrebă Sebastian. 

— Merg unde vrei tu. 

— Eu nu vreau să mergem acolo. Lumina aia e 
superbă, dar mi se pare, cumva, străină. Simt că 
dacă intru în ea îmi voi pierde toate amintirile. Ca și 
când aș muri sau aș deveni zeu. 

— Acolo te vei regăsi în tot ce ești mai adevărat - 
oftă Bătrânul. 

— Poate. Dar nu vreau să fiu numai lucruri 
adevărate. Mă mint că aici îmi mai pot găsi părinţii, 
că am prieteni și cunoscuţi cărora chiar le pasă de 
mine, că îmi place să călătoresc prin locuri 
neștiute... mă mint cu toate astea și cu multe altele 
și abia așa mă împac cu mine însumi. 

— Poate că toate astea sunt adevăruri, dar tu nu 
știi încă... 

Sebastian simţi în palmă mâna subţire a fetei. 

— Sau minciuni peste care voi așterne alte și alte 
minciuni, sperând că, în cele din urmă, voi ajunge să 
fiu fericit... 

— Dar eu? întrebă Arwen. 

Băiatul o privi trist și întrebător, însă ochii ei 
străluceau arzători ca o zi de primăvară însorită și 
verde. 

— Arwen, tu... 

Apoi tăcu, iar scântei din lumina ochilor ei 
începură parcă să treacă în ochii lui și să-i aprindă 
încet. 

După câteva momente, o tuse discretă îi făcu să 
tresară. 

— Hm, deci... mda - mormăi Bătrânul, privind în 
pământ încruntat. Deci, așa... 

— Să nu te superi... 

Moşul ridică ochii, îi măsură pe rând, mai întâi 
sever, apoi figura lui deveni binevoitoare și chicoti: 

— Păi... cam aveţi dreptate! Cum spuneam, arta 
nu este o evadare din realitate, ci o intrare în 
realitate. Nu trebuie să pleci într-un loc ca să te afli 
acolo! 

Lumina aurie prinse să se topească. Deasupra lor 
apăru deodată o felie de cer senin, care se tot lărgi, 
întinzân- du-se ca o pânză subţire pe deasupra 
copacilor și aleii, apoi și mai departe, peste etajele 
superioare ale blocurilor ce se lăsau unul câte unul 
dezvăluite pe măsură ce umbrele lumilor netului 
dispăreau ca șterse cu un burete. Formele bizare 
sosite din realitatea virtuală deveneau treptat tot 
mai transparente; în cele din urmă, în lungul aleii, 
departe, apăru turla unei biserici. 

— Coloana se ridică mult dincolo de ea, de-aici nu 
se vede - îi preveni Bătrânul. S-ar putea spune că 
uneori credința ajunge să-și oculteze sensul și 
țelul... Să treceţi din când în când pe-acolo. Eu v-am 
dat bucurie curată... 


A E vj A B x 
Tamamaal nonoi nl DăĂtrâAmnnlhai Anrrani narrnanannnant nn 


167 


TÂRGU JIU ‘59 Mircea Liviu Goga 


— Ei, copii - îl mai auziră - acum Lumina e doar în 
voi. S-aveţi grijă de ea! 

Și întregul peisaj deveni sfâșietor de clar, în plina 
bătaie a soarelui după-amiezii de vară, până hăt, în 
zările larg deschise. Un oraș normal, așa cum ei nu- 
1 văzuseră niciodată, dar încă mut, nemișcat, ca un 
uriaș trezit dintr-un somn îndelungat și care încă nu 
înțelege ce se întâmplă cu el. 

— Hei, voi vedeţi? căscă gura Jean, revenindu-și 
din uimire. Tot ce era anapoda a dispărut! Peste tot 
e numai realitate! 

Puștiul chicoti. 

— îţi place? 

— E vechiul oraș! continuă Jean, plin de 
încântare. E vechiul oraș, am văzut fotografii 
cândva! 

— Nu - îi tăie elanul Pustiul. Nu e vechiul oraș. », 

— Ce? Păi, tu nu vezi? 

— Văd. Nu e vechiul oraș. E unul nou, unul 
înconjurat complet de Lumină. 

— Ce vrei să spui? 

— Chiar nu simţi? 

Jean privi în jur, dezorientat. 

— Nu înţeleg... dar da, e... nu știu, e... 

— Am trecut la următorul nivel! 

— Ce vrei să spui? interveni Sebastian, repetând 
întrebarea lui Jean. Ce-i asta, jucăm un joc video? 
pustiit E uh ras NOPi nive daea AS 

asm In care ” 


toate visele au aripi și toate dorinţele se vor 
împlini... 

Băiatul îl privi neîncrezător. 

— Serios? Ia, arată-ne! Dorește-ţi ceva!... 

— Eu? zâmbi Puștiul, apoi dădu din umeri. Lângă 
tine e cineva care-ti schimbă sufletul si tu nu vezi 
asta? 


$ J 

— Sebastian? se auzi o voce în spatele lor. Nu se 
poate! Sebastian? 

Acesta se răsuci electrizat. 

— Ce?! Tată? 

— Sebastian! Doamne, cât ai crescut! 

Băiatul se apropie uluit, neîncrezător, parcă gata 
s-o ia la goană. 

— Eşti tu? Chiar tu? 

— Nici nu știi cât te-am căutat... ce lume ciudată 
ajunsese orașul... ne mutam când ici, când colo, 
căutam vesti despre tine, întrebam... 

— Si eu te-am căutat. Credeam că ai murit 
demult!... 

— Uite c-am scăpat. Și mama ta trăiește. Suntem 
bine, toti... 


Abia atunci Sebastian avu curajul să-l îmbrăţișeze 
și fu cuprins de o imensă fericire simțindu-l concret 
Și viu. 

— Ea cine e? 

Tatăl său privea peste umărul lui către Arwen. 

— Ea? Păi ea e... 

Merse și o luă de mână, privind-o cu ochi plini de 
încântare, cum încă n-o privise până atunci 
vreodată. 

— Ea e... e ea! 

Ridică mândru fruntea, iar taică-său zâmbi și 
clătină din cap. 

—  Băiatule, hai acasă. Mama ta a pregătit 
nananasi... mai tii minte? îti plăceau asa de mult... o. 

fi presimţit că te voi găsi! Hai, ia-ți fata, s-o 
cunoască și maică-ta... 

— Pot să vină și ei? îl întrerupse. Sunt cei mai 
buni prieteni pe care-i am... și pe care-i voi avea 
vreodată - completă imediat. 

— Sigur că pot să vină, de ce să nu vină? 

Sebastian făcu doi pași către Puști și către Jean. 
Ii privi cu ochi amuzaţi și isteţi, care părură, pentru 
o lungă clipă, izbitor de asemănători cu cei ai 
Bătrânului. 

— Hei, voi ăștia doi! Vă plac papanașii?... 


Sfârşit 


170 


Notă: 
In ultimul capitol, aforismele lui Brâncuși 
sunt preluate jară modificări și subliniate 
peste tot cu caractere italice. 
Autorul 

"Vrei o carte care să te 
tină 

cu sufletul la gură de la 

prima la ultima pagină? 


„„Ce ascunde misterioasa 
Vale a 
lui Martin? 

De ce Emanuel, un băiat de 


doar 

11 ani, e ales să fie printre puţinii 
Ce pun la cale Zeii neștiuţi, ascunși printre muritorii 

de rând, 


DEN Xa mrn a 


fapt, de Emanuel?... 

întâmplări stranii, desfășurate de-a lungul unei povești 
ini- ţiatice, scrisă ca dintr-o suflare, în care lumea 
miturilor e împletită strâns cu lumea reală. 

O poveste scrisă pentru spiritele celor care știu să 
rămână copii până la adânci bătrâneţi. 

O poveste pe care, cu siguranţă, o vei ţine minte 
pentru tot restul vieţii! 

